Gattuso aaeku Napoli track gai kuri ah\nގަޓޫސޯއާއެކު ނަޕޯލީ ޓްރެކްގައި ކުރިއަށް\nނަޕޯލީގެ ކުޅުންތެރިން މެޗުގައި ލަނޑު ޖެހުމަށް ފަހު އުފާ ކުރަނީ\nކޮރޯނާ ވައިރަސްއަށް ފަހު އިޓަލީގެ ފުޓްބޯޅަ ފެށި ފަހުން ނަޕޯލީ ކުޅުނު ތިން މެޗުން އެ ޓީމުގެ ކޯޗް ޖެނާރޯ ގަޓޫސޯ ނަޕޯލީ ޓްރެކްގައި ދަމަހައްޓައިފި އެވެ.\nކޮވިޑް-19 އިގެ ފަހުން އެނބުރި އައިސް ލީގް މެޗްތަކުގެ ކުރިން ކުޅުނު ދެ މެޗުގައި، ގަޓޫސޯ ވަނީ ހަ އަހަރު ތެރޭ ފުރަތަމަ ފަހަރަށް ނަޕޯލީއަށް އެ ޓީމުގެ ފުރަތަމަ ތަށި ކާމިޔާބު ކޮށްދީފަ އެވެ. ކޮޕާ އިޓާލިއާގެ ފައިނަލުގައި ޕެނަލްޓީ ޖަހައިގެން ޔުވެންޓަސް ބަލިކޮށް ހޯދި އެ މުބާރާތަކީ ކޯޗެއްގެ ގޮތުގައި ގަޓޫސޯ ހޯދި ފުރަތަމަ ތައްޓެވެ.\nލީގްގައި ކުޅުނު ފުރަތަމަ މެޗުގައި ރޭ ހެލަސް ވެރޯނާ އަތުން ނަޕޯލީ މޮޅުވީ 2-0 ންނެވެ. ޑިސެމްބަރު މަހު ނަޕޯލީގެ ކޯޗް ކަމުން ކާލޯ އަންޗެލޯޓީ ވަކި ކުރުމަށް ފަހު ގަޓޫސޯ އާ ޓީމުގެ ކޯޗްކަން ހަވާލުވީ ޓީމު އުނދަގޫ ފައްތަރެއްގައި ވަނިކޮށެވެ. މެނޭޖުމެންޓާ މެދު ހިތްހަމަ ނުޖެހި ކުޅުންތެރިން ޓީމުގެ ޕްރެކްޓިސް ބޮއިކޮޓް ކޮށްފައިވާ ވަގުތެއްގަ އެވެ. ކުރު މުއްދަތެއްގެ ތެރޭގައި ގަޓޫސޯ ޓީމުގެ ހާލަތު ބަދަލު ކުރި އެވެ.\n"މި ސްކޮޑުން ވަނީ ކުރިއެރުން ހޯދާފައި، ޓީމު މިއޮތީ ރަނގަޅު ފޯމެއްގައި،" ރޭ ގެމެޗަށް ފަހު ގަޓޫސޯ ބުންޏެވެ. "މި ޓީމަކީ އިދިކޮޅު ޓީމު ހުއްޓުވަން އެނގޭ އަދި އިދިކޮޅު ޓީމު ކޮޅަށް ލަނޑު ޖަހަން ފަރިތަ ޓީމެއް، އަދި ޕާސިން ގޭމް ވެސް ވަރަށް ރަނގަޅަށް އެނގޭ ޓީމެއް."\nރޭގެ މެޗުގައި ނަޕޯލީގެ ފުރަތަމަ ލަނޑު އަރުކާޒިއުޒް މިލިކް ކާމިޔާބު ކުރީ މަޓޭއޯ ޕޮލިޓާނޯ ނެގި ކޯނަރު ބޮލުން ގޯލްގެ ތެރެއަށް ވައްދާލައިގެންނެވެ.\nވެރޯނާއިން މެޗުގެ ނަތީޖާ ހަމަހަމަ ކުރުމުގެ ގޮތުން ނަޕޯލީގެ ގޯލަށް ބޯޅަ ވައްދާލި އެވެ. މާކޯ ޑާވިޑެ ފަރައޯނީ ބޮލުން ގޯލްގެ ތެރެއަށް ފޮނުވާލި ބޯޅަ ވީއޭއާރުން ގަބޫލު ނުކުރީ އެ ހަމަލާ އުފެއްދިއިރު ވެރޯނާގެ ކުޅުންތެރިޔާގެ އަތުގައި ބޯޅަ ޖެހުމުންނެވެ.\nނަޕޯލީގެ ދެ ވަނަ ލަނޑު މެޗުގެ 90 ވަނަ މިނެޓްގައި ކާމިޔާބު ކުރީ އިރުވިން ލަޒާނޯ އެވެ.\nލީގް ހޯދަން ރެއާލްއަށް ބާކީ ދެ މެޗު


Haggnaameedhoo Fen Plant'eh Bahattanee - Vaguthu\nހަންޏާމީދޫ ގައި ފެންޕްލާންޓް ބެހެއްޓުމުގެ މަސައްކަތް ވަނީ ފަށާފައި ފޮޓޯ: އެމްޑަބްލިއުއެސްސީ\nއދ. ހަންޏާމީދޫގައި ފެނުގެ ނިޒާމް ގާއިމްކުރުމުގެ މަޝްރޫއުގެ ދަށުން ފެން ޕްލާންޓް ބެހެއްޓުމުގެ މަސައްކަތް ފަށައިފިއެވެ.\nފެން ކުންފުނިން ވިދާޅުވީ، މިހާރު ކުރިއަށްދާ މަސައްކަތްތަކަކީ ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިން އިމާރާތުގެ މަސައްކަތްތަކާއި އަދި ފެނުގެ މައި ނެޓްވޯކުގެ ހޮޅި ވަޅުލުމުގެ މަސައްކަތްތައް ކަމަށެވެ.\nމި މަޝްރޫއުގެ ދަށުން ހަންޏާމީދޫގައި 5.1 ކިލޯ މީޓަރގެ ދިގު ފެން ހޮޅީގެ މައި ނެޓްވޯކް ގާއިމް ކުރުމާއި އާރްއޯ ފެސިލިޓީ ބިލްޑިން އިމާރާތް ކުރުމާއި، ފެން އުފެއްދުމަށްޓަކައި ދެ އާރްއޯ ޕްލާންޓް ބެހެއްޓުމާއި، ފެން ރައްކާކުރުމަށްޓަކައި ތިން ތާންގީ ބެހެއްޓުން ހިމެނެއެވެ. ފެނުގެ ކަނެކްޝަން ގުޅައިދީ، މި ގެތަކަށް ރައްކާތެރި ބޯފެން ފޯރުކޮށްދެވިގެންދާނެ ކަމަށާއި، އެއާއެކު، ފެން ތަހުލީލު ކުރުމަށް ބޭނުންވާ ސަމާނު އެ މަޝްރޫއުގެ ދަށުން ފޯރުކޮށްދިނުމަށް ހަމަޖެހިފައިވާ ކަމަށް ވެސް އެމްޑަބްލިއުއެސްސީ އިން ވިދާޅުވިއެވެ.\nހަންޏާމީދޫ ފެނުގެ ނިޒާމް ގާއިމް ކުރުމުގެ މަޝްރޫއުއަކީ ޕްލޭނިން މިނިސްޓްރީގެ ފަރާތުން އެ ކުންފުންޏާ ހަވާލުކޮށްގެން ކުރިއަށް ގެންދާ މަޝްރޫއެކެވެ.\nއެ މަޝްރޫއުގެ އަގަކީ ޖުމްލަ 21,651,878.00 މިލިއަން ދިވެހި ރުފިޔާއެވެ. މި މަޝްރޫއުގެ މުއްދަތަކީ 22 މަސް ދުވަހެވެ. މަސައްކަތް ނިމުމުން ހަންޏާމީދޫގެ ރައްޔިތުންނަށް ރައްކާތެރި ސާފު ބޯފެނުގެ ނިޒާމެއް ލިބިގެންދާނެ ކަމަށް ފެން ކުންފުނިން ވިދާޅުވިއެވެ.


Raajjeyge dhaahilee kankamah “beyruge nufoozu” huhdhaveebaa?\nރާއްޖޭގެ ދާޚިލީ ކަންކަމަށް "ބޭރުގެ ނުފޫޒު" ހުއްދަވީބާ؟\n- 8 months ago0- ރިމާހް އިސާ\nމިދިޔަ އަހަރުގެ އެޕްރީލްމަހުގެ 23ވަނަ ދުވަހު އޭރުގެ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް، މޯލްޑިވްސް ނޭޝަނަލް ޔުނިވަރސިޓީން ޕީއެޗްޑީ ހާސިލްކުރެއްވި ދެފަރާތާއި ބައްދަލުކުރެއްވިއެވެ. މި ބައްދަލުވުމުގައި ރައީސް ޔާާމީން އެފަރާތްތަކުގެ ކިބައިން ވަރަށް މުހިންމުކަމަކަށް އެދިލެއްވިއެވެ. އެއީ ކޮންމެ ހާލެއްގައިވިޔަސް ދިވެހިރާއްޖޭގެ ދާހިލީ ކަންކަމަށް ބޭރުގެ ފަރާތްތަކުން ބަސްބުނުމުގެ ޖާގަ ނުދިނުމަށެވެ.\nމިއީ ރައީސް ޔާމީންގެ ސަރުކާރުގެ ފަރާތުން އޭރުގެ އިދިކޮޅު ފަރާތްތަކާއި މެދު އޮތް ވަރަށް ބޮޑު ޝަކުވާއެކެވެ. ދިވެހިރާއްޖޭގެ ދާޚިލީ ސިޔާސީ ހަމަނުޖެހުންތަކުގެ ތެރެއަށް، ދިވެހި ގައުމުގެ އިސްތިގްލާލު ގެއްލޭނެފަަދަ މޭރުމަކުން ބޭރުގެ ޖަމާއަތްތަކާއި ގައުމުތައް ވަނުމަށް ޖާގަދެމުންދިޔަކަމަށެވެ. އިދިކޮޅު ސިޔާސީ ހަރަކާތްތަކަށް ވާގިލިބިދޭފަދަ ގޮތަކަށް ބޭރުގެ ފަރާތްތަކުން ބުނި ކޮންމެ ބަހަކާއި ކުރި ކޮންމެ ހަރަކާތެއް ވެގެންގޮސްފައިވަނީ ދިވެހިރާއްޖޭގެ ސިޔާސަތު ވެއްޔާއި މޮޑެލުމަށް އިދިކޮޅު އިއްތިހާދާއި ގުޅިގެން ބޭރުގެ ފަރާތްތަކުން ކުރި ހަޑިމުޑުދާރު މަސައްކަތަކަށެވެ.\nމިގޮތުން އެއް މިސާލަކީ މިިދިޔަ އަހަރުގެ ފެބްރުއަރީ މަހުގެ އެއްވަނަ ސުޕްރީމް ކޯޓުން ނެރުނު އާދަޔާ ޚިލާފު އަމުރެވެ. މި އަމުރު ނެރުމަށްފަހު ގިނަ ދުވަސްތަކެއްނުވެ، ކުއްލި ނުރައްކަލުގެ ހާލަތު އިއުލާންކުރެވި ސިޔާސީ ގޮތުން ނާާޒުކު ފައްތަރަކަށް ގައުމު ވެއްޓިގެންދިޔައެވެ. ފާހަގަކޮށްލެވޭ ގޮތުގައި މި ދުވަސްވަރުގެ ހާލަތާއި ކުރީގެ ރައީސް މައުމޫން އަބްދުލްގައްޔޫމް ހައްޔަރުކުރުމާާއި މެދު ކަންބޮޑުވުން ފާާޅުކޮށް ބޭރުގެ ބައެއް ގައުމުތަކުން ބަޔާންތައް ނެރުނެވެ. މިފަދަ ބަޔާންތައް ނެރުމާއި އެކު އޭރު ވެރިކަން ކުރަމުންދިޔަ ޕީޕީއެމްގެ ފަރާތްތަކުން ވަނީ އެގައުމުތަކުން ދިވެހިރާއްޖޭގެ ދާޚިލީ ކަންކަމުގެ ތެރެއަށް ވަންނަމުންދާާކަމަށް ބުނެ، ސުޕްރީމް ކޯޓުގެ އަމުރުގެ ފަހަތުގައި އިދިކޮޅާއި ބޭރު ދުނިޔޭގެ ބައެއް ގައުމުތައް އޮތްކަމަށްވެސް ބުނެ ވާހަކަދައްކާފައެވެ.\nސިޔާސީ އިލްމާއި ޚާރިޖީ އިލްމު ދަންނަ ކޮންމެ ފަރާތަކުންވެސް އެއްބަސްވާނެކަމަކީ ކޮންމެ ގައުމަކީވެސް ކަރުދާހުގައި މިނިވަން މުސްތަގިއްލު ނުވަތަ ސޮވެރިން ގައުމެއްކަމުގައިިވިޔަސް، ބަވަނަވެފައިވާ މި ދުނިޔޭގައި އެހެން ގައުމުތަކުން ކޮންމެ ގައުމެއްގެ ކަންކަމާއި މެދުވެސް ބަސްބުނެ ހެދުމުގެ ޖާާގަ އޮންނާނެކަމަށެވެ. މި ބަސްބުނުމުގެ ތެރޭގައި ގައުމުތަކުގެ ސިޔާސީ މައިދާނަށްވެސް ނުފޫޒު ފޯރުވާކަމީ ދެބަސްވެވެން ނެތް ކަމެކެވެ.\nނަަމަވެސް އެއްވެސް ހާލަތެއްގައި މި ދަންނަވަނީ ފެބްރުއަރީ މަހުގެ އެއްވަނަ ދުވަހުގެ އަމުރު ނެރުނީ ބޭރުގެ ގައުމުތަކެއްގެ ނުފޫޒު އޮވެގެންކަމަށް ނޫނެވެ. އެކަމަކީ މިހާތަަނަށް ޝައްކެއް ނެތް މިންވަރަށް ސާބިތުވެފައިވާކަމެއް ނޫނެވެ. ކޮންމެވެސް ދުވަހަކުން ދިވެހިރާާއްޖޭގެ އެންމެހާ ރައްޔިތުންނަށް އެ ހުކުމްގެ ހަގީގަތް އިނގޭނެކަމަށް އުންމީދުކުރަމާތޯއެވެ؟ އެފަދަ ކުއްލި ހުކުމެއް އައިގޮތަކީ ތާރީޚުގެ ތެރެއިން ނޭނގި އޮތް ހާދިސާއަކަށްވެެގެންދިޔުން ވާނީ ހިތާމައަކަށެވެ.\nދިވެހިބަހުގައި އޮންނަ މަޝްހޫރު ހަރުބަހެއްގައި އޮންނަނީ "ނުރޯ ދަރިއަކަށް ކިރެއް ނުލިބޭނެއެވެ"، މިފަދައިންނެވެ. މިހެން ބުނެއުޅޭނީ، ކަންކަމާ ނޫޅޭ މީހުންނަށް އެ ކަންކަމެއް ކާމިޔާބެއް ނުވާނޭ ބުނުމުގެ މާނައިގައެވެ. ދިވެހިރާއްޖޭގެ ސިޔާސީ މައިދާާނުގެ ކަންކަންވެސް ފެންނަނީ މިފަދައިންނެވެ. ތިމާ ހާސިލްކުރަން ބޭނުންވާާ ސިޔާސީ މަގުސަދެއް ހާސިލްކުރުމަށް ކޮންމެ ކަމެއްވެސް ކުރުމަށް ތިބޭނީ ހޭވައްލާ ތައްޔާރަށެވެ. މިއީ ހަމަ ހުރިހާ ސިޔާސީ ޕާޓީތަކެއްގެވެސް އުސޫލެވެ.\nމި ބީދައިން މިއަދުގެ އިދިކޮޅު މައި ސިޔާސީ ޕާޓީކަމުގައިވާ ޕީޕީއެމްއިންވެސް ވަނީ އެޕާޓީން ވަކާލާތުކުރަމުންދިޔަ އުސޫލުތައް މުގުރާލާފައެވެ. ކީހައި ޅެން ފަރިއްސެއް ހަނދާން ނައްތާލާފައެވެ. އެޕާޓީން ވެރިކަން ކުރަމުންދިޔަ އިރު ދިވެހިންގެ ދާޚިލީ ކަންކަމަށް ބޭރުގެ ފަރާތްތައް ނުވެއްދުމަށް ގޮވާލިޔަސް، މިއަދު ފެންނަމުންދާ މަންޒަރަކީ ޕީޕީއެމްއިންވެސް މަޑުމަޑުން އެކަން ކުރަމުން އަންނަ ތަނެވެ.\nއެގޮތުން ދާާދިފަހުން އެޕާޓީން ވަނީ ރައީސް ޔާމީންގެ ޝަރީއަތާާއި ގުޅޭގޮތުން ހުރި ކަންބޮޑުވުންތައް އަވައްޓެރި ސްރީ ލަންކާގައި ބޭރުގެ މީޑިޔާތަކާއި ހިއްސާކޮށް، އިންސާފުވެެރި ޝަރީއަތެއް ހިންގުމަށް ހުރި ދަތިތަކާާއި ރާާއްޖޭގެ ޖުޑީޝަރީ އޮތް ހާލަތު ބައިނަލްއަގްވާމީ ސްޓޭކްހޯލްޑަރުންނާާއި ހިއްސާކޮށްފައެވެ. ޕީީޕީއެމްގެ މި ވަފުދުގައި ހިމެނެނީ ކުރީގެ ނައިބު ރައީސް، އަދި ރައީސް ޔާމީންގެ ލީގަލްޓީމްގެ އިސް ލޯޔަރ ޑރ.މުޙައްމަދު ޖަމީލް ޢަހްމަދު، މާވަށު ދާއިރާގެ މެމްބަރު އަދި ޕީއެންސީގެ ނައިބު ރައީސް މުޙައްމަދު ސަޢީދު، ނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހްމަދު ޝިޔާމް އާއި ޕީއެންސީގެ ނައިބު ރައީސް މުޙައްމަދު ޙުސެއިން ޝަރީފެވެ.\nމިހާތަނަށް އާންމުކޮށްފައިވާ ފޮޓޯތަކަށްބަލާއިރު، އެ ވަފްދުން ބައްދަލުކޮށްފައިވާ އެއް ފަރާތަކީ ކޮަލަމްބޯގައި ހުރި ރަޝިޔާގެ ސަފީރާއިއެވެ. ރަޝިޔާއަކީ ދިވެހިރާއްޖެއާއި ވިޔަފާރީގެ ދާއިރާއިން ގާތް ގައުމަކަށްވިޔަސް، ފަހަކަށް އައިސް ޚާރިޖީ ގުުޅުން އެހާ ވަރުގަަދަ ގައުމެއް ނޫނެވެ. ނަމަވެސް މި ވަފްދުގައި ހިމެނޭ މުންދުއަކީ ކުރިން ދިވެހިރާއްޖޭގެ ފަރާތުން ރަޝިޔާގައި ހުންނެވި ނޮން ރެޒިޑެންޓް އެމްބެސެޑަރަށްވުމުން އެ ފުރުސަތު ލިބުނީކަމަށްވެސް ވެދާނެއެވެ.\nނިމިދިޔަ ސަރުކާރުގައި އިދިކޮޅު ފަރާތްތަކުންވެސް ގިނައިން ކޮށްފައިވަނީ މިކަމެވެ. ބައްދަލުކުރީ ކޮލަމްބޯގައި ތިބި ބޭރުގެ މީޑިޔާތަކާއި ޑިޕްލޮމެޓުންނާއިއެވެ. ދެއްކީ އިންސާފުވެރި ޝަރީއަތެއް ނުލިބޭކަމާއި ފަނޑިޔާާރުގޭގެ ހާލަތުގެ ވާހަކައެވެ. އޭރު އެފަރާތްތަކުން އެކަން ކުރީމައި އެއީ ގައުމުގެ ސިޔާދަތަށް ދިން ހަމަލާއެކެެވެ. މިއަދު ޕީޕީއެމްއިންވެސް ހަަމަ އެކުރަނީ އެކަން ނޫންތޯއެވެ. "ބޭރުގެ ނުފޫޒު" އެންމެފަހުން ޖާއިޒުވީތޯއެވެ.\nފުލުހުން ރެއިޑްކުރާހެން މިހާރު އެބަ ހީވެއެވެ!06 hours ago\nބޮޑުފިނޮޅުގައި ހިނގާދިޔަ ހާދިސާގެ ތެރެއިން... 1 1 week ago\nދިވެހިންގެ ތަފާތު ރޭސިޒަމް: "ބަންގާޅިން" ކިޔުން ގޯސް، "ކާޅު" އޯކޭ؟ 84weeks ago\nޓުއަރިޒަމް ބޮއިކޮޓްކުރުމަށް ގޮވާލި މޫނަކަށްވުރެން، މީ މޫނުތައް ޤައުމު ތަމްސީލްކުރަން ނެރުން މުހިންމެވެ.31 month ago


Photo Varah Reethi, Namaves Fahathugai Othee Aniyaaverikan - Vaguthu\nފޮޓޯ ވަރަށް ރީތި، ނަމަވެސް ފަހަތުގައި އޮތީ އަނިޔާވެރިކަން!\nފޮޓޯ އިން ފެންނަނީ އެއް އާއިލާއެއްގެ 13 ކުދިންނެވެ. މަންމަ އާއި ބައްޕަ ނިކަން ލޯބިން އެކުދިންނާއި އެކު އުޅޭ މަންޒަރެވެ. ނަމަވެސް ފޮޓޯ އަކީ ކޮންމެ ފަހަރަކު ހަޤީޤީ މަންޒަރަކަށް ނުވެއެވެ. ފޮޓޯ ފެންނަ ގޮތައް ފޮޓޯ ބެލުމުން ކޮންމެ ފަހަރަކު ހަޤީޤަތެއް ނޭނގޭނެއެވެ. އެކަން އެންމެ ބޮޑަށް ގަބޫލު ކުރަނީ އެމެރިކާގެ މި 13 ކުދިންނެވެ.\nމުޅި މަންމަ އާއި ބައްޕަގެ އަނިޔާވެރިކަމުގެ ދަށުގައި ހޭދަކުރަން ޖެހިފައިވާ ކުދިންތަކުގެ ތެރެއިން އެއް ކުއްޖަކު އެންމެ ފަހުން މިވަނީ 911 އަށް ފޯނުކޮށް އެކުދިންގެ މައިންބަފައިން އެކުދިންނާއި މެދު ކަންތައްކުރާ ގޮތް ކިޔައިދީފައެވެ.\nފޯނުން ވާހަކަ ދެއްކި ކުއްޖާ އަށް ގޭގެ އެޑްރެސް ވެސް ރަނގަޅަކަށް ނޭނގުނެވެ. 911 ގެ އޮޕަރޭޓަރު ކުރި ސުވާލަށް ޖަވާބު ދެމުން ފޯނުން ވާހަކަދެއްކި އަންހެން ކުއްޖާ ބުނީ އޭނާ ގެއިން ބޭރަށް ނިކުންނަނީ ވަރަށްމަދުން ކަމަށެވެ. އެހެންކަމުން ގޭގެ އެޑްރެސް ރަނގަޅަށް ނޭނގޭ ކަމަށެވެ.\nއެކުއްޖާ އިތުރަށް ބުނީ ކޮއްކޮމެން ޗޭނު ޖަހައިގެން ގެންގުޅޭ މަންޒަރު ބަލާކަށް އޭނާ އަށް އިތުރަށް ކެތެއް ނުކުރެވޭނެއެވެ.\n13 ކުދިންގެ މަންމަ އާއި ބައްޕަ ހައްޔަރު ކުރީ ޖަނަވަރީ މަސް ތެރޭގައެވެ.\nމިމައްސަލައިގެ ޝަރީޢަތް މިހާރު ފަށާފައި ވާއިރު މިއަދު އޮތީ 911 އަށް ކުރި ފޯން ކޯލްގެ ރެކޯޑިން ޝަރީޢަތުގެ މަޖިލީހަށް ހުށަހެޅުމެވެ.\nފުލުހުންގެ ސަމާލުކަމަށް މިމައްސަލަ އައީ ގޭގެ ކުޑަދޮރުން ނިކުމެގެން 17 އަހަރުގެ އަންހެން ކުއްޖަކު ގޮސް 911 އަށް ފޯން ކުރުމުންނެވެ. ފުލުހުން އެކުދިން ދިރިއުޅުނު ގެއަށް ދިޔައިރު އުމުރުން ދެއަހަރާއި 29 އަހަރާއި ދެމެދުގެ 13 ކުދިން އެގޭގައި ހައްޔަރުކޮށްފައި ތިއްބެވެ.\nމިމައްސަލައިގައި ކުދިންގެ މައިންބަފައިން ކަމަށްވާ އުމުރުން 56 އަހަރުގެ ޑޭވިޑް ޓާޕްލިން އާއި 49 އަހަރުގެ ލުއިސް ޓާޕްލިން ވަނީ ހައްޔަރު ކޮށްފައެވެ. އެދެމީހުންގެ މައްޗަށް ވަނީ 40 އަށް ވުރެ ގިނަ ދައުވާ އުފުލާފައެވެ.


“ކިހިނެއްތޯ ނިމުނީ؟” ޒިޔާން އެހިއެވެ.\n“އަހަރުމެންނަށް ގަބޫލުކުރެވެނީ މަނާރަތު ތުހުމަތުކޮށްފަ ހުރި ކަންކަން ޒިޔާން ކުރި ކަމަށް.” ވަރަށް ފިލްމީ ގޮތަކަށް ޒިޔާނާ ދިމާއަށް ބަލައިލަމުން ރަމީޒު ބުނެލިއެވެ.\n“ނިންމުން ބަދަލުވި ސަބަބު އޮޅުންފިލުވަން އަޅުގަނޑު ބޭނުން.” ޒިޔާން ބުންޏެވެ.\n“ސަބަބަކީ އިތުރު ދެ އަންހެން މުވައްޒަފުން ޒިޔާނާ ދެކޮޅަށް ބަޔާންދިނުން،” މޭޒުމަތީގައި އޮތް ފައިލުގައި އަތުން ޖަހައިލަމުން ރަމީޒު ބުންޏެވެ. “އެ ދެ މުވައްޒަފުން ވެސް ބުނަނީ ޒިޔާން ގަދަކަމުން އެ މީހުންނާ ބެހުނޭ! ޖިންސީ ފުރައްސާރަކޮށް، ބްލެކުމޭލުކޮށް، މަގާމުގެ ނާޒާއިޒު ފައިދާ ވެސް ޒިޔާން ނެގިޔޭ. އެހެންވީމާ މި ކޭސް މިހާރު ވަރަށް ވަރުގަދަ ވެއްޖެ! ވަރަށް ސީރިޔަސް ވެސް ވެއްޖެ!”\n“އެޅެން އޮތް އެންމެ ހަރުކަށި ފިޔަވަޅު އަހަރުމެން އަޅާނަން،” ރަމީޒު އިންޒާރުދިނެވެ. “މަތިން އޯޑަރު އައިއްސަ އޮތީ. މި ކަހަލަ ތަނެއްގަ އުޅެމުން އެ ކަހަލަ ކަމެއް ކުރަން ޒިޔާން ލަދުގަންނަން ޖެހޭނެ. ޖެހިލުންވާން ވެސް ޖެހޭނެ. ޒިޔާނަށް ހީވީތަ މީ ހިތުހުރިހާ ގޮތަކަށް އުޅެން އޮތް ތަނެކޭ؟”\n“އެއީ ކޮން ދެ މުވައްޒަފުންނެއް ތޯ؟” ޒިޔާން ސުވާލުކުރިއެވެ.\n“އެ މުވައްޒަފުންގެ ނަމެއް ނުބުނެވޭނެ،” ފައިލު މަތީގައި އަތް ބާއްވައިލަމުން ރަމީޒު ބުންޏެވެ. “އެ މީހުންނާ ބެހޭ އެއްވެސް މައުލޫމާތެއް ވެސް ނުދެވޭނެ.”\n“ކޮން އިރަކު ކޮން ތާކުތޯ އެ ހާދިސާތަކެއް ހިނގީ؟” ޒިޔާން އެހިއެވެ.\n“އެޔެއް ވެސް ނުބުނެވޭނެ. ޒިޔާންގެ ބަޔާނުން އެބަ އެނގޭ މަނާރަތާ ވެސް ޒިޔާން ބެހުނުކަން،” ރަމީޒު ބުންޏެވެ. “މުލަކުގަ ޒިޔާންގެ ސައިކަލަށް މަނާރަތު އެރުވީ ވެސް ބިރުދައްކައިގެން، ގަދަކަމުންކަން މިހާރު ކަށަވަރު ވެއްޖެ! އަހަރުމެން އަތުގަ އެބަ އޮތް އޯޑިޔޯ ރެކޯޑިން. އަޑުއަހަން ބޭނުން؟”\n“އަޅެ ޕްލީޒް!” މަނާރަތު ކިޔެވެ. “އައި ބެގް ޔޫ! އަޅެ ޕްލީޒް ތިހެން ނަހަދާ! އަހަރެން ދޫކޮށްލާ! ޕްލީޒްޕްލީޒް!”\n“ދެން ޕްލީޒް ކިޔާނެކަމެއް ނެތް،” ޒިޔާން ބުނި އަޑުއިވެއެވެ. “އަހަރެން އޭރު ވެސް ބުނިން ތިންވަނަ ފަހަރަށް އެހެން ނުބުނައްޗޭ! ދެން ސަލާމަތެއް ނުވާނެ. ރުޔަސް، އާދޭސްކުރިޔަސް ހަމަ ބޭކާރުވާނީ.”\n“އެއީ ތި ހީކުރައްވާ ކަހަލަ ކަމެއް ނޫން،” ދިފާއުގައި ޒިޔާން ބުންޏެވެ. “ތީ އޯޑިޔޯ އެޑިޓެއް. ކޮބައިތޯ ތީގެ ކުރިޔާ ފަސް؟ ދެއްކި އެހެން ވާހަކަތައް ކޮބައިތޯ؟”\n“ނުޖެހޭ ބަލާކަށް،” ރަމީޒު ވަގުތުން އިންކާރުކުރިއެވެ. “ސުވާލަކީ އެއީ ޒިޔާންގެ އަޑުހޭ؟ ޒިޔާން އެހެން ބުނިންހޭ؟”\n“އެކަމަކު އެ ތަނަށް ދާން ސައިކަލުގެ ތަޅުދަނޑި ވެސް ދިނީ މަނާރަތޭ އިނގޭތޯ،” ޒިޔާން ބުންޏެވެ. “ގައިމު ސައިކަލު ދިން މީހަކު ވެސް ހުންނާނެ ނޫންތޯ! ސްޓޭޝަން އިންޗާޖާ ވެސް ސުވާލު ކުރެވޭނެ ނޫންތޯ!”\n“ނުޖެހޭ ކުރާކަށް!” މޭޒުމަތީ ނިކަން ބާރަށް ޖަހައިފައި ރަމީޒު ބުންޏެވެ. “ތި އުޅެނީ ތަހުގީގު ކުރާނެ ގޮތް އަހަންނަށް ކިޔައިދޭންތަ؟ ސުވާލުކުރާނެ މީހުންނާ ބަޔާން ނަގާނެ މީހުން އެނގޭނީ ކޮމިޓީއަށް.”\n“ރަޝީދު މަރާލި ރޭ މަސްވެރިންގެ ޕާކުގަ ހުރި ސީސީޓީވީ ފުޓޭޖު އެވިޑެންސަށް ނެގީމެއް ނޫންތޯ!” ޒިޔާން ބުންޏެވެ. “އެ ބައްލަވާލަން ވީނޫންތޯ! އޭރުން ވެސް ފެންނާނެ އަޅުގަނޑު އިސްވެ ގަދަކަމުން އެއްވެސް ކަމެއް ނުކުރާކަން. މަނާރަތު އުޅުނު ގޮތް ހުންނާނެ ކެމެރާއަށް އަރާފަ.”\n“ނުޖެހެއޭ ބަލާކަށް،” ވަރަށްރާގުލައިފައި ރަމީޒު ބުންޏެވެ. “ބަލަންޖެހޭނީ ކޯޗެއްކަން ޒިޔާނަކަށް ނޫނޭ އެނގޭނީ.”\n“އެހެންވިއްޔާ އަޅުގަނޑުގެ ފޯނު ބެއްލެވީމެއް ނޫންތޯ! އެއްވެސް އޮރިޔާން ފޮޓޯއެއް ހުރިތޯ؟” ޒިޔާން ސުވާލުކުރިއެވެ. “ނޫނީ އަޅުގަނޑުގެ ގެ ޗެކުކުރައްވަން ވީނޫންތޯ! އެއީ ނޫންތޯ ފުލުހުން ކަންކަން ކުރައްވާ އުސޫލަކީ. އެވިޑެންސް ހޯދަން ޖެހޭނެ ނޫންތޯ!”\n“އެވިޑެންސް ހޯދަންޖެހޭ ގޮތް ވެސް ޒިޔާނަކަށް ނޭނގޭނެ. ކޮމެޓީއަށް އެނގޭނީ.” ރަމީޒު ބުންޏެވެ.\n“އެހެންވިއްޔާ މަނާރަތުގެ ފޯނު ބައްލަވާ!” ޒިޔާން އެދުނެވެ. “އަޅުގަނޑު އޮރިޔާން ފޮޓޯތަކެއް ފޮނުވާ ބުލެކުމޭލު ކުރިއްޔާ އޭނަގެ ފޯނުގަ ހެކި ހުންނާނެ ނޫންތޯ! ވައިބާއާ، ވަޓްސްއެޕާ، ޓެލެގްރާމާ، އެސްއެމްއެސް ބެއްލެވޭނެ ނޫންތޯ!”\n“އެ ވެސް ނުޖެހޭ ބަލާކަށް.” ރަމީޒު ދިނީ ކުރު ޖަވާބެކެވެ.\n“ކައިރީގައި އުޅޭ ރައްޓެހިންނާ ސުވާލުކުރައްވަން ވީނުންތޯ އެ ކަހަލަ އެއްވެސް ޝައްކެއް ނަމަވެސް ވި ތޯ؟” ޒިޔާން އެދުނެވެ.\n“އަޖައިބެއް ކަހަލަ ކަމެއްނު!” ތަންކޮޅެއް ބާރަށް ރަމީޒު ބުންޏެވެ. “މި ތަނުން ކޮބާ ކުށްވެރިޔަކީ؟ ކޮބާ ތަހުގީގު ކުރާ ބަޔަކީ؟ ބަލަ ކުރިން މި ބުނި ދެ އަންހެން މުވައްޒަފުންނަކީ ކައިރީގަ އުޅޭ ރައްޓެހިންނެއް ނޫންތަ؟”\n“އަޅުގަނޑު މަސައްކަތް ކުރިން އެހެން ޑިޕާޓުމަންޓެއްގަ ވެސް. އެ ތަނުގަ ކޮންމެ ފިރިހެން މުވައްޒަފަކަށް ނުވަ އަންހެން މުވައްޒަފުން ތިބޭނެ،” ޒިޔާން ބުންޏެވެ. “އައްސަވަބައްލަވަ އެ ތަނުގެ އެއްވެސް މުވައްޒަފަކާ ގަދަކަމުން ބެހެން ނޫނީ ބިރުދައްކައިގެން ކަމެއް ކުރަން އުޅުނުތޯ! އެންމެން ވެސް އަޅުގަނޑާ ރައްޓެހިވާނެ. ސަމާސާ ވެސް ކުރަން. ދެން އަޅުގަނޑުގެ އެޕްރައިޒަލް ބައްލަވާ ހަމަ އެންމެ ފަހަރަކު ވެސް ޑިސިޕްލިން މައްސަލައެއް ފާހަގަކޮށްފަ އޮތްތޯ؟ ކުޑަމިނުން އެއްވެސް މީހަކާ ދިމާއަށް ހަޑި ހުތުރު ބަހެއް ވެސް ބުނި ކަމަށް އެބަ އޮތްތޯ؟ މަނާރަތު އެ ހުރިހާ ފޯމުތަކެއް ބަލަހައްޓަނީ. އޭނަ ސޮއިކުރަނީ. ނުސީދާކޮށް ވެސް އެ ކަހަލަ ވާހަކައެއް އެބަ އޮތްތޯ ބައްލަވައިދެއްވާ! ތި ވަރުގެ ބޮޑު ބަދުނާމެއް އަޅުގަނޑުގެ ބޮލުގައަޅުވާ އިރު އަޅުގަނޑުގެ ފެމެލީ ފޭސްކުރަން ޖެހޭނެ ކަންތައްތަކާ މެދު ވެސް ވިސްނާލަން ވާނެ ނޫންތޯ!”\n“ކަމެއް ސާބިތުކުރެވޭނީ ހެކި ހުރިއްޔާ ނޫންތޯ!” ޒިޔާން ހަނދާންކޮށްދިނެވެ. “ކޮބައިތޯ އަޅުގަނޑާ ދެކޮޅަށް ހުރި ހެކިތަކަކީ؟”\n“އެ ވެސް ނެތް މި ތާކު ބުނެވޭކަށް،” ރަމީޒު ޖަވާބުދިނެވެ. “އެކަމަކު ބައިވަރު ހެކި އެބަހުރި.”\n“އެކަމަކު މަނާރަތު އެ ހަދަނީ ދޮގުކަން އަޅުގަނޑަށް ސާބިތުކުރެވިދާނެ. ހެކި ވެސް ދެއްކިދާނެ،” ޒިޔާން ބުންޏެވެ. “އޭނަ އެ ބުނަނީ ނޫންތޯ ގަދަކަމުންނޭ އޭނަޔާ ބެހުނީ. ގަދަކަމުންނޭ އަތިރިމައްޗަށް ގެންދިޔައީ. އަޅުގަނޑު އަތުގަ އެބަހުރި ދެ މީހުން އެއްކޮށް ނަގާފަ ހުރި ފޮޓޯތައް. އެ އެއްޗެހި ދައްކަންތޯ؟”\n“ނުޖެހޭ ބަލާކަށް!” ރަމީޒު އިންކާރުކުރިއެވެ. “އިތުރަށް އެއްވެސް އެއްޗެއް ބަލާކަށް ބޭނުމެއް ނޫން.”\n“ދެން ނެތެއްނޫންތޯ ބުނާނެ އެއްޗެއް،” ކުޑަކޮށް ހިތްހަމަނުޖެހިފައި ޒިޔާން ބުނެލިއެވެ. “ތި ކޮމެޓީގަ މުޅިން ވެސް ތި ތިއްބެވީ މަނާރަތުގެ ރައްޓެހިން ނޫންތޯ! އަޅުގަނޑު ކަހަލަ އާދައިގެ މީހެއްގެ ދުވަސް ދުއްވާލަން ތިހާ ގިނަ ބަޔަކު ތިހާ ބޮޑު ޖަރީމާއެއް ހިންގަފާނެކަމަކަށް އަޅުގަނޑު ދުވަހަކު ވެސް ހިތަކަށްނާރާ! ފުލުހުންގެ މުވައްސަސާގެ އަގެއް ނޫންތޯ ތި ވައްޓާލެއްވީ!”\n“އަހަރުމެން މަނާރަތަކާ ރައްޓެއްސެއް ނުވާނެ،” ރަމީޒު ހެދީ ބުހުތާނު ދޮގެކެވެ. “މީ ހަމަ ވަރަށް އިންސާފުވެރިކޮށް ނިމިފަ އޮތް ކަމެއް. ދެން ނެތް އިތުރަށް ދައްކާނެ ވާހަކައެއް. ތިހިރީ ވަޒީފާއިން ވަކިކޮށްފަ!”\nComments Off on އެމެރިކާއިން ރާއްޖެއަށް އިތުރު 210000 ޑޯޒު ވެކްސިނާއި ސިރިންޖު ހަދިޔާކޮށްފި\nއެމެރިކާއިން ރާއްޖެއަށް އިތުރު 210000 ...\nComments Off on ގައުމީ ޓީމުގެ ކޮލިފައިން މެޗުތައް ދުބާއީއަށް ބަދަލުކޮށްފި\nގައުމީ ޓީމުގެ ކޮލިފައިން މެޗުތައް ދ ...\nComments Off on ފިޔަވަތި މައްސަލަ: ނޫސްވެރިންނާއި ޝުޖާއުގެ މައްސަލަ އެމްއެމްސީއާއި އެލްޖީއޭއަށް\nފިޔަވަތި މައްސަލަ: ނޫސްވެރިންނާއި ޝ ...\nComments Off on ސަންގެ އެކައުންޓްތައް ހިފަހައްޓަން އަމުރުކުރީ ރަނގަޅަށް: ހައި ކޯޓު\nސަންގެ އެކައުންޓްތައް ހިފަހައްޓަން ...\nComments Off on އދ،ގެ އާންމު މަޖިލީހުގެ ރައީސް، ޗައިނާގެ ފޮރިން މިނިސްޓަރާ ބައްދަލުކޮށްފި\nއދ،ގެ އާންމު މަޖިލީހުގެ ރައީސް، ޗައ ...\nComments Off on ޕީޕީއެމަށް ދަރުސް ބޭއްވުމުގެ ހުއްދަ ނުދީ, އަދާލަތަށް އެ ހުއްދަދޭ މައްސަލަ މަޖިލީހަށް\nޕީޕީއެމަށް ދަރުސް ބޭއްވުމުގެ ހުއްދ� ...\nComments Off on ޕޮލިސް ބޯޑަށް އާންމުންގެ ތެރެއިން ކުރިމަތިލާން ހުޅުވާލައިފި\nޕޮލިސް ބޯޑަށް އާންމުންގެ ތެރެއިން ކ ...\nComments Off on އަށް އަނބިންނާއެކު މި މީހާ ވަރަށް އުފަލުގައި, ހުރިހާ އަނބިންވެސް ވަރަށް ގުޅޭ\nއަށް އަނބިންނާއެކު މި މީހާ ވަރަށް އ� ...\nComments Off on ވެންޓިލޭޓަރުތަކުގެ މައްސަލަ އަލުން ބަލަން ގޮވާލައި އާދަމް ޝަރީފުގެ ކުއްލި މައްސަލައެއް\nވެންޓިލޭޓަރުތަކުގެ މައްސަލަ އަލުން ...\nComments Off on ހުޅުމާލެ ކެމްޕަސް އަޅައިދޭން ބުނެފައި އައިޑީބީގެ ޚަބަރެއް ނުވި: އައިޔޫއެމް\nހުޅުމާލެ ކެމްޕަސް އަޅައިދޭން ބުނެފ� ...\nComments Off on ކޮވިޑް ޖެހިގެން 47 އަހަރުގެ މީހަކު މަރުވެއްޖެ، މިއަދުގެ ދެވަނަ މަރު\nކޮވިޑް ޖެހިގެން 47 އަހަރުގެ މީހަކު މ� ...\nComments Off on އާޒިމާ ރަސްމީ އިދާރާއަކަށް ދޮގު މައުލޫމާތު ދިން ކަމުގެ ދައުވާގެ އަޑުއެހުމެއް މާދަމާ\nއާޒިމާ ރަސްމީ އިދާރާއަކަށް ދޮގު މައ ...


Noosverikamuge inaamah kurimathilumuge furusathu hulhuvaalaifi – Iru\nމޯލްޑިވްސް މީޑިއާ ކައުންސިލް (އެމްއެމްސީ) އިން ކޮންމެ އަހަރަކު ވެސް ދެމުން އަންނަ ނޫސްވެރިކަމުގެ އިނާމަށް ކުރިމަތިލުމުގެ ފުރުސަތު ހުޅުވާލައިފިއެވެ.\nނޫސްވެރިކަމުގެ އިނާމަށް އެދި ކުރިމަތިލުމަށް ހުޅުވާލާފައި ވަނީ ބުރާސްފަތި ދުވަހު އެމްއެމްސީން ކުރި އިއުލާނެއްގައެވެ. އެގޮތުން މިހިނގާ ސެޕްޓެމްބަރު މަހުގެ 24 ވާ ބުރާސްފަތި ދުވަހުގެ މެންދުރުފަހު 13:30 ގެ ކުރިން އިނާމަށް އެދި ހުށައެޅުމުގެ ފުރުސަތު ހުޅުވާލެވިފައިވާކަމަށް އެމްއެމްސީން މައުލޫމާތުދެއެވެ.\nއޭގެ އިތުރުން، 11 ދާއިރާއަކުން ކުރިމަތިލުމުގެ ފުރުސަތު ހުޅުވާލާފައިވާއިރު، މުޅިން އާ ދާއިރާއެއްގެ ގޮތުގައި ތަހުގީގީ ނޫސްވެރިކަމުގެ ދާއިރާ އާއި ތިމާވެށްޓާއި ދެމެހެއްޓެނިވި ތަރައްގީގެ ދާއިރާ ހިމެނިފައިވެއެވެ.\nއިނާމަށް އެދި ކުރިމަތިލުމަށް ހުޅުވާލާފައިވާ ދާއިރާތައް\nތަޙްޤީގީ ނޫސްވެރިކަން (އިންވެސްޓިގޭޓިވް ޖާރނަލިޒަމް)\nއިޖުތިމާއީ، ތާރީޚާއި ސަޤާފަތް، ފަންނުވެރިކަން\nތިމާވެއްޓާއި ދެމެހެއްޓެނެވި ތަރައްޤީ\nޝަރުއީ އަދި ޤާނޫނީ\nފީޗަރ / ރިޕޯޓް\nމީޑިއާ ކައުންސިލުން ބުނީ އިނާމްތަކަށް ނަން ހުށައަޅާނީ އެކަމަށް އެ ކައުންސިލުން ހާއްސަކޮސްފައިވާ ފޯމުންނެވެ. މި ފޯމާއި، މާކްސް ދިނުމުގައި ބަލާނެ މިންގަނޑުތަކާއި ނޫސްވެރިކަމުގެ އިނާމު ދިނުމުގެ އުސޫލު” އެމްއެމްސީން ވަނީ އާއްމުކޮށްފައެވެ.\nއެމްއެމްސީން ބުނީ އެހެން އަހަރުތަކުގައި އިނާމަށް ހުށައެޅުމުގެ ފުރުސަތު އިތުރުކޮށްދިން ނަމަވެސް މި އަހަރު މި މުއްދަތު އެހެން އަހަރު ތަކެކޭ އެއްގޮތަށް އިތުރު ނުކުރެވޭނެކަމަށެވެ.\nނޫސްވެރިންގެ އަގު ވަޒަންކުރުމުގެ ގޮތުން 2014 ވަނަ އަހަރުން ފެށިގެން މޯލްޑިވްސް މީޑިއާ ކައުންސިލުން އަންނަނީ ނޫސްވެރިކަމުގެ އިނާމް ދެމުންނެވެ.


HR Summit anna mahu\nއެޗްއާރު ސަމިޓް އަންނަ މަހު\nއުރީދޫގެ މެއިން ސްޕޮންސާއާއެކު، އެޗްއާރު ސަމިޓު އެންޑް އެކްސްޕޯ އަންނަ މަހު ދަރުބާރުގޭގައި ބާއްވަން ތައްޔާރު ވެއްޖެ އެވެ\nއެޗްއާރު މޯލްޑިވްސް އިން ބުނީ އަންނަ މަހުގެ ތިންވަނަ ދުވަހު ފަށާ "އެޗްއާރު ސަމިޓު އެންޑް އެކްސްޕޯ 2018" ގައި ރާއްޖޭގެ ހިއުމަން ރިސޯސް ދާއިރާ (އެޗްއާރު) ގައި މަސައްކަތް ކުރާ 150 އަށް ވުރެ ގިނަ މީހުން ބައިވެރިވާނެ ކަމަށެވެ.\nއެޗްއާރު މޯލްޑިވްސް އިން ބުނީ ޕެންޝަން އޮފީހާއި ވޯލްޑް އެޗްއާރުޑީ ކޮންގްރެސްގެ އެންޑޯޒްމަންޓާއެކު ބާއްވާ މި ސަމިޓުގައި ދެ ބައެއް އޮންނާނެ ކަމަށެވެ. މިގޮތުން ހާއްސަ ދެ ޕެނަލް ޑިސްކަޝަނެއް ވެސް އޮންނާނެ ކަމަށެވެ. މި ޕެނަލް ޑިސްކަޝަންތަކުގައި ރާއްޖެ އާއި ރާއްޖޭން ބޭރުގެ އެޗްއާރު ދާއިރާގެ ހަތް ތަޖުރިބާކާރުން ވާހަކަ ދައްކާނެ ކަމަށް އެޗްއާރު މޯލްޑިވްސްއިން ބުނެފައިވެ އެވެ.\nރާއްޖޭގެ ހިއުމަން ރިސޯސް ނުވަތަ މީހުން ބިނާ ކުރުމުގެ ދާއިރާ ކުރިއަރުވައި ދިވެހިންނަށް ހުރި ފުރުސަތުތައް އިތުރުކޮށްދީ، މި ދާއިރާގެ މީހުންގެ ހިޔާލު ބަދަލު ކުރުމަށް ބާއްވާ މި ސަމިޓުގައި މި ދާއިރާގެ މަޝްހޫރު ހުރިހާ މީހުން ބައިވެރިވާނެ އެވެ.\nއެޗްއާރު މޯލްޑިވްސް އިން ބުނި ގޮތުގައި "އެޗްއާރު ސަމިޓު އެންޑް އެކްސްޕޯ 2018" ގެ ރޭގަނޑު މި ދާއިރާގެ ފަރާތްތަކަށް ހާއްސަ އެވޯޑެއް ދިނުން ވެސް އޮންނާނެ ކަމަށެވެ. "50 މޯސްޓް ޓެލެންޓެޑް އެޗްއާރު ލީޑާސް" ހޮވަނީ އެ ކަމަށް ކަނޑައަޅާފައިވާ މެންބަރުންގެ ކޮމެޓީއެއްގެ ބެލުމުގެ ދަށުންނެވެ. މިދިޔަ މަހުގެ ނިޔަލަށް ކުރިމަތިލާން ހުޅުވައިލުމުން މި އެވޯޑަށް 160 ފަރާތަކުން ކުރިމަތިލި އެވެ. މި އެވޯޑު ދޭނީ އޭބީސީޑީ ތަރުތީބުން ކަމަށް އެޗްއާރު މޯލްޑިވްސްއިން ބުނެފައިވެ އެވެ.


Priyanka ai Nickge Honeymoon Oman gai\nނިކް އާއި ޕްރިޔަންކާ---\n11 ޑިސެންބަރ 20180ކޮމެންޓް\nޕްރިޔަންކާ އާއި ނިކްގެ ހަނީމޫން އޮމާން ގައި\nމަޝްހޫރު ބަތަލާ ޕްރިޔަންކާ ޗޯޕްރާ އާއި ލަވަކިޔުންތެރިޔާ ނިކް ޖޯނަސް މިމަހުގެ އެއް ވަނަ ދުވަހު ކައިވެނިކޮށްފައިވާއިރު އެދެމީހުން އަންނަނީ ހަނީމޫނަށް އޮމާން އަށް ގޮސްފައެވެ.\nއުމުރުން 36 އަހަރުގެ ޕްރިޔަންކާ އާއި 26 އަހަރުގެ ނިކް ވަނީ ވެސްޓާން ސްޓައިލަށާއި އިންޑިއަން ސްޓައިލަކަށް ވެސް ކައިވެނި ކޮށްފައެވެ. ދިއްލީގައި ބޮޑު ރިސެޕްޝަން ޕާޓީއެއް ބާއްވާފައިވާއިރު އެދެމީހުން މިހާރު އަންނަނީ އޮމާނުގައި އެކުގައި ވަގުތު ހޭދަކުރަމުންނެވެ.\nޕްރިޔަންކާ އިންސްޓާގުރާމު މެދުވެރިކޮށް އޮމާންގެ ބީޗް ސަރަހައްދުގައި ނަގާފައިވާ ޕޮޓޯއެއް ހިއްސާކޮށްފައިވާއިރު އެފޮޓޯއިން ފެނިގެންދަނީ ފަސްގަނޑު މަތީގައި ހިތެއްގެ ތެރޭގައި އެންޖޭ އަދި ޕީސީޖޭ ޖަހާފައިވާ މަންޒަރެވެ. އިތުރު ފޮޓޯއެއް އަދި ހިއްސާކޮށްފައިނުވާއިރު ދެފަންނާނުންގެ ސަޕޯޓަރުން މިހާރު ތިބީ އިތުރު ޕޮޓޯއެއް ޕޯސްޓުކުރޭތޯ ބަލަބަލައެވެ.\nޕްރިޔަންކާ އާއި ނިކް، މުމްބާއީގައި ފިލްމު އިންޑަސްޓުރީގެ މީހުންނަށް ބޮޑު ރިސެޕްޝަން ޕާޓީއެއް މިމަހު ފަހުކޮޅު ދިނުމަށް ނިންމާފައިވާއިރު ރިޕޯޯޓުތައް ބުނާގޮތުގައި އެޕާޓީއަށް ވަނީ ބޮލީވުޑުގެ ގިނަ ފަންނާނުންނަށް ދައުވަތު ދީފައެވެ.\nޕްރިޔަންކާ އާއި ނިކް އެންމެ ފުރަތަމަ އެކުގައި އާއްމުންގެ ތެރެއަށް ނުކުފައި ވަނީ މިދިޔަ އަހަރުގެ މެޓް ގާލާ އިވެންޓުންނެވެ. ދެމީހުން ލޯބީގެ ގޮތުން ގުޅިގެން އުޅޭކަމަށް އަޑު ފެތުރުނީ މިއަހަރުގެ ކުރީކޮޅެވެ.\nނިކް ޖޯންސް ޕްރިޔަންކާ


Fenai Narudhama ai, Currentakee Vaudheh Noon, Asaasee Hidhumatheh: Ibu\nއިބޫއަށް މޮޅަދޫއިން މަރުހަބާ ދަންނަވަނީ---\n5 ސެޕްޓެމްބަރ 20182ކޮމެންޓް\nފެނާ ނަރުދަމާއާއި ކަރަންޓަކީ ވައުދެއް ނޫން، އަސާސީ ހިދުމަތެއް: އިބޫ\nއިދިކޮޅު ސަރުކާރެއްގައި ރަށްރަށަށް ފެނާއި ނަރުދަމާ އަދި ކަރަންޓުގެ ހިދުމަތް ފޯރުކޮށްދޭނީ ރިޔާސީ ވައުދެއްގެ ގޮތުގައި ނޫން ކަމަށާއި އަސާސީ ހިދުމަތަކަށް ވާތީ ކަމަށް އިދިކޮޅު ކެންޑިޑޭޓް އިބްރާހީމް މުހައްމަދު ސޯލިހު(އިބޫ) ވިދާޅުވެއްޖެއެވެ.\nހއ.އަށް ކުރައްވާ ދަތުރުގައި މޮޅަދޫގައި ވާހަކަ ދައްކަވަމުން އިބޫ ވިދާޅުވީ ސާފު ބޯފެނާއި، ނަރުދަމާ އަދި ކަރަންޓު ފޯރުކޮށް ދިނުމަކީ ރިޔާސީ ވައުދެއް ނޫން ކަމަށާއި އިދިކޮޅު ސަރުކާރުގައި އެ ހިދުމަތްތައް ފޯރުކޮށްދޭނީ އަސާސީ ހިދުމަތެއްގެ ގޮތުގައި ކަމަށެވެ.\nއިބޫ ވިދާޅުވީ މީހުން ދިރިއުޅޭ ހުރިހާ ރަށެއްގައި އެ ހިދުމަތް ދޭން ކަނޑައެޅިފައިވާ ކަމަށާއި އެ ހިދުމަތްތައް މޮޅަދޫއަށް ވެސް ލިބޭނެ ކަމަށެވެ.\nއިބޫ ވަނީ ކިތަންމެ ކުޑަ ރަށެއްގައި ނަމަވެސް ސިއްހީ މަރުކަޒުތަކުގައި ލެބޯޓްރީ ގާއިމުކޮށް ކުދި ޓެސްޓުތައް އެރަށްރަށުގައި ހެދޭނެ ގޮތް ހައްދަވާނެ ކަމަށް ވިދާޅުވެފައެވެ. އެގޮތުން އެފަދަ ލެބޯޓްރީއެއް މޮޅަދޫގައި ވެސް ގައިު ކުރައްވާނެ ކަމަށް އިބޫ ވިދާޅުވިއެވެ.\nއޭގެއިތުރުން ގެސްޓުހައުސް އަޅަން މޮޅަދޫއިން ބިން ދޫކުރާނެ ކަމަށާއި އެ މަސައްކަތްތަކަށް ބޭނުންވާ ލޯނު އިދިކޮޅު ސަރުކާރުގައި ގާއިމު ކުރާ އެސްއެމްއީ ބޭންކުން ލިބޭނެ މަގު ފަހިވާނެ ކަމަށެވެ.\nއިބޫ ވިދާޅުވީ ރަށްރަށަށް ބޭނުންވާ ކަންކަން ނިންމާނީ ރައްޔިތުން ކަމަށާއި އެކަމުގައި މެދުވެރިވާނީ ކައުންސިލުތައް ކަމަށެވެ. ސަރުކާރުގެ ދައުރަކަށްވާނީ އެކަންކަމަށް ބޭނުންވާ ފައިސާ ހަމަޖައްސާ ދިނުން ކަމަށް ވެސް އިބޫ ވިދާޅުވިއެވެ.\nވަރަށް އުފާވެއްޖެ. މިހާރު ހިނގަމުން މިދާ ސަރުކާރުން އެހުރި އަސާސީ ކަންތައްތައްވެސް ކޮށްދީފަވެސް ކަލަ ގޮވަނީ. މަގޭ ހިތަށް އަރާ ކަލަ ގޮވާއިރު އެހުރި ރައީސް ރައްޔިތުން ހޮވީ ޝޯކޭހެއްގައި ބަހައްޓަށް ހޭ\nކަލޭމެން ދެން އެކަންތައް ނުކޮއް އޮތީ ކީއްވެތަ؟ އަޖައިބެއް ނުވާނެތަ!


Cancer Jehunee Dhevana Faharah, Bone Marrow Hadhaane Faisaa Eh Neh - Vaguthu\nއީވަގުތު , މީހުން\nކެންސަރު ޖެހުނީ ދެވަނަ ފަހަރަށް، ބޯންމެރޯ ހަދާނެ ފައިސާއެއް ނެތް!\nކޮންމެ ކުޑަ ކުއްޖަކީ ވެސް ކުޑައިރު އުފަލާއި މަޖަލުގައި ހޭދަކުރަން ބޭނުންވާނެ ކުއްޖެއްކަން ޔަގީނެވެ. އަދި ކޮންމެ މަންމަ އަކު ވެސް އެމީހެއްގެ ދަރިފުޅު ހެޔޮހާލުގައި ސިއްހަތު ސަލާމަތުން ހުންނަން އަބަދުވެސް ބޭނުން ވާނެ އެވެ. މިއީ ދުނިޔޭގައި ކަން ހިނގާގޮތެވެ. ނަމަވެސް އުމުރުން މިހާރު 14 އަހަރުގެ ޒަހާ ޒަރީރް ލޭގެ ކެންސަރުގެ ޝިކާރައަކަށްވެ މިއަދު އެ ލޯބި ލޯބި ފުރާނަ އެދަނީ މަރާއި ހަނގުރާމަ ކުރަމުންނެވެ.\nޒަހާގެ މަންމަ ފާތުމަތު ރަޝީދާ "ވަގުތު އެހީ" އަށް މައުލޫމާތު ދެމުން ބުނީ އެންމެ ފުރަތަމަ ޒަހާ އަށް މިހާލަތު ދިމާވީ ކަރު ދަށުންނާއި ހަށިގަނޑުގެ ބައެއް އެހެންތަންތަނުން ގޮށްތަކެއް ނަގަން ފެށުމަށް ފަހު ކަމަށެވެ. އޭރު ޒަހާގެ އުމުރުން އެންމެ 11 އަހަރު ކަމަށް ރަޝީދާ ވިދާޅުވިއެވެ.\n"އެންމެ ފުރަތަމަ ދެއްކީ އޭޑީކޭގެ ކުޑަކުދިންނަށް ހާއްސަ ޑޮކްޓަރަކަށް، އެފަރާތުން ވިދާޅުވީ ޒަހާގެ ޓޮންސިލް ހުންނާތީ ނަގާފައި ހުންނަ ގޮށްތަކެއް ކަމަށް، އޭގެ އިތުރުން ވަރުބަލިވެ ހުން އައިސް ކަންކަން ވޭ،" ރަޝިދާ ވިދާޅުވިއެވެ.\nރަޝީދާ ވިދާޅުވީ މަހެއް ވީއިރު ވެސް ރަނގަޅު ނުވެ، ކަރު ދަށުގައި އިން ގޮށް ބޮޑުވާހެން ހީވާން ފެށުމުން އަނެއްވާ ވެސް ދެއްކީ ކަމަށާއި ޑޮކްޓަރުން ދިން ފަރުވާގެ ސަބަބުން ޒަހާގެ ހާލަތު ގޯސްވި ކަމަށް ފަހުން އިންޑިއާ އަށް ދެއްކުމުން ބުނި ކަމަށެވެ.\n"ކަރު ދަށުގެ އިތުރުން ފައިވަޅާއި، ކަންފަތް ކައިރީގައި ވެސް ގޮށް ލާފައި ހުރީ، ކެންސަރު ޖެހުނުކަން އެނގުމުން އަޅުގަނޑުމެން ވަގުތުން\nއިންޑިއާ އަށް ފުރައި ކީމޯ ދޭން ފެށީ، ފުރަތަމަ ސްޓޭޖް ކަމަށް ވުމުން ފަރުވާ ކޮށްގެން އެއްކޮށް ރަނގަޅު ވާނެ ކަމަށް ޑޮކްޓަރުން އުންމީދު ދިނީ،" ރަޝީދާ ވިދާޅުވިއެވެ.\nޒަހާ އޭރު ކިޔަވަމުން ދިޔަ އަރަބިއްޔާ ސްކޫލްގައި ބެހެއްޓުނު ފަންޑު ފޮށިން ލިބުނު އެހީ ރަޝީދާ ފާހަގަ ކުރެއްވި އެވެ.\nޒަހާ އަށް އަވަހަށް ފަރުވާ ދޭން ފެށުމުގެ ނަތީޖާ އަކަށްވީ އެއް އަހަރު ތެރޭގައި އޭނާގެ ކެންސަރު އެއްކޮށް ރަނގަޅުވެ ދިރިއުޅުމުގެ ފޮނި އުންމީދު ލިބިގެން ދިޔައެވެ.\nރަޝީދާ ބުނީ ފުރަތަމަ ކޮޅު ހަފްތާއަކު ދެތިން ކީމޯ ދޭ ކަމަށާއި އެގޮތަށް އަށް މަސްވަންދެން ކީމޯ ދެވުނު ކަމަށެވެ. އަދި އަށް މަސް ފަހުން މަހަކު އެއްފަހަރު ކީމޯ ދެވެން ފެށުމުގެ ކަމަށް ރަޝީދާ ބުންޏެވެ.\nހަތަރު ކުދިންނާއި ފިރިމީހާ އާއެކު އިންޑިއާ އަށް އޭރު ބަދަލުވީ އިތުރު ގޮތެއް ނެތުމުން ކަމަށް ރަޝީދާ ބުންޏެވެ.\nޒަހާގެ ހާލަތު އެއްކޮށް ރަނގަޅުވެ އުފާވެރި ދިރިއުޅުމެއް އުޅެމުން ދަނިކޮށް މިދިޔަ އަހަރުގެ ނޮވެމްބަރު މަހު ތެރޭގައި ގޭގައި ކުޅެން އުޅެނިކޮށް ކަބަޑެއްގައި އުނަގަނޑު ޖެހި ތަދުވާތީ އުޅެން ފެށުމުން ޑޮކްޓަރަށް ދެއްކުމުން، އިންޑިއާގައި ކީމޯ ދިނުމަށްފަހު ހަށިގަނޑުގެ ނާރުތަށް ހަލާކުވެފައިވާ ކަމަށް ބުންޏެވެ.\n"އުނަގަނޑުގެ ޖެހި ހަލާކެއް ވެސް ނުވޭ، އަދި ދުޅައެއް ވެސް ނުވޭ، އެކަމަކު ޒަހާ ތަދުވާތީ އުޅެން ފެށުމުން މާލޭ އިން ޑޮކްޓަރަށް ދެއްކީ، އެމީހުން ޕްލޭޓްލެޓް މަދު ކަމަށް ބުނެ އެޑްމިޓް ކުރީ، ޓެސްޓް ހެދުމަށް ފަހު އެމީހުން ބުނީ ޒަހާގެ ނާރުތަށް އެއްކޮށް ހަލާކުވެފައިވާ ކަމަށް އަދި ކެންސަރު އަނެއްކާ ވެސް ކުރިން ހުރި މިންވަރަށް އުފެދިފައިވާ ކަމަށް،" ރަޝީދާ ބުންޏެވެ.\nރަޝީދާ ބުނީ ކެންސަރު އަނެއްކާ ވެސް އުފެދި ހަށިގަނޑުގެ ދިފާއީ ނިޒާމު އެއްކޮށް ހަލާކު ވެފައިވާ ކަމަށް ޑޮކްޓަރުން ބުނި ކަމަށާއި އޭގެ އިތުރުން އެހެން ވައްތަރެއްގެ ކެންސަރެއް ވެސް ޒަހާގެ ހަށިގަނޑުގައި އުފެދިފައިވާ ކަމަށެވެ.\n"އަޅުގަނޑުމެއް ދެން އަނެއްވާ ވެސް 19 ދުވަސް ތެރޭގައި އާސަންދައިގެ އެހީތެރި ކަމާއެކު އިންޑިއާގައި އެޑްމިޓް ކުރެވުނު، އެމީހުން 1 މަސް ވަންދެން ޓެސްޓް ހެދީ، މިހާރު ދެ މަސް ވަނީ މި،" ރަޝީދާ ބުންޏެވެ.\nޒަހާގެ ހާލަތު އިތުރަށް ގޯސްވަމުން ދިއުމާއި ގުޅިގެން ޑޮކްޓަރުން މިހާރު ވަނީ ޒަހާގެ ބޯންމެރޯ ޓްރާންސްޕްލާންޓް ހެދުމަށް އަންގާފައެވެ. އެއް މަސް ދުވަހުގެ ތެރޭގައި ބޯންމެރޯ ނުހަދައިފިނަމަ ޒަހާގެ ފުރާނަ އަށް ނުރައްކާ ވެދާނެ ކަމަށް ޑޮކްޓަރުން ވަނީ ބުނެފައެވެ.\nއެވަގުތު ޒަހާ އެޑްމިޓް ކުރެވިފައި އޮތް އިންޑިއާގެ އާރްސިސީ ހޮސްޕިޓަލުން ބޯންމެރޯ ހެދެން ނެތުމުން އިންޑިއާގެ އެހެން ހޮސްޕިޓަލެއްގައި ޒަހާގެ ބޯންމެރޯ ހެދުމަށް ވަނީ އަންގާފައެވެ.\n"ބޯންމެރޯ ހެދުމަށް އޭގެ އަނެއް ދުވަހު އަޅުގަނޑުމެން އާސަންދައިގައި ދެންނެވިން ސީއެންސީ ހޮސްޕިޓަލަށް ދާން، އާސަންދައިން ޖަވާބެއް ނުލިބި ދުވަސްތަކެއް ފާއިތުވެފައި ވާއިރު، އާސަންދައިގެ އިސްފަރާތެއް ވަނީ މި ކޭސް އަށް އާސަންދަ ހަމަނުޖެހޭނެ ކަމަށް ވިދާޅުވެފައި، އެ ވާހަކަ އެބައިން ލިޔުމުން ވެސް ފޮނުވާފައި،" ރަޝީދާ ބުންޏެވެ.\nޒަހާ އަށް އާސަންދަ ނުލިބެނީ ބޯންމެރޯ އޮޕަރޭޝަން ކުރަން ޖެހޭ ސީއެންސީ ހޮސްޕިޓަލަކީ އާސަންދަ ނުލިބޭ ހޮސްޕިޓަލަކަށް ވާތީއެވެ. މީގެ ކުރިން އާސަންދަ ނުލިބޭ ހާލަތްތަކުގައި އެންސްޕާ އިން ކޮންމެވެސް ވަރެއްގެ އެހީތެރިކަމެއް ބަލި މީހުންނަށް ދިން ނަމަވެސް ޒަހާގެ އާއިލާ އަށް އަދި އެންސްޕާ އިން ޖަވާބެއް ނުދެއެވެ. މީގެ އިތުރުން ޒަކާތު ފަންޑްގެ އެހީއަކަށް ވެސް އާއިލާ އިން ވަނީ އެދިފައެވެ. ނަމަވެސް އަދި ޒަކާތު ފަންޑުން ވެސް ޖަވާބެއް ނުލިބޭ ކަމަށް އާއިލާ އިން ބުނެއެވެ.\nޒަހާގެ ބޯންމެރޯ ހެދިއްޖެއްޔާ ރަނގަޅުވާނެ ކަމުގެ ވަރަށް ބޮޑު ޔަގީން ކަމެއް ޑޮކްޓަރުން ވަނީ ދީފައެވެ. ނަމަވެސް މާލީ ހާލަތު ހުރި ގޮތުން ބޯންމެރޯ އަދި ހެދޭ ގޮތް ވަނީ ނުވެފައެވެ.\nޒަހާގެ ބޯން މެރޯއަށް އެކަނި ވެސް ހަތް ލައްކަ ފަންސާސްހާސް(750000) ރުފިޔާ ހަރަދުވާނެ އެވެ. އޭގެ އިތުރުން ހުރުމާއި ކެއުމަށް ވެސް ގިނަ އަދަދެއްގެ ފައިސާ ޒަހާއަށް ބޭނުން ވެއެވެ.\nރަޝީދާ ބުނީ އާސަންދަ މެދުވެރިކޮށް ސިޔާސީ ފަރާތެއް ވެސް އެހީ ދޭން މަސައްކަތް ކުރި ކަމަށާއި ނަމަވެސް އެކަން ކާމިޔާބުވާ ގޮތެއް ނުވިކަމަށެވެ. އޭގެ އިތުރުން އެއްވެސް މީހެއް ނޫނީ ފަރާތެއް އެހީނުވާކަމަށް ރަޝީދާ ބުންޏެވެ.\nޒަހާ އަށް ވެދެވޭ ކިތަންމެ ކުޑަ އެހީއަކީވެސް ޒަހާގެ އާއިލާއިން ބަލައިގަންނާނެ އެހީތެރިކަމަކަށް ވާއިރު، އަޅުގަނޑުމެން ދިވެހިންގެ ތެރޭގައި އަބަދުވެސް އެކަކު އަނެކަކަށް އެހީތެރިވުމުގެ ރަނގަޅު އާދަ އަށަގެންފައި ވާކަމީ ޒަހާ ފަދަ ނުރައްކާތެރި ފުރާނަ އަށް ގެއްލުންވާ ބައްޔެއް ޖެހިފައިވާ ކުދިންނަށް އޮތް ވަރަށް ބޮޑު އުންމީދެއްކަން ޔަޤީނެވެ. ޒަހާ ފަދަ ކުދިންނަށް އަޅައިލައި އެހީތެރިވުމަކީ މިއަދު އިންސާނިއްޔަތަށްޓަކައި ފުދުންތެރިކަން ލިބިފައިވާ ކޮންމެ ފަރާތެއްގެ އަތްމަތީގައިވެސް އޮތް އިޚްތިޔާރެކެވެ. ކޮންމެ ކިޔުންތެރިއަކުވެސް ވީވަރަކުން ޒަހާ އަށް އެހީވުމަކީ އަޅުގަނޑުމެންގެ ޓީމުގެ ވަރަށް ބޮޑު އެދުމެކެވެ.\nޒަހާ އަށް އެހީތެރިވެދެއްވަން ބޭނުންފުޅުވާ ފަރާތްތަކުން އޭނާގެ މަންމަ، ފާތިމަތު ރަޝީދާގެ ބީއެމްއެލް އެކައުންޓް (7703246659001) އަދި ރަޝީދާގެ ފިރިމީހާ ހަސަން އިއްޒު ރަޝީދުގެ އެމްއައިބީ އެކައުންޓް(99010310002814100 ފައިސާ ޖަމާކޮށްދިނުމަށް އާއިލާ އިން އެދެއެވެ. އަދި ޒަހާ އަށް ދިމާވެފައިވާ ބަލި ހާލަތާއި ގުޅޭ އިތުރު މައުލޫމާތު ހޯއްދެވުމަށް ބޭނުންފުޅުވާނަމަ، ރަޝީދާގެ އިންޑިއާ ފޯން ނަމްބަރު (917994422264) އަށް ގުޅުމަށް އާއިލާއިން އެދެއެވެ.\nމާތް ﷲ ގެ އިރާދަފުޅާއެކު ޒަހާގެ ބޯންމެރޯ ހެދުމަށް ފައިސާ ލިބި އޮޕަރޭޝަން ކާމިޔާބު ވެގެންދާނެ އެވެ. އަދި މާތްﷲ ޒަހާ އަށް އަވަސް ޝިފާއެއް މިންވަރު ކުރައްވައި، އެ މަޢުސޫމް ކުއްޖާއަށް ބާއްޖަވެރި މުސްތަޤުބަލެއް މިންވަރު ކުރައްވާށިއެވެ. އަދި އަޅަމެންނީ އެކަކު އަނެކަކަށް އެހީތެރިވެދޭ ބަޔަކުކަމުގައި ލައްވައި، އަޅަމެންގެ މި މުޖުތަމަޢަކީ ބަލިމަޑުކަމާއި ނުރައްކާތެރި ރޯގާތަކުން ރައްކާތެރި، ދުޅަހެޔޮ މުޖުތަމައެއްކަމުގައި ލައްވާށިއެވެ. އާމީން!\nނޯޓް : "ވަގުތު އެހީ" ގައި ބައިވެރިވާން ބޭނުންފުޅުވާ ބޭފުޅުން ގުޅުއްވާނީ 7907173 އަށް ގުޅުއްވާ.\nމާނައީ: “އަދި ތިޔަބައިމީޙުން އިޙުސާންތެރިވާށެވެ. ހަމަކަށަވަރުން ﷲ އިޙުސާންތެރިވާ މީސްތަކުންދެކެ ލޯބިވެވޮޑިގަންނަވައެވެ.”\nމާނައީ: އެއްމުސްލިމަކީ އަނެއްމުސްލިމްގެ އަޚާއެވެ. އޭނާ (އެމީހެއްގެ އަޚާގެ މައްޗަށް) އަނިޔާވެރިއެއްނުވާނެއެވެ. އަދި އަނިޔާ ލިބެން ދޫނުކުރާނެއެވެ. އެމީހެއްގެ އަޚާގެ ޙާޖަތް ފުއްދުމުގައި ދެމިހުރި މީހާގެ ޙާޖަތުގައި ﷲ ވޮޑިގެންވާނެއެވެ.”\nމާނައީ: “އަދި އެމީހެއްގެ އަޚާގެ ކިބައިން ދުނިޔެ މަތީގައި ދަތިކަމެއް ފިލުވައިދީފި މީހަކަށް، އެމީހަކަށް ޤިޔާމަތްދުވަހުން ޖެހޭ މުޞީބާތްތަކުގެ ތެރޭން މުޞީބާތެއް ﷲ ފިލުއްވައިދެއްވާހުއްޓެވެ. އަދި އުނދަގުލެއް ޖެހިފައިވާ މީހާއަށް ފަސޭހަކޮށްދީފިމީހަކަށް، ﷲ އެމީހަކަށް ދުނިޔެމަތީގަޔާއި އާޚިރަތުގައި ފަސޭހަކޮށްދެއްވާނެއެވެ. އަދި މުސްލިމެއްގެ (ޢައިބު ފޮރުވައިދީފިމީހާ)ގެ ޢައިބު، ދުނިޔެއާއި އާޚިރަތުގައި ﷲ އެމީހެއްގެ ޢައިބުފޮރުވައިދެއްވާ ހުއްޓެވެ. އަދި ހަމަކަށަވަރުން އެމީހެއްގެ އަޚާއަށް އެހީވުމުގެ މަތީގައި ހުންނަމީހާއަށް އެހީތެރިވޮޑިގަތުން މަތީގައި ﷲ ވޮޑިގެންވެއެވެ.”\nމާނައީ: “ﷲތަޢާލާއަށް އެންމެ ލޮބުވެތިވެގެންވަނީ މީސްތަކުންނަށް އެންމެ މަންފާބޮޑު މީހެކެވެ. ﷲއަށް އެންމެ ލޮބުވެތިވެގެންވާ ޢަމަލަކީ މީހަކު މުސްލިމަކަށް ގެނެސްދޭ އުފާވެރިކަމެކެވެ ނުވަތަ މީހެއްގެ ކިބައިން މުޞީބާތް ފިލުވައިދޭ ފިލުވައިދިނުމެވެ. ނުވަތަ ދަރަނި އަދާކޮށްދޭ ކޮށްދިނުމެވެ. ނުވަތަ މީހެއްގެ ކިބައިން ބަނޑުހައިހޫނުކަން ފިލުވައިދޭ ފިލުވައިދިނުމެވެ.”\nއަނިޔާއަށް 14 އަހަރު - ފުރަތަމަ އަނިޔާ ކުރީ އަންހެނުން, ދެން ދަރިން\n5 ގަޑިއިރު ކުރިން 16\nއޮޕަރޭޝަންއަށް ފަހު ބައްޕަ މަރުނުވުމުން ދެން ފެށީ އަނިޔާކުރަން\n22 ގަޑިއިރު ކުރިން 24\nކައުންސިލަރުން ސަސްޕެންޑު ކުރުމަކީ މުޅި ނިޒާމު މުށުތެރެއަށްލުމަށް ކުރައްވާ ޚުދުމުހުތާރު ކަމެއް - އެމްޑީޕީ\n1 ދުވަސް ކުރިން 11


މަސްތުވާތަކެތީގެ ދެ މައްސަލައެއްގައި ދެ މީހަކު ހައްޔަރުކޮށްފި\nއަންގާރަ ،4 މެއި 2021 / 12:28\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ޅ. ނައިފަރު އަދި ރ. އިނގުރައިދޫން މަސްތުވާތަކެއްޗާއެކު މީހަކު ހައްޔަރުކޮށް އެ މައްސަލަތައް ފުލުހުން ތަހުގީގު ކުރަން ފަށައިފިއެވެ.\nއެގޮތުން، މަސްތުވާތަކެތީގެ މައްސަލައާ ގުޅިގެން ނައިފަރުން ހައްޔަރުކޮށްފައިވަނީ 31 އަހަރުގެ މީހެކެވެ. އޭނާ ހައްޔަރުކޮށްފައިވަނީ މި މަހު3ވަނަ ދުވަހު ނައިފަރު ފުލުހުން ރަށުތެރެ ޕެޓްރޯލް ކުރަމުންދިޔައިރު އޭނާއާމެދު ތުހުމަތު ކުރެވިގެން ހުއްޓުވައި ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ރަބަރު ޕެކެޓެއް ފެނުމާ ގުޅިގެންނެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ނައިފަރު މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް އަށް ދުވަހުގެ މުއްދަތު ދީފައިވެއެވެ.\nއޭގެ އިތުރުން މަސްތުވާތަކެތީގެ މައްސަލައަކާ ގުޅިގެން 29 އަހަރުގެ މީހަކު އިނގުރައިދޫން ހައްޔަރުކޮށްފައިވެއެވެ. އޭނާ ހައްޔަރުކޮށްފައިވަނީ އިނގުރައިދުއަށް މަސްތުވާތަކެތި އެތެރެކުރަން އުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައެވެ. މި މަހު 1 ވަނަ ދުވަހު ހިންގި އެ އޮޕަރޭޝަނުގައި އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ރަބަރު ޕެކެޓެއް ފެނިފައިވެއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު ދީފައިވެއެވެ.


REPORT: Fuhpaameyga Kanamadhukolheh Thaashivefa, Flight In Jaaga Nulibi Faruva ah Nudhevifa! - Vaguthu\nކުޑަ ކުއްޖާ އަދި އެ ކުއްޖާގެ ފުއްޕާމޭގެ ތެރޭގައި އޮތް ކަނަމަދުކޮޅު.\nއުމުރުން އެއް އަހަރުގެ އާހިލް މުހައްމަދު (އަސްލު ނަމެއް ނޫން) ފުއްޕާމޭގައި ކަނަމަދުކޮޅެއް ތާށިވެ، ނޭވާލާން އުނދަގޫވެގެން އުޅޭތާ ގާތްގަނޑަކަށް ތިން މަސް ވެދާނެއެވެ. ފުއްޕާމޭގެ ނޭވާލާ ހޮޅިއެއްގެ ތެރޭގައި ކާ އެތިކޮޅެއް އިނދެގެން އައިޖީއެމްއެޗްގައި ކުރި އޮޕަރޭޝަން ވެސް ކާމިޔާބު ނުވިއެވެ. އެހެންވެ، ޑޮކްޓަރުން ލަފާ ދިނީ ވީހާވެސް އަވަހަށް ބޭރަށް ގޮސް ފަރުވާ ހޯދުމަށެވެ. މިދިޔަ ބުދަ ދުވަހު ފުރޭ ގޮތަށް ވެސް ހަމަޖެހުނެވެ.\nއެކަމަކު، އެ އާއިލާ އަށް ދެން ކުރިމަތިވީ މާ ހިތްދަތި ކަމެކެވެ. މިދިޔަ ބުދަ ދުވަހު ފްލައިޓް ނައްޓާލަން އުޅެނިކޮށް އާހިލްގެ މަންމަ، ފާތުމަތު ސަނާ (އަސްލު ނަމެއް ނޫން) ކޮވިޑް-19 އަށް ފައްސިވެފައިވާ ކަމަށް އަންގައި މުޅި އާއިލާ ފްލައިޓުން ބޭލުވީއެވެ. މި ފްލައިޓުގައި ދެމައިންގެ އިތުރުން އާހިލްގެ ބައްޕަ އަހުމަދު މުހައްމަދު (އަސްލު ނަމެއް ނޫން) ވެސް ދަތުރުކުރިއެވެ. ފްލައިޓު ފުރުމުގެ ކުރިން ކޮވިޑް-19 ގެ ނަތީޖާ އަށް ނެގެޓިވްވީ އާހިލް އާއި އަހުމަދުގެއެވެ. އަދި ސަނާ ފަހުން ހެދި ޓެސްޓްގެ ނަތީޖާ ކޮވިޑް-19 އަށް ނައްސިވިއެވެ. އެކަމަކު، މިއަދާ ހަމައަށް ވެސް އެމީހުންނަށް ފުރޭ ގޮތެއް ނުވެއެވެ.\nއާހިލްގެ ފުއްޕާމޭގައި ކާއެތިކޮޅެއް ތާށިވެގެން އެންމެ ފުރަތަމަ ދެއްކީ އަތޮޅު ހޮސްޕިޓަލަކަށެވެ. އެ ހޮސްޕިޓަލުން ލަފާ ދީފައި ވަނީ ފަރުވާ އަށް ވީހާވެސް އަވަހަށް މާލެ ދިއުމަށެވެ. އެހެންވެ އާހިލާ މާލެ ގެނެސް އައިޖީއެމްއެޗްގައި އެޑްމިޓް ކުރީ މިދިޔަ ޖޫން 28 ގައެވެ.\nމިދިޔަ މަހުގެ ދެ ވަނަ ދުވަހު އިމަޖެންސީ އޮޕަރޭޝަނެއް ކުރުމަށް ތައްޔާރުވަމުން ދަނިކޮށް، އިމަޖެންސީ ބައިގައި ކޮވިޑް-19 އަށް ފައްސިވެ، މީހަކު ނިޔާވުމުން އޮޕަރޭޝަން ޖުލައި ފަހަކަށް ފަސް ކުރިއެވެ. އެ ދުވަހު އޮޕަރޭޝަން ކުރުމަށް ވެއްދިތާ އެއް ގަޑިއިރު ފަހުން އެންގީ އޮޕަރޭޝަން ނާކާމިޔާބުވި ވާހަކައެވެ. އައިޖީއެމްއެޗުން ބުނި ގޮތުގައި އޮޕަރޭޝަން ނާކާމިޔާބުވީ އޮޕަރޭޝަން ކުރުމަށް އެކަށީގެންވާ "ހިމަ ޓޫލްސް" ނެތުމުންނެވެ. އަދި ކާއެތިކޮޅު ފުއްޕާމޭގެ ތެރޭގައި އޮންނަތާ ގިނަ ދުވަސްވުމަކީ ވެސް އައިޖީއެމްއެޗުން ދެއްކި ސަބަބެކެވެ.\nމި ނާކާމިޔާބު އޮޕަރޭޝަނަށް ފަހު، އާހިލް ތިން ދުވަސް ވަންދެން ވެންޓިލޭޓަރުގައި ބާއްވައިގެން ފަރުވާދޭން ޖެހުނެވެ. އަދި އިމަޖެންސީކޮށް ބޭރަށް ދިއުމަށް ވެސް އެންގިއެވެ. އެހެން ނޫން ނަމަ، އޯޕަން ސާޖަރީއަކުން ފުއްޕާމޭގެ ބައެއް ނަގަން ޖެހިދާނެ ކަމަށް ބުންޏެވެ.\nއާހިލްގެ ބައްޕަ އަހުމަދު "ވަގުތަށް" ބުނީ ރާއްޖެ އިން ބޭރަށް ދިއުމަށްޓަކައި ބޭނުންވާ ޑޮކްޓަރުގެ ލިޔުން އާސަންދަ އަށް ހުށަހެޅުމަށް ތަކުރާރުކޮށް އައިޖީއެމްއެޗްގައި އެދި ލިޔުން ލިބުން ލަސްވުމުން ރާއްޖޭގެ އެހެން ހޮސްޕިޓަލެއްގެ ޑޮކްޓަރެއް މެދުވެރިކޮށް އައިޖީއެމްއެޗަށް ޕްރެޝަރުކޮށް ލިޔުން ލިބުނީ އޭގެ ތިން ދުވަސް ފަހުން ކަމަށެވެ. އޭގެ ފަހުން، ރާއްޖެ އިން ބޭރަށް ފުރޭތޯ އެތައް ފަހަރަކު މަސައްކަތް ކުރި ކަމަށް އަހުމަދު ކިޔައިދިނެވެ.\nއަހުމަދު ބުނި ގޮތުގައި ޖުލައި 14 ވަނަ ދުވަހު އޮތް ފްލައިޓުން ފޮނުވައި ދިނުމަށް އެދުމުން އެ ފްލައިޓްގެ ލިސްޓްގައި ނަން ޖަހާދެވެން ނެތް ކަމަށް އާސަންދަ އިން ބުނި އިރު، ފްލައިޓުން ޖާގައެއް ހަމަޖައްސާދީފައެއް ނުވެއެވެ. އެކަމަކު، އެތައް އާދޭހެއްކޮށްގެން މިދިޔަ ބުދަ ދުވަހު އިންޑިއާ އަށް ފުރޭ ގޮތަށް ހަމަޖެހުނު ކަމަށް ވެސް އޭނާ ބުންޏެވެ. އެކަމަކު، އެ ފްލައިޓަށް އަރާ ތިއްބާ ފްލައިޓުން ވެސް ބޭލުވީއެވެ.\n"ފަރުވާ ނުލިބި ލަސްވާ ކޮންމެ ސިކުންތަކީ އެއް އަހަރާއި ތިން މަހުގެ ދަރިފުޅުގެ ފުރާނައަށް އިތުރަށް ގެއްލުންތަކެއް،" އަހުމަދު ބުންޏެވެ.\nއަހުމަދު ބުނި ގޮތުގައި އެ ދުވަހު ފްލައިޓުން ބޭލުމަށް ފަހު ގެންދިޔައީ ހުޅުމާލެ މެޑިކަލް ފެސިލިޓީއަށެވެ. ކޮވިޑް-19 އަށް ފައްސިވެފައިވާ ކަމަށް ބުނާ ސަނާއާ އެކުގައި އަހުމަދާއި އާހިލް ވެސް އެތަނަށް ގެންދިޔައެވެ. އެންމެން ވެސް ބޭތިއްބީ ބައްޔަށް ފައްސިވެފައިވާ ބައެއް ކައިރީގައެވެ.\nއެކަމުގެ ޝަކުވާ ކުރުމުން، ގެސްޓްހައުސްއަކަށް އެމީހުން ބަދަލު ކުރީ ގަޑިއިރެއްހާ އިރު ފަހުންނެވެ. އެ ތަނުގައި ވެސް ކޮވިޑް-19 އަށް ފައްސިވެފައި ބަޔަކު ތިބި ކަމަށް އަހުމަދު ބުންޏެވެ. އެ ތަނަށް އައުމަށް ފަހު، އަނެއްކާ ވެސް ކޮވިޑް-19 އަށް ޓެސްޓް ކުރިއެވެ. އަންހެނުންގެ އެ ނަތީޖާ ވެސް ނައްސިވިއެވެ.\nއެ އާއިލާގެ އެންމެ ބޮޑު ޝަކުވާއަކީ ބުދަ ދުވަހާއި ބުރާސްފަތި ދުވަހުގެ ބޮޑު ބައި ކޮވިޑް-19 ބަލީގައި ފަރުވާ ހޯދަމުންދާ އެތައް ބައެއްގެ ތެރޭގައި ތިބެން ޖެހުމެވެ.\n"ސަރުކާރުން ތިފަދަ އަނިޔާއެއް ތި ދިނީ ކޮން ކުށަކުން؟ އެ ދުވަހު އަޅުގަނޑުމެން ފްލައިޓުން ބާލާފައި ވަނީ ޕޮޒިޓިވްވި ކަމަށް ބުނެ. ނަމަވެސް ފްލައިޓް ޑިސްއިންފެކްޓް ކުރުމަށް ފަހު އިންޑިއާ އަށް ފުރި ފަހުން އަޅުގަނޑުގެ އަނބިމީހާގެ ނަތީޖާ ނެގެޓިވްވެފައިވާ ކަމަށް އެންގުމަކީ ގަސްދުގައި ކޮށްފައިވާ ލާއިންސާނީ އަމަލެއް. މިއީ އަޅުގަނޑުމެންނަށް ސަރުކާރުން ދިން ވަރަށް ބޮޑު އަނިޔާއެއް،" އަހުމަދު ބުންޏެވެ.\nއަހުމަދު ތަކުރާރުކޮށް ބުނީ ދަރިފުޅަށް ފަރުވާއެއް ނުލިބި ލަސްވާ ކޮންމެ މިނެޓަކީ އެ ދަރިފުޅަށް ލިބޭ ބޮޑު ގެއްލުމެއް ކަމަށެވެ. އިމަޖެންސީގައި ފަރުވާ އަށް ފުރުމަށް ހުއްދަ ދިންތާ 25 ދުވަސްވެފައިވާ އިރު، މިހާ ލަސް ކުރަނީ ކީއްވެތޯ އާއިލާ އިން ދަނީ ސުވާލު ކުރަމުންނެވެ.\nއަހުމަދު ބުނި ގޮތުގައި މާލޭގައި ހޭދަކުރަން ޖެހުނު މި ކުރު މުއްދަތުގައި ހުރިހާ ހަރަދެއްކޮށް އަތްމަތި އެއްކޮށް ހުސްވެފައިވާ ކަމަށެވެ. އަދި ޖުލައި 29 އާ ހަމައަށް ކޮޓަރީގެ ކުލީގެ ގޮތުގައި ދުވާލަކު 400ރ. ހޭދަކޮށްފައިވާ ކަމަށް އޭނާ ބުންޏެވެ. ރާއްޖެ އިން ބޭރަށް ފުރެން ދެން އުޅެން ޖެހިފައި ވަނީ ދަތި ހާލުގައި ކަމަށް ވެސް އަހުމަދު ބުންޏެވެ.\nއެ އާއިލާގެ އެދުމަކީ އާހިލް ރާއްޖެ އިން ބޭރަށް ގެންގޮސް، ވީހާވެސް އަވަހަށް އޮޕަރޭޝަން ކުރެވޭނެ މަގު ފަހިވުމަށެވެ. ނޫނީ އިންޑިއާ އިން ޑޮކްޓަރުން ނުވަތަ އޮޕަރޭޝަނަށް ބޭނުންވާ ޓޫލްސް ގެނެސްގެން ނަމަވެސް އޮޕަރޭޝަން ކުރުމަށް އާއިލާ އިން އެދެއެވެ.\nރާއްޖޭގައި މި އޮޕަރޭޝަން ކުރެވޭނެ މަގު ހޯދައިގެން ދަރިފުޅުގެ ފުރާނަ ސަލާމަތްކޮށް ދިނުމަށް އަހުމަދު ވަނީ އެދިފައެވެ. އަދި އާހިލް އަށް ބޭރަށް ފުރޭނެ ގޮތް ހަމަޖައްސައި ދިނުމަށް އެދި މި ތަފްސީލްތަކާ އެކު ރައީސް އިބްރާހިމް މުހައްމަދު ސޯލިހަށް ވަނީ ސިޓީއެއް ފޮނުވައިފައެވެ.\nއޮގަސްޓް 2, 2020 10:55\nމީހެއޮސަރުކާރު މިސަރުކާރަކުން ނުކުރާނެ ތިކަހަކަ ކަމެއް ސޯލިހުކްމުން ގޮސް ރައްޔިތުން މަރުވާއިރުވެސް ފިލާއޮންނާނީ ހަރުގަ މިހާރުގެ ވެރިޔާނުޖެހޭނެ އެއްވެސް ކަމަކާޒިންމާވާކައް ޔާމީން ސަރުކާރުގަ ޔާމީން ޖެހޭ މީހަކު މަރުވިޔަސް މީހަކު ވިހެޔަސް ދައުލަތުން ބައިރުފިޔާއެއް ގެއްލުނަސް ޒިންމާވަން މީ ދެން ކިހާ ބޮޑު ބ ވެރިކަމެއް ނުވަންޏާ ފައިބައިގެން ރައްކާވޭ\nދިވެހި ސަރުކާރަށް އިންސާނެއްގެ ފުރާނައިގެ އަގަކީ މިހާދަށް އެއްޗަކަށް ވީތޯއެވެ ހަހަމަ ތިލަފަތު އަސްލު ސޫރަ ފެންނައިރު މަޔަކާ ބަފައެއްގެ ލޮލުން ލޭކަރުނަ އޮހޮރެނީ ހިތް ކުދިކުދިވެގެން މިއީތޯ ހެޔޮސަރުކާރުގެ ބޮޑު މަންޒަރު ﷲ އެކުއްޖާއަށް ރަހްމަތް ލައްވާށި\nއޮގަސްޓް 2, 2020 11:27\nމި ނުލަފާ ލާދީނީ ބައިގަނޑު ހިތިގޮތަކަށް ބަލިކުރައްވައި އަމަން އަމާންކަން މި ގައުމަށް ވެރިކުރައްވާންދޭވެ.!!\nއޮގަސްޓް 2, 2020 11:57\nމިހުންނަނީ އިންސާނުންގެ ފުރާނަޔާ ގުޅިފަހުންނަ ބޮޑެތި ކަންތައްތައް. އަޅުގަނޑުމެންވެސް ގަބޫލްކުރަން މިފަދަ ދަނޑިވަޅެއްގައި ރާއްޖެއިން ބޭރަށް ދިޔުމަށް ދަތިތަކެއް ހުންނާނެކަން. އެކަމަކު 25 ދުވަސް ވާއިރު އަދި ރާއްޖެއިން އިންޑިޔާއަށް ދަތުރުކުރާއިރު ކޮންމެވެސް ގޮތަކުން މިކަން ހަމަޖައްސާދޭންވާނެ. އަދި ނުވިތާކަށް ކޮވިޑް ޕޮޒިޓިވް މީހުން ތިބި ތަނެއްގަ އެމީހުން ބައިތިއްބާ ބަަލަންވީވަރަށް ނުބަލާ ފްލައިޓުން ބާލުވާ. އެހެން ބަޔަކު ވެރިކަމުގަ ތިބިނަމަ ތިލަފަތުގެ އަހުލުވެރިން ދެފައި އެއްތާނުޖަހާނެ.\nކީއްކުރާނީ މީ ސިއްހީޚިދުމަތްދޭފަރާތަކަށް ސަރުކާރުންކުރާ ޖެއްސުން އަޅެ ހޮސްޕިޓަލްގެ ޚިދުމަތް ރަނގަޅު ކޮށްދޭނަމަ\nއޮގަސްޓް 2, 2020 12:02\nޢެތުތު މައުސޫމު ދަރިފުޅައް އެހެން ނުހަދާ ވީހާވެސް އަވަހަކައް ފަރުވާއައް ފޮނުވާދެެއްވާ އަދި އެއާއިލާ އެތަނުގާ ތިބުމައް ބޭނުންވާނޭ މާލީ އެހީ ޒަަކާތުފަންޑުންނަމަވިޔަސް ހަމަޖައްސާ ދެއްވާ... އެދަރިފުޅައް އަޅާވޭން އަހަރެމެންނައް އިހުސާސްވެސް ނުވާނެ..\nއަހަރެމެންގެ ހަށިގަނޑުން ކުޑަތަނެއް ޒަހަމްވިޔަސް އަޅާވޭން އިހުސާސްވޭ އެހެންނުން... އެހެންކަމުން އެފަދަ ތުއްތު ކުޖަކައް އެކަމުގާ އަޅާވޭން އިހުސާސް އަހަރެމެންނައް ވާނެތައް...\nއޮގަސްޓް 2, 2020 12:40\nމަރުވިއަސް ކޯވިޑް19 ނުޖެހެންޏާ އޯކޭވާނެ\nހަމަބޭނުންވާ ދަތުރުތައް ކުރަމުން އައީ ލޮކްޑައުން ގައިވެސް. ކީއްވެ މިފަދަ މީހުން ނަށް ފަރުވާ ނުކުރެވި ލަސްވާންވީ. ސަރުކާރުގެ ވެރިންގެ ދަރިންނަށް ނުވާތީބާ. ގައިމު އިންޑިޔާގެ ހެޔޮކަމުގެ ވާހަކަ ނުޖަހާ ޚަބަރެއްނޯވޭ. ނިކަން ގެރިމޯދީއަށް ގުޅާފައި މިތުއްތު ފުރާނަ ސަލާމަތް ކުރުމަށް އެހީ ތެރިވާން އެދިބަލަ. ބޭރުން އިނގިރޭސި ވިލާތުންވެސް ބޭނުންވާ މީހުންގެ ދަރިން ގެނައި ކުރީގައިވެސް. ނަޝީދު ވެސް ބޭރަށްދާން ވީމަ ފުރައިގެން ދިޔަ ބަލިފެތުރެނިކޮން ހަމަ. ނިކަމެތި ރައްޔިތުމީހާ ގޮތްހުސްވެފައި ރޯލަރޯލާ. ދިވެހިން ނަށް މިހާރު އެނގޭ ހަދާ ނަހަދާ . ނާޤާބިލް ސަރުކާރުމީ\nސަރުކާރުންގެ އިދާރާތަކުގައި ނާގާބިލް ބޭފުޅުން ތިބެގެން އާންމު ރައްޔިތުންނަށް ލިބެނީފޫނުބެދޭވަރުގެ ބޮޑެތި ގެއްލުން ތަކެއް ވަމުން. މިކަންކަން ކަމުގެ ޒިންމާދާރު ވާނެ ފަރާތެއް ޒިންމާވާނެ ފަރާތެއްނެތް. އެބޭފުޅުންގެ ވިސްނުން އޮންނަނީ މިއީ އެ ބޭފުޅުންނަށް ލިބުނު ރަނުގެ ފުރުސަތެ ކަމުގައި އެކަންކަން ވަރަށް ސާފު ކޮށް ފެނިގެންދޭ ކޮންފަރެންސް ތަކަށް އަރާ ބޭފުޅުންގެ މޫނުމަތިން މިސާލަކަށް ނަޒްލާ އަދި މަބުރޫކް ގެ މޫނުމަތިން އެ ފެންނަ މަސްތައް އެކަމަށް ހެކިދޭނެ. ދެން އަދި އެބޭފުޅުންގެ ފަހަރުގައި ތިއްބެވި ބޭފުޅުން ގެއަށް ގޮސް ދޮރުން ވަދެވުނަސް ސާބަސް\nއޮގަސްޓް 2, 2020 14:05\nމިދިވެހިރާއްޖޭގައި ކޮންމެ ކަމަކަށް ބަލާލިއަސް މުއްސަނދި ސިޔާސީގޮތުން ބާރުގަދަ މީހުންނަށް ކަންކަން ވާއުސޫލް މިއޮންނަނީ ކޮންމެ ބަޔަކުވެސް ވެރިކަމާއި މަޖިލިސް މެމްބަރުކަމާ ކައުންސިލްކަން ހޯދަން އުޅޭއިރު ދައްކާނެ މޮޅުވާހަކަ އަހަރެމެން ނިކަމެތި ރައްޔިތުން ބޯގަޅި ހައްދަނީ ޖެހެނީ ހަމައެއްތާކު، މިދިވެހިރާއްޖޭގައި އިންސާފަކީ މުއްސަދިންނާއި ސިޔާސީ މީހުންގެ ހައްޤެއް، ޔާﷲ އެތުއްތު ކުއްޖާގެ ބައްޔަށް އަވަސް ޝިފާއެއްދެއްވާ އެ އާއިލާއަށް ކެއްތެރިކަން ދެއްވާށި..... މާތްﷲ ވޮޑިގެންވަނީ ކެއްތެރިންނާއި އެކު އާމީން\nއޮގަސްޓް 2, 2020 15:50\nމި ރަހުމުކުޑަ އިންސާނިއްޔަތު ކަމެއް ސަރުކާރު ވައްޓާލައިގެން ނޫނީ ރައްޔިތަކައް އުފަލެއްނެތް..\nއޮގަސްޓް 2, 2020 17:34\n#ޖަޒީރާ #ފަޅޯހޮޅި #ދޮންބޭސް #ކަޅުދިރި #މާމުއި\nއޮގަސްޓް 2, 2020 23:54\nޙަޖަ މް ނުވެގެން ދޯ ތިއުޅުއްވަނީ...5އަހަރު ވެސް ދެކެފިން . ފާތު މަ އަށް ސަލާ މް .\nއޮގަސްޓް 4, 2020 00:49\nމިކަހަލަ ވަށާނުޖެހޭ ހަބަރު މިނޫހުގަ އަބަދުވެސް ލިޔާނީ\nއޮގަސްޓް 5, 2020 14:51\nއާ ސަންދައައް ކުރާ ޙަރަދުން ރާއްޖޭގަ ހަ ސްފަތާލްތައް ރަންގަޅުކޮށް ހެދުމެއްނެތް ލާރިކާނެ ނީޒާމެއް ބަދަލްކުރަން ބޭނުން ނުވަނީ ، ޑަކްޓަރުން އަދި ވަ ސީލަތްތައްވެ ސް ގެންނަން ބޭނުމެއް ނުވޭ.\nއޮގަސްޓް 5, 2020 15:14\nހަފްތާއަކު އެތަކެެެއް ޓަނެއް ގެ ގަސް އެތެރެ ކުރެވޭ. ވރިހަމަ އެއްނު


ކުނިމެނޭޖް ކުރުމަށް ޕިކަޕެއް ސަޕްލައި ކޮއްދޭނެ ފަރާތެއް ބޭނުންވެއްޖެ - R. Fainu Council\nއިބްރާހީމް ފަހީމް 9:33 PM އިޢުލާން\nފައިނުގައި އުފެދޭކުނި ކުނިކޮއްޓަށް އުފުލުމަށްޓަކައިKG1450-KG2000 ގެ ޕިކަޕެއް ސަޕްލައި ކޮށްދޭނެ ފަރާތެއް ހޯދުމަށް ބޭނުންވެގެން ކުރި ނަންބަރު (IUL)311/311/2022/19 އާއިގުޅިގެން އަގު ހުށަހަޅާފައިވަނީ އެންމެ ފަރާތަކުން ކަމަށްވެފައި އަދި ހުށަހެޅިފައިވާ އަގު ބޮޑުކަމަށް ފެންނާތީ އެ އިޢުލާން ބާޠިލުކޮށް އަލުން އެފުރުސަތު ހުޅުވާލަމެވެ. މިއީ މިކަމަށްޓަކައި ކުރެވޭ ދެވަނަ އިއުލާނެވެ.\nވީމާ، މިކަމަށް ޝަޢުގުވެރިވާ ފަރާތްތަކުން ބީލަން ހުށަހެޅުމަށް ރަޖިސްޓަރ ކުރައްވާ، މަޢުލޫމާތު ސާފުކުރެއްވުމަށްފަހު، ބީލަން ހުށަހެޅުއްވުމަށް ދެންނެވީމެވެ. މިމަސައްކަތަށް ބީލަން ހުށަހެޅޭނީ ވިޔަފާރިކުރުމުގެ ޤާނޫނުގެ ދަށުން މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ރަޖިސްޓްރީކޮށްފައިވާ ފަރާތްތަކަށެވެ. ބީލަމާއި ގުޅޭ މަޢުލޫމާތު ކަރުދާސް (އަގުހުށަހަޅާ ފޯމް) ބީލަން ހުށަހެޅުއްވުމަށް ރަޖިސްޓަރ ކުރައްވާ ފަރާތްތަކަށް ފޮނުވޭނެއެވެ.\nބީލަމުގައި ބައިވެރިވާން އެދޭ ފަރާތްތަކުން https://forms.gle/QBe7T4sDhUTQNe2W7 މި ލިންކް މެދުވެރިކޮށް ނުވަތަ އިދާރާއަށް ދުރުވެ ރަޖިސްޓަރ ކުރެއްވުން އެދެމެވެ. ރަޖިސްޓަރ ކުރެވުނުކަން ކަށަވަރުކުރުމަކީ އެފަރާތުގެ ޒިންމާއެކެވެ.\nބީލަން ހުށަހެޅުމަށް ރަޖިސްޓްރީކުރުން.\n22 މެއި 2022 ވަނަ ދުވަހުގެ 11.00 ގެ ނިޔަލަށް\n29 މެއި 2022 ދުވަހުގެ 11.00 ގެ ނިޔަލަށް.\n29 މެއި 2022 ވަނަ ދުވަހުގެ 11.00 ގައި ފައިނު ކައުންސިލް އިދާރާގެ ޖަލްސާކުރާ މާލަމުގައި\nބީލަން ހުޅުވުން އޮންނާނީ ބީލަން ހުށަހަޅާ ފަރާތްތަކުގެ އެއް ހާޒިރުގައެވެ. ބީލަން ހުށަހެޅުމަށް ބަދަލުގައި އެހެންފަރާތެއް ފޮނުވާނަމަ، އެކަން އަންގައިދޭ ސިޓީއެއް ހުށަހަޅަންވާނެއެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. މިކަމާ ގުޅޭގޮތުން އިތުރު މަޢުލޫމާތު ބޭނުންފުޅުވާ ފަރާތްތަކުން މިއިދާރާގެ ނަމްބަރު 6580072 އާއި ގުޅުއްވާ މަޢުލޫމާތު ސާފުކުރެއްވުން އެދެމެވެ.\nތާރީޚް ހ: 22 ޝައްވާލް 1443 ތާރީޚް މ: 12 މެއި 2022\nކުނިމެނޭޖް ކުރުމަށް ޕިކަޕެއް ސަޕްލައި ކޮއްދޭނެ ފަރާތެއް ބޭނުންވެއްޖެ Reviewed by އިބްރާހީމް ފަހީމް on 9:33 PM Rating: 5


ދިރިއުޅުން ބަދަލުކޮށްލި ރޭޑިއޯ – Ilm\nދިރިއުޅުން ބަދަލުކޮށްލި ރޭޑިއޯ\nއެއީ މީގެ2އަހަރު ކުރިއެވެ. އަހަރެންނަކީ ސިޔާސީ ކަންކަމަށް ފޯރި ހުންނަ މީހަކީމެވެ. އޮފީހުގައި އިންނަ އިރު ވެސް އިންނަނީ އަބަދުވެސް ރޭޑިޔޯ އިން ނަމަވެސް ކޮންމެ ވެސް ސިޔާސީ ޕްރޮގްރާމެއް އަޑު އަހާށެވެ. ހިތަށް ހިތްހަމަޖެހުން ލިބެނީ ސިޔާސީ މީހަކު ދައްކާ ކޮންމެވެސް މޮޅު ވާހަކައެއް އަޑުއަހާލުމުންނެވެ. އެންމެ ފޯރިއާއެކު އަޑުއަހަނީ ރައްޔިތުންގެ މަޖިލިސްގެ ވާހަކަތަކެވެ. ދީނުގެ ތަނބު ކަމުގައިވާ ނަމާދުކުރުމާއި އެހެން ވެސް އަޅުކަންތަކަށް ވުރެ އިސްކަން ދެވެނީ އެފަދަ ކަންކަމަށެވެ. އެފަދަ ސިޔާސީ ޕްރޮގްރާމެއް ނާންނަ ގަޑިތަކުގައި މުޅި ސެކްޝަނުގެ ހުރިހާ އެންމެންނަށް އަޑު އިވޭ ވަރަށް ލަވަ ޖެހުމަކީ އެންމެ ކުރާހިތްވާ އަނެއް ކަމެވެ. އެންމެ ރީތި ލަވަތަކުގެ ކަލެކްޝަނަށް ލަވަ އެއްކުރުމަކީ އަމުދުން މާ ކުރާ ހިތްވާ ކަމެކެވެ.\nމި ގޮތުން އޮފީހުގައި އިންނަ ވަގުތުތަކުގައި ރައްޔިތުންގެ މަޖިލީހުގެ އަޑު އަހަން ޖެހެނީ ރޭޑިއޯއިން ކަމަށް ވާތީ، “ރޭޑިއޯ އެޓޯލް” ހެނދުނު ހެނދުނާ އަޅުވަމެވެ. އަދި ހަމަ އެހެންމެ މަޖިލިސް އަންނަ ގަޑި ޖެހެން ވާއިރަށް ސައި ބޮއެ ތައްޔާރުވަމެވެ. ކޮންމެއަކަސް މި ގޮތަށް ކަންތައް ހިނގަމުންދެއެވެ. މަޖިލީސް ފޮނުވާ އިރު އަންނަ ބްރޭކް ގަޑީގައި ވެސް ރޭޑިޔޯ ނިއްވާ ނުލަމެވެ. އެހެނީ މަޖިލިސް ފެށެން ވާއިރަށް ހަނދާން ނެތިގެން ވެސް ނުޖެއްސިދާނެތީއެވެ. މި ގޮތުން ބްރޭކް ގަޑީގައި ފާޑު ފާޑުގެ ދީނީ ސްޕޮޓްކޮޅާއި މަދަހަ ފަދަ ތަކެތި އާދެއެވެ.\nމި އެއްޗެއްސަކީ އަޑުއަހަން އެހާ ބޭނުންވާ ޒާތުގެ އެއްޗެހި ނޫން ކަމުގައި ވިޔަސް، މަޖިލިސް އަޑުއެހުމަށް ހުންނަ ޝައުޤެއްގެ ބޮޑު ކަމުން އަޑުއަހަން މަޖުބޫރުވީއެވެ. އެންމެ ކުރީކޮޅު އަޑުއަހަން ފޫހިވި ނަމަވެސް މަޑުމަޑުން އެ ތަކެތި އަޑުއަހާ ހިތްވާން ފެށިއެވެ. ސްޕޮޓްކޮޅުތަކުގެ ތެރޭގައި ތަފާތު އެކި އެކި މައުޟޫޢުތަކާ ގުޅޭ ގޮތުން ޢިލްމުވެރިން ދެއްވާ ފަތުވާގެ އަޑު އިވެއެވެ. އެ ގޮތުން ނަމާދާއި، ރިބާއާއި، އައުރައާއި، މިއުޒިކާއި މިހެން ގޮސް ދީނުގެ އެތައް އެތައް މައުޟޫޢުތަކާ ގުޅޭ ގޮތުން މަޢުލޫމާތު އާދެއެވެ.\nމަޑުމަޑުން އެ އިވޭ މަޢުލޫމާތުގެ ސަބަބުން ހިތަށް ބިރުވެރިކަން ވަންނަން ފަށައިފިއެވެ. ނަމާދު ނުކުރާ މީހުންނަށް ހުރި ވޭންދެނިވި ޢަޛާބުގެ ވާހަކައާއި ނަމާދަކީ ކޮންމެ މުސްލިމަކު ކޮންމެ ޙާލެއްގައި ވެސް ކުރަން ޖެހޭ އެއްޗެއް ކަމާއި މިއުޒިކް އަޑު އެހުމުގެ ޙުކުމް ފަދަ ވާހަކަތައް އިވެން ފެށުމުން އަމިއްލަ ހިތުގައިވާ އީމާންތެރިކަމާ މެދު ޝައްކު އުފެދެން ފަށައިފިއެވެ. އަމިއްލައަށް އުޅެވޭ ގޮތާ ދޭތެރޭ ވިސްނެން ފަށައިފިއެވެ. ދުނިޔެއަށް ފޮނުއްވި މަޤްޞަދާ ދޭތެރޭ ފިކުރު ކުރެވެން ފަށައިފިއެވެ. މަޖާކުރުމާއި ސަކަރާތް ޖެހުމުގައި ބޭކާރު ވަގުތުތަކެއް ހޭދަކުރެވޭކަން އިހްސާސްވާން ފަށައިފިއެވެ. އަންހެނާގެ އަންހެންވަންތަ ކަމުގެ އިމުން ބޭރުގައި އުޅެވޭކަމުގެ ލަދުވެތިކަން އިޙްސާސްވާން ފަށައިފިއެވެ. ތިމާގެ އައުރަ ނިވާ ނުކޮށް ހިލޭ ފިރިހެނުންނަށް ރީތިކަން ނީލަން ކިޔެނީކަން އެނގި ހިތާމަކުރެވެން ފަށައިފިއެވެ.\nމި ގޮތުގައި ދުވަސްތައް ފާއިތުވަމުން ގޮސް، 2009 ވަނަ އަހަރުގެ ރަމަޟާން މަސް ބައްދަލުވެއްޖެއެވެ. ހިތުގައި ވަރަށް ވަރުގަދަ ޢަޒުމެއް ކަނޑައަޅައިފީމެވެ. އެންމެ ނަމާދެއް ވެސް އޭގެ ފަހުގައި ދޫކޮށްނުލާ ވަގުތު ޖެހުމާއެކު އަވަހަށް ކުރުމުގެ އިޚްލާޞްތެރި ޢަޒުމެވެ. ﷲ ގެ އިރާދަފުޅާ ވާގިފުޅާއެކު އެކަން އެ ސާބިތުކަމާއެކު ގޮތުގައި މިއަދާ ހަމައަށް ވެސް ކުރެވެމުން އެބަ ދެއެވެ. މިހާރު ނަމާދު އޭގެ ވަގުތުގައި ނުކުރެވިދާނެ ކަމުގެ ބިރު ހިތުގައި އަބަދު ވެސް އޮވެއެވެ. އަދި ނަމާދު ވަގުތު ޖެހުމުން ލަސްނުކޮށް ކޮންމެ ކަމެއްގައި ހުރި ނަމަވެސް އަވަހަށް ކުރުމަކީ އުފަލެއް ކަމުގައި ވެސް ދެކެވިއްޖެއެވެ. ހުރިހާ ވެސް ހިތްހަމަޖެހުމަކާއި އުފަލެއް ލިބެނީ ﷲ ހަނދުމަ ކުރުމުން އެކަނިކަން ޔަޤީންވެއްޖެއެވެ. ފަރުޟު ނަމާދުގެ އިތުރަށް ސުންނަން ނަމާދުތައް ވެސް ކުރުމަކީ އަދި ވަކީން އުފާ ލިބޭ ކަމެއް ކަމުގައި ވެއްޖެއެވެ.\nމި ގޮތުގައި ކުރިއަށް ދިޔަ ވަރަކަށް، ރޭޑިޔޯ އެޓޯލް އަޑުއެހުމަކީ ހަމައެކަނި މަޖިލިސް އަޑުއަހަން ގެންގުޅޭ ޗެނަލެއްގެ ބަދަލުގައި ގޭގައާއި އޮފީހުގައި ވެސް ޢާންމުކޮށް އަޑުއަހާ ޗެނަލަކަށް ވެއްޖެއެވެ. އެގޮތުން އަންހެނަކަށް ވީތީ ނިވާކުރަންޖެހޭ ބައިތަކެއް ހުންނަކަމުގެ ވާހަކަތައް އަޑު އިވި އިވި އެ ކަމަށް ވެސް ޙައްލެއް ގެނައުމާ ދޭތެރޭ ވިސްނަން ފަށައިފީމެވެ. އެއިރު އަހަންނަކީ ބުރުގާ އަޅައިގެން އުޅުނު މީހެއް ކަމަކު، އެ ބުރުގާއަކީ ބޮލުގައި ތަތްކޮށްފައި އޮންނަ އެއްޗެއްކެވެ. އަދި ލާ އުޅުނު ހެދުންތަކަކީ ގައިގައި ދަވާދު ލާހެން ލާފައި ހުންނަ ހެދުންތަކެކެވެ.\n2009 ވަނަ އަހަރުގެ ޙައްޖު މަހުގެ ފުރަތަމަ ދުވަހާއެކު އަހަރެން ލާ ހެދުންތައް ވެސް ބަދަލުކޮށްފީމެވެ. ﷲ އެންގެވި ގޮތަށް އައުރަ ނިވާކުރުމުގެ މަތިވެރި މަޤްޞަދުގައެވެ. ދިރިއުޅުމުގެ ކޮންމެ ކަމެއް ވެސް ކުރަން ޖެހެނީ ﷲ އަށް ޓަކައި ކަން ވިސްނިފައިވާ ޙާލު، އެ ކަން ވެސް ﷲ އަށް ޓަކައި ކޮށްފީމެވެ. ކުރީން ހެދުން ލާހިތްވަނީ ހެދުން ބާރުވެފައި ކުރުވީ ވަރަކުންނެވެ. އެހެން ނަމަވެސް މިއަދު ހެދުން ބާރުވެއްޖެ ނަމަ ލާން ވެސް ނުކެރޭނެއެވެ. އަދި ހެދުން ލެވޭނެ އެންމެ ދިގުކޮށް ލުމަކީ އެންމެ ފުރިހަމަ ހެދުން ހުންނަންޖެހޭ ގޮތްކަން އެނގެއެވެ. ޖަރީކޮށްފައި ހުންނަ ފިރިހެނުންގެ އަޅައިގަންނަ ފަދަ ހެދުން އަމުދުން ލާކަށް ނުކެރެއެވެ.\nލާ ހެދުންތައް ބަދަލުވީ އެކަންޏެއް ނޫނެވެ. އަޑުއަހަމުން ދިޔަ ލަވަތަކާއި މިއުޒިކްތައް އަޑުއެހުން މުޅީންހެން ހުއްޓާލައިފީމެވެ. ޑްރާމާތަކާއި ފިލްމުތައް ބެލުން ހުއްޓާލައިފީމެވެ. އަދި ހަމަ އެހެންމެ ދީނީ އެކިއެކި ވޯރކްޝޮޕްތަކުގައި ބައިވެރިވާން ފަށައިފީމެވެ. މި ހުރިހާ ބަދަލުތަކެއް އަހަރެންނަށް އައި އިރު ވެސް، އަހަރެންގެ ފިރިމީހާއަކީ ދީނަށް ލޯބިކުރާ މީހެއް ކަމުގައި ނުވެއެވެ. ދީނުގައި އަންގަވައިފައިވާ ކަންކަމާ ދޭތެރޭ އެހާމެ ފަރުވާ ކުޑައެވެ. އޭނާއަށް ތެދުމަގު ދައްކަވާތޯ އަބަދާ އަބަދު ﷲ ގެ ޙަޟްރަތުގައި ދުޢާކުރަމެވެ. އަދި ގޭގައި ދަރުސް އަޑު އެހުމާއި، އޭނާއަށް އިވޭ ވަރަށް ރޭޑިޔޯ އެޓޯލް ޖަހާފައި ބެހެއްޓުން ފަދަ ކަންކަން ކުރަން ފަށައިފީމެވެ.\nﷲ ގެ ޙަޟްރަތުން އުންމީދު ކަނޑާނުލާ ކުރި މަސައްކަތުގެ ނަތީޖާއަކަށް ވީ ފިރިމީހާއަށް ހިދާޔަތް ދެއްކެވުމެވެ. 2010 އަހަރުގެ ރަމަޟާން މަހުގެ ފުރަތަމަ ދުވަހުން ފެށިގެން ހުރިހާ ނަމާދެއް ބަރާބަރަށް ކުރަން ފަށައިފިއެވެ. ބޭރުފުށުން ވެސް އޭނާއަކީ ﷲ އާއި އެކަލާނގެ ރަސޫލާއަށް ލޯބިކުރާ މީހެއްކަން ފެންނަން ފަށައިފިއެވެ. ތުނބުޅި ބަހައްޓާ ފައިކުރި ކުރުކޮށްފިއެވެ. ނަމާދުކުރުމާއި ޤުރުއާން ކިޔެވުމާއި ސުންނަތް ރޯދަ ހިފަން ފަށައިފިއެވެ. ދެ މީހުންގެ9އަހަރު ވީ ޒަވާޖީ ޙަޔާތް ދުވަހަކު ވެސް އުފާވެރިނުވާހާ މިންވަރަށް އުފާވެރިވެއްޖެއެވެ.\nދެ މީހުންނަށް ލިބިފައިވާ ދެ ދަރީން ތަރުބިއްޔަތު ކުރުމުގައި ދެ މީހުންގެ ޙިއްޞާ ވެސް އެއްވަރަކަށް އޮވެއެވެ. އިއްޔެއާއި މިއަދުގެ ތަފާތު މި ވަނީ ވަރަށް ބޮޑަށް ފާހަގަކުރެވިފައެވެ. އެ ދުވަހުގެ ހިތްހަމަނުޖެހުމާއި މިއަދުގެ ހިތްހަމަޖެހުމުގެ ފަރަގު މި ދަނީ ތަޖުރިބާ ކުރަމުންނެވެ. ﷲ ގެ މަތިން ހަނދުމަކޮށް އެކަލާނގެ އެންގެވި ގޮތުގައި އުޅުމުން ލިބޭ ހިތްހަމަޖެހުމަކީ، އެހެން އެއްވެސް ކަމަކުން ލިބޭނެ އެއްޗެއް ނޫންކަން މިއަދު ކަށަވަރުވެއްޖެއެވެ. އީމާންކަމުގެ ފޮނި ރަހަ ލިބިއްޖެ ކޮންމެ މީހަކީ ކިހާ ބޮޑު ނިޢުމަތެއްގެ ވެރިއެއްކަން އެނގި ހާމަވެއްޖެއެވެ.\nއޭ އެންމެހާ އަޚުންނާއި އުޚުޔުންނޭވެ. މި ދުނިޔޭގެ ވަގުތީ އުފަލާ އަރާމުގައި ޣަރަޤުވެގެން ނުދާށެވެ. މަރުވުމަށްފަހު އޮތް ޙަޔާތަކީ ދިރިއުޅުމުގެ ދާއިމީ ގޮވައްޗެވެ. އެ ގޮވަތީގެ އުފާވެރިމަކާއި ބިރުވެރިކަން ބިނާވުން އޮތީ މި ދުނިޔޭގައި ތިމާ ކުރާ ޢަމަލުތަކުގެ މައްޗަށް ބިނާވެގެންނެވެ. މިއަދު ދުނިޔޭގައި ﷲ އެންގެވި ގޮތަށް އުޅޭ އަޅުންނަށް މާދަމާ އޮތީ ސުވަރުގެއެވެ. މިއަދު ދުނިޔޭގައި ﷲ އެންގެވި ގޮތާ ޚިލާފަށް އުޅޭ މީހުންނަށް މާދަމާ އޮތީ ނަރަކައިގެ ވޭންދެނިވި ޢަޛާބެވެ. މި ދެ މަގުން އެއް މަގު ޚިޔާރުކުރުމަކީ އަހަރެންނާއި ތިބާގެ އަތްމަތީގައިވާ ކަމެކެވެ. މާތްﷲ މި އަޅާއާއި އެންމެހާ މުސްލިމު އަޚުންނާއި އުޚުތުންގެ ފާފަ ފުއްސަވާ ނަރަކައިގެ ވޭންދެނިވި ޢަޛާބުން މިންޖުކުރައްވާށި. ރޭޑިޔޯ އެޓޯލްގެ ފަރާތުން ކުރައްވަމުން ގެންދަވާ ބުރަ މަސައްކަތުގައި ﷲ ބަރަކާތް ލައްވާށި. އާމީން.\nނޯޓް: މިއީ ޙަޤީޤީ ވާހަކައެއް.\n(މިއީ 2011ވަނަ އަހަރު މޯލްޑިވިއަން ޕާލްސްގައި އަލްއުޚްތު އުއްމު ޒިވާ ލިޔުއްވާފައިވާ ލިޔުމެކެވެ.)


SunOnline: Lanka gai dhivehin dhiriulhey hisaabu thakugai hahdhufahana elhi meehun ulhey: Ranil\ndate_range ހޯމަ 16 ސެޕްޓެމްބަރު 2019\nލަންކާގައި ދިވެހިން ދިރިއުޅޭ ހިސާބުތަކުގައި ހައްދުފަހަނައެޅި މީހުން އުޅޭ: ރަނިލް\nމުހައްމަދު އައުޒަމް 08 May 2019, 23:27\nފޮރިން މިނިސްޓަރު ޝާހިދު ރަނިލްއާއެކު ބޭއްވެވި ބައްދަލުވުމުގެ ތެރެއިން-- ފޮޓޯ: ފޮރިން މިނިސްޓްރީ\nސްރީލަންކާގެ ހައްދު ފަހަނަ އެޅި މީހުން ދިވެހިން އުލޭ ސަރަހައްދުތަކުގައި އުޅޭ ކަމަށް އެގައުމުގެ ބޮޑުވަޒީރު ރަނިލް ވިކްރަމަސިންގަ ވިދާޅުވެއްޖެއެވެ.\nރަސްމީ ދަތުރުފުޅެއްގައި ރާއްޖޭގެ ފޮރިން މިނިސްޓަރު އަބްދުﷲ ޝާހިދު މިވަގުތު ހުންނެވީ ސްރީލަންކާގައެވެ. ޝާހިދު މިއަދު ވަނީ ރަނިލްއާ ބައްދަލުވެސް ކުރައްވައިފައެވެ.\nއެ ބައްދަލުވުމަށްފަހު ރަނިލް ވިދާޅުވީ، ދެލިވަލަ، މައުންޓް ލެވީނިއާ އަދި ޕާނަދުރާގައި ދިވެހިންގެ ވަރަަށް ގިނަ ބަޔަކު ވިޔަފާރީގެ އެކި ކަންކަމުގައި ދިރިއުޅެމުންދާ ކަމަަށެވެ.\n|"ލަންކާގެ ހައްދުފަހަނަ އަޅާފައިވާ މުސްލިމުން އެ ސަރަހައްދުތަކުގައި ވަރުގަދަ ސެކިއުރިޓީއާއެކު ޓެރެރިޒަމްގެ ހަރަކާތްތައް ހިންގަމުން އެބަދޭ. " ރަނިލް ވިދާޅުވިކަމަށްބުނެ ލަންކާގެ ނޫހެއް ކަމަށްވާ އަދަދެރަނައިން ރިޕޯޓްކޮށްފައިވެއެވެ.\nއެހެންކަމުން ޓެރަރިޒަމްގެ ހަރަކާތްތައް ނައްތާލުމަށް ދެ ގައުމުން ގުޅިގެން މަސައްކަތްކޮށް ދެ ގައުމަށް ލިބިފައިވާ ހާއްސަ މައުލޫމާތުތައް ހިއްސާކުރަން ޖެހޭކަމަށްވެސް ރަނިލް ވިދާޅުވިއެވެ.\nބޭސްފަރުވާއަށާއި، ކިޔެވުމަށާއި އަދި އެހެނިހެން ކަންކަމުގައި ރާއްޖޭގެ 15،000 އެއްހާ ދިވެހިން ލަންކާގައި ދިރިއުޅެއެވެ.\nލަންކާގެ ކްރިސްޓިއަނުންގެ އީސްޓާ ދުވަހާ ދިމާކޮށް ދިން އެކި ހަމަލާތަކުގައި 253 މީހުން ވަނީ މަރުވެފައެވެ. ސްރީލަންކައިން ބުނީ އެ ހަމަލާތަކުގައި ޝާމިލްވި އެންމެން މިހާރު ދެނެގަނެ ހައްޔަރުކުރަން ޖެހޭ އެންމެން މިހާރު ހައްޔަރުކޮށްފައިވާ ކަަމަށެވެ.\nލަންކާއަށް ދިން ޓެރަރިސްޓް ހަމަލާތަކަށް ފަހު އެގައުމުގެ ވިސާގެ އުސޫލުތަކަށް މިހާރު ވަނީ ބަދަލުގެނެސްފައެވެ.\nސްރީލަންކާގައި ދިރިއުޅުމުގެ ވިސާ ނުވަތަ ރެސިޑެންސް ވިސާ އަލަށް ނަގާ ނަމަ، އެ މީހަކު ނިސްބަތްވާ ގައުމެއްގައި ހުންނަ ލަންކާ އެމްބަސީއަށް ހުށަހަޅައި، ވިސާ ހަމަޖެހިގެން އެ ގައުމަށް އެތެރެވާން ޖެހޭ ގޮތަށް ހަމަޖައްސައިފި އެވެ.\nސޯސަންވިލާގައި އަނެއްކާވެސް ހުކުރު ކުރަން ފަށަނީ\nލަންކާގެ ދައުލަތުގެ ޓީވީ ސިރިސޭނާ ކޮންޓްރޯލް ކުރައްވައިފި\nލަންކާގެ ޕެރޭޑެއްގައި އެތެއް ދޫވެ، 17 މީހަކަށް އަނިޔާވެއްޖެ


އައްޒަ: މި އަހަރު ވެސް ގިނަ ފިލްމުތަކަކުން ފެންނާނެ.\n12 ޖެނުއަރީ 2019 - 07:49 1 comment\nއެ ފިލްމުގެ ޓީމުން ބުނީ ހުޅުމާލޭގައި ޝޯތައް ދައްކަން ހަމަޖެހިފައިވާ މި މަހުގެ 11، 12، 14 އަދި 15 ގައި ކަމަށާއި އެ ޝޯތަކުގެ ޓިކެޓް މިހާރު ވިއްކަމުން އަންނަ ކަމަށެވެ. ޓިކެޓްގެ އަގަކީ 100ރ. އެވެ.\nމޫމިން ފުއާދު ލިޔެ، ޑައިރެކްޓްކޮށްފައިވާ "ނިވައިރޯޅި" މިހާރު އަންނަނީ އަތޮޅު ތެރޭގައި ވެސް އަޅުވަމުންނެވެ.\nމި ފިލްމުގައި ނިއުމާ އެކު މުހިއްމު ރޯލްތައް ކުޅެފައިވާ ތަރިންގެ ތެރޭގައި ޔޫސުފް (ޔޫއްޕެ) ޝަފީއު، އަހުމަދު އާސިމް، ޒީނަތު އައްބާސް އަދި އައިމިނަތު ރިޝްފާ ފަދަ ތަރިން ހިމެނެ އެވެ.\n"ނިވައިރޯޅި" އަކީ ނިއުމާ އާއި އޭނާގެ ދަރިފުޅު ޒޯޔާ ހަސަންގެ ނަމުގައި އުފައްދާފައިވާ ފިލްމު ކުންފުނި ނިއުޒޯ އިން ގެނެސް ދިން ފުރަތަމަ ފިލްމެވެ. އެ ކުންފުނީގެ ދެވަނަ ފިލްމުގެ ގޮތުގައި އިއުލާންކޮށްފައި ވަނި ރަވީ ފާރޫގް ޑައިރެކްޓް ކުރާ "ގޯނާ" އެވެ.\n"ލީނާ" އެޕްރީލް 20 ގައި\nއަބްދުﷲ (މުއާ) މުއާޒް ޑައިރެކްޓްކޮށް ގެނެސްދޭ ފުރަތަމަ ފީޗާ ފިލްމު އަންނަ އޮޕްރީލް މަހުގެ 20 ގައި ސިނަމާ އަށް ގެންނަން ނިންމައިފި އެވެ.\nA post shared by Muaa Abdulla (@muaa_abdulla) on Jul 31, 2018 at 12:11pm PDT\nމި ފިލްމަކީ އޭނާ މުހިންމު ރޯލެއް ވެސް ކުޅެފައިވާ ފިލްމެކެވެ. އަހުމަދު ޒަރީރުގެ ސްކްރީންޕްލޭއަކަށް ހަދާފައިވާ "ލީނާ" ގައި ޓައިޓްލް ރޯލް ކުޅެފައި ވަނީ މަރިޔަމް އައްޒަ އެވެ. މި ފިލްމުގެ އިތުރު ކާސްޓުންގެ ތެރޭގައި އަލީ (ދޮން އައްޔަ) އާޒިމް، އަހުމަދު ނިމާލް، ނުޒުހަތު (ނުޒޫ) ޝުއައިބް)، އަހުމަދު ސައީދު އަދި ޒީނަތު ހިމެނެ އެވެ.\n"ލީނާ" އަކީ މީގެ އަހަރުތަކެއް ކުރިން ވިޔަފާވެރިންގެ ޖަމިއްޔާގެ ފާހާނާ ތެރޭގައި މަރަލި އަޒްލީނާ ނަފީސުގެ މަރުގެ ހާދިސާ އަސްލަކަށް ބަލައިގެން ހަދާފައިވާ ފިލްމެކެވެ. މީގެ މަންޒަރުތައް ނަގާފައި ވަނީ އއ. އުކުޅަހުގަ އެވެ.\nތޭރަގެ ފަރާތުން ނިއުމާ އަށް ޅެމެއް\nފިލްމު "ނިވައިރޯޅި" އިން އެކްޓިން ކެރިއަރު ނިންމައިލި ބަތަލާ ނިއުމާ މުހައްމަދަށް މަޝްހޫރު ލަވަކިޔުންތެރިޔާ މުހައްމަދު (ތޭރަވާ) އަބްދުލް ޢަނީ ޅެމަކުން ތައުރީފުކޮށްފި އެވެ.\nއޭނާ ބުނި ގޮތުގައި މި ޅެމަކީ "ނިވައިރޯޅި" ޕްރިމިއާ ކުރި ރޭ ނިއުމާ އަށް ޓްރިބިއުޓެއް ލަވަ ސެޓެއްގެ އައިޓަމަކުން ސްޓޭޖްމަތީގައި ގެނެސް ދިން ބަތަލާ އައިޝަތު ރިޝްމީގެ ހިޔާލަކަށް ހެދި ޅެމެކެވެ. އެގޮތުން ޅެމުގައި ނިއުމާގެ ހުނަރަށް ތައުރީފުކޮށް އޭނާ ކުޅެފައިވާ ބައެއް ލަވަތަކުގެ ކަނޑިތަކާއި ފިލްމުތަކާއި ޑްރާމާތަކު ނަންތައް ވެސް ހިމަނާފައިވެ އެވެ.\nނިއުމާގެ އެންމެ ފަހު ވީޑިއޯ ލަވައިގެ ގޮތުގައި ވެސް ބެލުންތެރިންނަށް ދޫކޮށްލި އަދި "ނިވައިރޯޅި" ޕްރޮމޯޝަނަލް ލަވައެއްގެ ގޮތުގައި ބޭނުން ކުރި "ސިހުރު ފަދަވި ކަމަނާ" ގެ ޅެމަކީ ވެސް ތޭރަ ހަދާފައިވާ ޅެމެކެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ނިއުމާ މުހައްމަދު ޔޫސުފު ޝަފީއު (ޔޫއްޕެ) އެކްޓްރެސް މަރިޔަމް އައްޒަ


SunOnline: Commission in bunanee Afrasheem ge report aa gulhigen meehaku hayyaru kureven neh kamah\nކޮމިޝަނުން ބުނަނީ އަފްރާޝީމްގެ ރިޕޯޓާ ގުޅިގެން މީހަކު ހައްޔަރު ކުރެވެން ނެތް ކަމަށް\nޝަފްނާ ހުސައިން 26 Nov 2019, 10:51\nޑރ. އަފްރާޝީމް އަލީގެ މަރު ތަހުގީގުކޮށް މަރު ކޮމިޝަނުން އެކުލަވާލި ރިޕޯޓާ ގުޅިގެން އެއްވެސް މީހަކު ހައްޔަރުކުރަން ނުވަތަ އެއްވެސް މީހެއްގެ މައްޗަށް ދައުވާއެއް އުފުލާނެ ޖާގައެއް ނެތް ކަމަށް މަރު ކޮމިޝަނާއި، ޕްރޮސެކިއުޓާ ޖެނެރަލްގެ އޮފީހުން ބުނެފައިވާ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nއިމްރާން މިއަދު މަޖިލީހުގައި ވިދާޅުވީ ޑރ. އަފްރާޝީމްގެ ރިޕޯޓާ ގުޅިގެން މަރު ކޮމިޝަނާއި ޕްރޮސެކިއުޓާ ޖެނެރަލްގެ ބޭފުޅުންނާ އަދި ފުލުހުންގެ އިސްވެރިންނާ އެކު ދެ ފަހަރެއްގެ މަތިން ބައްދަލު ކުރެއްވި ކަމަށެވެ.\nއެ ރިޕޯޓުގެ މައްޗަށް ބިނާކޮށް ފިޔަވަޅެއް އެޅޭނެ ނުވަތަ ހައްޔަރު ކުރެވޭނެ އެއްވެސް މީހަކު ހުރިކަމަށް ފާހަގަވާނަމަ އެކަން އަންގައިދިނުމަށް އެދިވަޑައިގެން ކަމަށް މިނިސްޓަރު ވިދާޅުވި އެވެ.\n"ކޮމިޝަނުގެ ބޭފުޅުން ވިދާޅުވީ އެވަގުތުގައި އެކަން ދެންނެވެން ނެތް ކަމަށް،" އިމްރާން ވިދާޅުވި އެވެ.\nއިމްރާން ވިދާޅުވީ ފުރަތަމަ ބައްދަލުވުމުގައި ކޮމިޝަންގެ ބޭފުޅުން އެހެން ވިދާޅުވުމުން، ޕީޖީގެ ބޭފުޅުންނާއި ކޮމިޝަންގެ ބޭފުޅުންނާ އަދި ފުލުހުންގެ ޓީމެއް އެކުލަވާލައި، ކޮމިޝަނަށް ލިބިފައިވާ ރިޕޯޓުތަކާ، ލިބިފައި ހުރި ބަޔާންތަކާއި ގުޅުންހުރި ހުރިހާ އެއްޗެއް ދިރާސާކުރުމަށް އިތުރު 24 ގަޑިއިރު ދެއްވި ކަމަށެވެ.\n"އޭގެ 24 ގަޑިއިރު ފަހުން އަޅުގަނޑު އެބޭފުޅުންނާ ބައްދަލުކުރިން، އެބޭފުޅުން ވިދާޅުވި އެ ރިޕޯޓުގެ މައްޗަށް ބިނާކޮށް، އެއްވެސް މީހަކަށް ހައްޔަރު އަމުރެއް ނެރޭކަށް، އަދި މީހެއްގެ މައްޗަށް ދައުވާއެއް ކުރާކަށް ވެސް ޖާގައެއް ނެތް ކަމަށް،" އިމްރާން ވިދާޅުވި އެވެ.\nއިމްރާން ވިދާޅުވީ އޭގެ ފަހުން މިހާތަނަށް ވެސް މަރު ކޮމިޝަނުން ފުލުހުންގެ އެހީތެރިކަމަށް އެދިފައި ނުވާ ކަމަށާއި، ރިޕޯޓާ ގުޅިގެން ފުލުހުންގެ އެހީތެރިކަން ބޭނުންވެއްޖެ ނަމަ އެކަމަށް ފުލުހުން ތައްޔާރަށް ތިބި ކަމަށެވެ.\nކޮމިޝަންގެ ތަހުގީގު ރިޕޯޓްގައި ބުނެފައިވަނީ، ޑރ. އަފްރާޝީމްގެ މަރަކީ، ދީނީ ހިޔާލުތަފާތުވުންތަކުގައި ހައްދުފަހަނަ އެޅި ޖިހާދީ ގުރޫޕަކުން ފަންޑުކޮށްގެން ކުރި ކަމެއް ކަމަށެވެ. އެ ހަމަލާ ރޭވުމުގައި އެންމެ ބޮޑު މޭސްތިރިޔަކީ ހ. ހިލްޓަން، އަޒްލީފް ރައޫފް ކަމަށް އެ ރިޕޯޓުގައި ބުނެ އެވެ.\nމައްސަލައިގައި ފުލުހުން ކުރިއަށް ގެންދިޔަ ތަހުގީގުގައި ބުނެފައި ވަނީ ޑރ. އަފްރާޝީމް އަވަހާރަކޮށްލީ ސިޔާސީ މަގުސަދެއްގައި ކަމަށެވެ. ނަމަވެސް މަރު ކޮމިޝަނުގެ ރިޕޯޓުގައި ބުނެފައި ވަނީ ޑރ. އަފްރާޝީމް އަވަހާރަކޮށްލުމުގައި ސިޔާސީ އެއްވެސް މީހެއްގެ އަތެއް ވާކަމުގެ ހެއްކެއް ނެތް ކަމަށެވެ.\nޑރ. އަފްރާޝީމް އަވަހާރަކޮށްލުމުގައި އަމަލީގޮތުން ބައިވެރިވި މީހުންގެ ގޮތުގައި ރިޕޯޓުގައި ބުނެފައި ވަނީ ހ. ލޮބީ ހުސައިން ހުމާމް އަހްމަދާއި، ހ. ހިކޯސްޓް، އަލީ ޝާން (ސަޓޯ) އަދި އޭރު 18 އަހަރު ނުފުރޭ ކުޑަ ކުއްޖެކެވެ.\nމައްސަލައިގައި ހުމާމުގެ މައްޗަށް ދައުލަތުން ކުރި ގަސްދުގައި މީހަކު މެރުމުގެ ދައުވާ ސާބިތުވެ، އޭނާގެ މައްޗަށް އިއްވި މަރުގެ ހުކުމް ކޯޓުގެ ހުރިހާ މަރުހަލާއަކުން ވެސް ވަނީ ދަމަހައްޓައިފައެވެ. މި މައްސަލައިގައި ސަޓޯގެ މައްޗަށް ވެސް ގަސްދުގައި މީހަކު މެރުމުގެ ދައުވާ އުފުލިއެވެ. ނަމަވެސް ހެކި ނެތުމުން އޭނާގެ މައްޗަށް ދައުވާ ސާބިތެއް ނުވެއެވެ. އަދި މައްސަލަ އިސްތިއުނާފު ވެސް ކޮށްފައެއް ނުވެއެވެ.\nއެކަމާ ގުޅިގެން އިމްރާން މިއަދު ވިދާޅުވީ، އެ މައްސަލަ އިސްތިއުނާފު ކުރަން މަރު ކޮމިޝަނުން އެކުލަވާލި ރިޕޯޓަށް ފަހުވެސް ޕީޖީ އައިޝަތު ބިޝާމް ވިދާޅުވެފައި ވަނީ، މައްސަލައިގައި ދައުވާ އުފުލަން އޭނާއާ ދެކޮޅަށް އިތުރު ހެއްކެއް ލިބިފައި ނުވާ ކަމަށެވެ.


އަންހެނުން ކޮމެޓީގެ ފޭސްބޫކް ޕޭޖް އިފްތިތާހްކޮށްފި - R. Fainu Council\nއަންހެނުން ކޮމެޓީގެ ފޭސްބޫކް ޕޭޖް އިފްތިތާހްކޮށްފި\nފައިނު ކައުންސިލް އިދާރާ 9:01 PM ޚަބަރު\nފައިނު އަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ ފޭސްބޫކް ޕޭޖް އިފްތިތާޙް ކޮށްފިއެވެ.\nފޭސްބޫކް ޕޭޖް އިފްތިތާހް ކޮށްފައިވަނީ، މިކަމަށްޓަކައި 26 ޖަނަވަރީ 2022 ގައި ބޭއްވުނު ކުޑަ ރަސްމިއްޔާތެއްގައި ފައިނު ކަައުންސިލްގެ ރައީސް މޫސާ ޢުމަރުމަނިކެވެ.\nމި ރަސްމިއްޔާތުގައި ވާހަކަ ދައްކަވަމުން މޫސާ އުމަރުމަނިކު ވިދާޅުވީ، މިއަދު އިފްތިތާހު ކުރެވިގެން މިދިޔަ ޕޭޖުގެ އެހީގައި ރަށުގެ ކަނބަލުންނަށް ބޭނުންވާ ގިނަ މައުލޫމާތުތަކެއް ފޯރުކޮށްދެެވިގެން ދާނެކަމަށް އުންމީދު ކުރައްވާ ކަމަށެވެ. އަދި ކޮމެޓީން ހިންގާ އެންމެހާ ހަރަކާތްތައް އަޕްޑޭޓް ކުރަމުން ގެންދިޔުމަށް އެދިވަޑައިގަތެވެ.\nމި ރަސްމިއްޔާތުގައި ކައުންސިލް މެންބަރުންނާއި އިދާރީ މުވައްޒަފުންގެ އިތުރުން އަންހެނުންގެ ތަރައްޤީ އަށް މަސައްކަތް ކުރާ ކޮމެޓީގެ މެންބަރުން ބައިވެރިވެލައްވާފައިވެއެވެ.\nއަންހެނުން ކޮމެޓީގެ ފޭސްބޫކް ޕޭޖް އިފްތިތާހްކޮށްފި Reviewed by ފައިނު ކައުންސިލް އިދާރާ on 9:01 PM Rating: 5


Fatuloonu nulai inkan engunee live show eggai | Mihaaru\nފަޓުލޫނު ނުލައި އިންކަން އެނގުނީ ލައިވް ޝޯއެއްގެ ތެރެއިން\n30 އެޕްރީލް 2020 - 09:20 1 comment\nޝޯގައި ވިލް ރީވް ބައިވެރިވީ ގޭގައި އިނދެގެންނެވެ. އޭނާ ފެނުނީ ގަމީހަކާއި ކޯޓެއްލައިގެން އިށީނދެ އިނދެގެން ވާހަކަ ދައްކަނިކޮށެވެ. ސްޓޫޑިއޯގައި ތިބި ޝޯގެ ހޯސްޓުންނާ، ވިލް ބައިވެރިވީ ފްލޮރިޑާގައި ހުންނަ ރިޓަޔަމަންޓް ހޯމްތަކަށް ޑްރޯންގެ އެހީގައި ސިއްހީ ސާމާލު އުފުލުމާ ބެހޭ ގޮތުން ވާހަކަ ދެއްކުމަށެވެ.\nރީވް ވާހަކަ ދައްކަން ފެށިތާ ކުޑައިރުކޮޅެއްގެ ތެރޭގައި، ޓީވީ ބަލަން ތިބި މީހުންނަށް ފެނުނީ އޭނާ ފަޓުލޫނެއް ނުލައި އިން ތަނެވެ. އިށީނދެގެން އިން އިރު ދެ ފައި އިނީ ފެންނާށެވެ. މި މަންޒަރު ވަގުތުން ގިނަ ބަޔަކު ފޮޓޯ ނަގައި ސޯޝަލް މީޑިއާގައި ދައުރުކޮށް، ރީވްގެ ފަޓްލޫނު ކޮބައިތޯ އަހާފައިވެ އެވެ.\nއަދި ބައެއް މީހުން ވަނީ ތިހިރީ ބަރަހަނާކޮށް ނޫންހޭ ބުނެ ޖޯކް ވެސް ޖަހާފައިވެ އެވެ. މިކަމެއް އަސްލު ދިމާވީ ކެމެރާ އަށް ކުއްލި އަކަށް އައި ހަރަކާތަކާ އެކު، ތިރި އަށް ޖެހުމުންނެވެ. އެހެންވެ ރީވް ތިރިން އެއްޗެއް ނުލައި ހުރިކަން ފަޅާއެރީ އެވެ.\nބައެއް މީހުން މިކަމަށް ޖޯކް ޖަހައި އަދި ފާޑުކީ ނަމަވެސް، ރީވް، 27، ގެ ދިފާއުގައި ވެސް ބައެެއް މީހުން ވާހަކަ ދައްކާފައިވެ އެވެ. އެގޮތުން ގޭގައި ތިބެގެން މަސައްކަތްކުރާ އިރު މިކަހަލަ ގޮތެއްވުމަކީ މާ ބޮޑު މައްސަލައެއް ނޫން ކަމަށާއި ލޮކްޑައުންގެ މި ހާލަތުގައި ގިނަ ބަޔަކު ގޭތެރޭގައި ވެސް އުޅޭނީ ވެސް މާ ބޮޑު ނިވާކުރުމެއް ނެތި ކަމަށް ބުނެފައިވެ އެވެ.\nހީވެސް ނުކުރާ ކަހަލަ ގޮތަކަށް، ރީވް އިން ހާލަތު ޓީވީ ބަލާ މީހުންނަށް ފަޅާއެރުމުން އޭނާ ބުނީ އިނީ ސޯޓެއްލައިގެން ކަމަށެވެ. އަދި ފަޓްލޫނެއް ލާން އެ ވަގުތު ބޭނުން ނުވީ ޓީވީން އޭނާ ފެންނާނީ ބަނޑުންމަތި ކަމަށްވާތީ ކަމަށް ބުންޏެވެ.\nމިކަމާ ގުޅިގެން އޭނާ ޓްވީޓެއްގައި ބުނީ ކަންތައް ކުރެވުނު ގޮތަކުން ވަރަށް ގިނަ ބަޔަކަށް ޖޯކަކަށްވެއްޖެ ކަމަށާއި މިކަހަލަ ކަންކަމާ ދޭތެރޭ ކުރިއަށް އޮތް ތަނުގައި ދެން ވިސްނާނެ ކަމަށެވެ.\nއިތުރު ލިޔުންތައް ޓީވީ ޝޯ އެމެރިކާ ލޮކްޑައުން


Badhaleh neiy dhivehinge ebbaivanthakan, Adhives miee namoonaa eh - vNews.mv\nބަދަލެއްނެތް ދިވެހިންގެ އެއްބައިވަންތަކަން، އަދިވެސް މިއީ ނަމޫނާއެއް!\nސުނާމީ ކާރިޘާގެ ވަގުތަކީ ދިވެހިންގެ އެއްބަައިވަންތަކަން އެންމެ ބޮޑަށް ދައްކުވައިދިން ވަގުތު\nޠާހިރާ އަޒްހާރު 26 December 2020, 01:05\n2004 ވަނަ އަހަރުގެ ޑިސެމްބަރު 26 ވަނަ ދުވަހުވެސް އަޅުގަނޑުމެންގެ ތެރެއިން ގިނަ ބަޔަކު ތިބީ އާދައިގެ މަތިން ދިރިއުޅުމުގެ އެކި ކަންކަމުގައި މަޝްއޫލުވެގެންނެވެ. ދެން ކުރިމަތިލާންޖެހޭނީ މުޅި ހަޔާތުގައި އެކަމުގެ ސަބަބުން ހިތްދަތި ލަފެއްލާނެ ވަރުގެ ކަމަކާކަން ހިތަށް ނާރާ ހާލުގައެވެ. މިފަދަ ހާލެއްގައި ތިއްބައި، އެދުވަހުގެ ހެނދުނު 9:20 ވެގެންދިޔައީ ރާއްޖޭގެ ރައްޔިތުންނަށް ބޮޑު ސިހުމެއް ގެނުވި، ހިތާމައިން ފުރިގެންވާ ވަގުތުކޮޅަކަށެވެ. ދުވަހަކުވެސް ކުރިމަތިލާން ނޭދޭނެފަދަ ބޮޑު ކާރިސާއަކާ ކުރމަތިލާންޖެހުނު ވަގުތުކޮޅަށެވެ. މިދުވަހުގެ ހަނދާންތައް އާކޮށް، އެ ދުވަހުގެ ވާހަކަތައް ދައްކާލިޔަސް އަޅުގަނޑުމެންގެ ލޯ ކަރުނުން ތެންމާލައެވެ.\nއިންޑޮނީޝިއާގެ ސުމަޓްރާގެ ކަނޑުގެ ސަރަހައްދަށް ރާއްޖެ ގަޑިން ފަތިހު 5:58 ގައި އައި ރިކްޓަރ މިންގަނޑުން 9.3 ގެ ބާރުގަދަ ބިންހެލުމާ ގުޅިގެން އުފެދުނު ސުނާމީގެ އަސަރު ރާއްޖޭގެ އާބާދީގެ ބޮޑުބަޔަކަށް ވަނީ ކޮށްފައެވެ. މި ބިންހެލުމާއެކު އުފެދުނު ބިޔަރާޅުތައް ރާއްޖެ ފަހަނައަޅައި، އެފްރިކާ ބައްރުގެ އައްސޭރިއަށް ބިންދާލިއިރު އިންޑިޔާކަނޑުގެ އައްސޭރިފަށުގެ އެތައް ޤައުމެއް ފަނާކޮށްލިއެވެ.\nމި ހިތާމައިން ފުރިގެންވާ ހާދިސާގައި އެތައް ބައެއްގެ މައިންބަފައިން ގާތްތިމާގެ މީހުން އަދި ތުއްތު ކުދިން ވަނީ މިދުނިޔެ ދޫކޮށް ގޮސްފައެވެ. ހިތުން ފިލައިގެން ނުދާނެ މިކާރިސާގައި އަޅުގަނޑުމެންމެ ތެރެއިން 82 މީހެއްގެ ފުރާނަ ގެއްލިފައިވާއިރު، 26 މީހަކު ވަނީ ވީނުވީއެއް ނޭނގި ގެއްލިފައެވެ. މި ހާދިސާގެ ސަބަބުން ޖިސްމާނީ ގޮތުންނާއި، ނަފްސާނީ ގޮތުން ބޮޑެތި ގެއްލުންތައް ލިބުނު އެތައް ބަޔަކު އަދިވެސް ދުނިޔޭގައި އެބަތިއްބެވެ. ވިސްނާވެސްނުލާ ހުއްޓައި ކުރިމަތިލާންޖެހުނު މިކާރިސާ ވެގެންދިޔައީ ގިނަ ބައެއްގެ ގެދޮރު ގެއްލި، ރަށްތަކުގައި ދިރިނޫޅެވޭ ހާލަތަށްގޮސް ބައެއް ރަށްތައް ފަޅުވި ކާރިސާއަކަށެވެ.\nމިއަދަކީ މިއީ މިހިތާމައިން ފުރިގެންވާ ކާރިސާއަށް 16 އަހަރު ފުރުނު ދުވަހެވެ. އެހެންނަމަވެސް އިއްޔެ ޖެހުނު ލައްގަނޑެއްހެން، މިހާދިސާގެ ހިތާމައާއި، އެ ދުވަހުގެ ހަނދާންތައް އަދިވެސް އާކުރެވެއެވެ. އެދުވަހު ދިވެހިންނަށް ކުރިމަތިލާންޖެހުނު ކާރިސާއިން އަރައިގަތުމުގައި ދިވެހިން ދެއްކި އެއްބައިވަންތަކަމަކީ، އެކަން ފާހަގަކޮށް އެކަމުން ނަމޫނާ ލިބިގަންނަންވީ މުހިއްމު އަދި އެހާމެ ރިވެތި ސިފައެކެވެ. މިއީ ދިވެއްސެއްގެ ހަޔާތުގައި މިހާތަނަށް ކުރިމަތިލާންޖެހުނެ އެންމެ ބޮޑު އެއް ކާރިސާއަށް ވާއިރު، މިއީ ދިވެހިންގެ އެއްބަައިވަންތަކަން އެންމެ ބޮޑަށް ދައްކުވައިދިން ކާރިސާވެސް މެއެވެ.\nއެދުވަހު އަމިއްލަ ފުރާނައަށްވުރެ ބޮޑަށް އަޅުގަނޑުމެން އިސްކަންދިނީ އަނެކާގެ ފުރާނަ ސަލާމަތް ކުރުމަށެވެ. ކޮންމެ މީހަކީވެސް އެއްބަނޑު އެއްބަފާ މީހެއްގެ ގޮތުގައި ދެކިގެން އަޅުގަނޑުމެން މަސައްކަތް ކުރަމުންދިޔައީ، ވެވެން އޮތް އެހީއެއް އަނެކާއަށް ވެދިނުމަށެވެ. ވަކި ނަސްލަކަށް ނިސްބަތްވާ ނުވަތަ ވަކި ދީނަކަށް ނިސްބަތްވާ މީހެއްތޯ ބެލުމެއްނެތި، އިސްލާމީ ރިވެތި އުސޫލުތަކުގެ ތެރެއިންނެވެ. އެފަދަ ހިތްދަތި ދަނޑިވަޅެއްގައިވެސް އަމިއްލަ ނަފްސުގެ މައްޗަށް ތިމާގެ ގައުމާއި މުޖްތަމައުގެ ސަލާމަތްތެރިކަން އިސްކުރި ކުރުމަކީ، ސުނާމީ ކާރިސާއިން ދިވެހިން ދަސްކުރި އެންމެ މުހިންމު ފިލާވަޅެވެ.\nއެދުވަހު ދިވެހިން ދައްކުވައިދިން ނަމޫނާގެ ނަތިޖާއެއްގެ ގޮތުން، މިދުވަހުގެ ހަނދާންތައް އައުކުރުމަށްޓަކާ، ކޮންމެ އަހަރެއްގެވެސް ޑިސެމްބަރުމަހުގެ 26 ވަނަ ދުވަހަކީ ގައުމީ އެއްބައިވަންތަކަމުގެ ދުވަހުގެ ގޮތުގައި ފާހަގަކުރުމަށް ރާއްޖެއިން ކަނޑައެޅިއެވެ.\nމިއަހަރުގެ އެއްބައިވަންތަކަމުގެ ދުވަސް އަޅުގަނޑުމެންނާ މި ބައްދަލުކުރީ މީގެކުރިން ދުވަހަކުވެސް ފެނިފައިވާ ނުވާވަރުގެ ނުރައްކާތެރި ވައިރަހަކާ މުޅި ދުނިޔެއިން ހަނގުރާމަ ކުރަމުންދާ ދަނޑިވަޅެއްގައެވެ. ނުވަތަ ގްލޯބަލް ޕެންޑަމިކެއްގެ ތެރެއިންނެވެ. މިއަހަރުގެ މާޗްމަހު ރާއްޖެއިން ކޮވިޑްވައިރަސް ފެނުނީއްސުރެ އަޅުގަނޑުމެންނަށް ވަނީ ގިނަ ކަންތައްތަކަކާ ކުރިމަތިލާންޖެހި، ގިނަ ކަންތައްތަކެއް ގުރުބާންކޮށް ގެއިން ނުނިކުމެވި އާއިލާގެ މީހުންނާ ދިމާނުވެ އުނދަގޫ ދުވަސްތަކަކާ ކުރިމަތިލާންޖެހިފައެވެ.\nފާއިތުވި9ވަރަކަށް މަސް ދުވަހަކީ އުނދަގޫ ދުވަސްތަކެއް ނަމަވެސް، ފާހަގަކޮށްލަންޖެހެނީ ދިވެހިންނަށް ކުރިމަތިލާންޖެހޭ މިފަދަ ކޮންމެ ކާރިސާއެއްގައިވެސް ދިވެހިން ދައްކުވައިދޭ އެއްބައިވަންތަކަމުގެ ރީތި ނަމޫނާއެވެ. އަދި އެންމެން އެކަތިގަނޑަކަށްވެ، އެންމެން އެއްބަސް ކިޔައިގެން މިބަލި ކޮންޓްރޯލްކުރުމުގައި އަދާކުރަމުންދާ މުހިންމު ރޯލެވެ.\nދިވެހިންގެ އެއްބައިވަންތަކަމަކީ ފަނޑުނުވެ ދިވެހިންގެ ތެރޭގައި ދަމަހައްޓަންޖެހޭނެ ސިފައެކެވެ. ސުނާމީ ކާރިސާގައި ދިވެހިން ދައްކުވައިދިން އެއްބައިވަންތަކަން ބޭރު ގައުމުތަކުންވެސް ފާހަގަކޮށްފައިވާއިރު، ދިވެހިންގެ މި އެއްބައިވަންތަކަމުގެ ލޯބި އަޅުގަނޑުމެންގެ ތެރެއިން ފަނޑުވިޔަނުދީ އަންނަން އޮތް ޖީލުތަކަށް މި ރިވެތި ސިފަ ރައްދުކޮށްދިނުމަކީ މިއަދު އަޅުގަނޑުމެން އެންމެންގެވެސް މަސްއޫލިއްޔަތެކެވެ.\nއެއްބއިވަންތަކަމުގެ ދުވަސް ރާއްޖެ ރިޕޯޓް ސުނާމީ\nވަރަށް ރަނގަޅު އާޓިކަލެއްކަން ފާހަގަ ކޮށްލަން. މިފަދަ ލިއުއްވުންތައް ގިނަކޮށްލައްވާ. މިފަދަ ކިތައްމެ ކަމެއް މުޖުތަމަޢުގައިވެސް އެބަހުރި. ލިއުންތެރިން މިކަންކަނަށް އިސްކަންދެއްވުން އެދެން. ޤައުމީ އެއްބައިވަންތަ ދުވަހުގެ ތަހުނިޔާ!!


2019 ވަނަ އަހަރުވީ ސިޔާސީ މަސްރަހު ބަދަލުވެ، ރައްޔިތުންގެ މަޖިލީހާއި ޝަރުއީ ދާއިރާގައި ބޮޑެތި ނިންމުންތަކެއް ނިންމި އަހަރަކަށެވެ. އަދި އަލިފާނުގެ ބޮޑެތި ހާދިސާތައް ހިނގައި ބޮޑެތި އެތައް ގެއްލުމެއް ވުމާއެކު، މީހެއްގެ ފުރާނަ ގެއްލުނެވެ. އަހަރު ނިމިގެން ދިޔައީ ނުރައްކާތެރި ހަރުކަށި ފިކުރެއްގެ ކުރި ފަޅައި، އޭގެ ހަލަބޮލިކަމުގެ ތެރޭގަ އެވެ.\nގުޅިފަޅު ފްލެޓްވެރިން: ގަނަތެޅޭތާ 10އަހަރު!\nޝަރުއީ އަދި ގާނޫނީ ދާއިރާ\nވިޔަފާރިއާއި އިގްތިސޯދީ ދާއިރާ\nރައީސް އިބްރާހިމް މުހައްމަދު ސޯލިހުގެ ވެރިކަމުގައި މިއީ ފުރަތަމަ އަހަރެވެ. އެމަނިކުފާނު މި އަހަރު ފާހަގަކުރައްވަނީ މިނިވަންކަމުގެ އަހަރެއްގެ ގޮތުގަ އެވެ. މި އަހަރުގެ ތެރޭގައި ރައީސް ސޯލިހު ވަނީ މުހިންމު ނިންމުންތަކެއް ނިންމައި ބަދަލުތަކެއް ގެންނަވާފަ އެވެ. ފުރަތަމަ ރިޔާސީ ބަޔާނާއެކު އުއްމީދުތައް ގެނުވި އެވެ. އދ. އަށް ވަޑައިގެން ތަގުރީރު ކުރެއްވި އެވެ. ބޮޑެތި މަރުތަކުގެ ތަހުގީގު ހިންގެވި އެވެ. ހައްދު ފަހަނަ އަޅައިދިޔުމާ ދެކޮޅަށް ވަރުގަދަ ފިޔަވަޅުތަކެއް އެޅުއްވި އެވެ. ރަސްމީ މަސައްކަތްޕުޅުގެ އިތުރުން ކުޅިވަރުގެ ކަންކަމަށް އިސްކަން ދެއްވި އެވެ.\nގުޅޭ ހަބަރުތައް ←\nއެމްޑީޕީ ކޯލިޝަންގެ ސަރުކާރު އައުމާއެކު ކުރީގެ ރައީސް މުހައްމަދު ނަޝީދުގެ ސިޔާސީ މަސައްކަތްޕުޅު ބާރަށް ފެއްޓެވި އެވެ. ރައްޔިތުންގެ މަޖިލީހަށް ވާދަ ކުރައްވައި، ކުރީގެ ރައީސްއަކު ފުރަތަމަ ފަހަރަށް މަޖިލިސް މެންބަރަކަށް ވެވަޑައިގެންނެވި އެވެ. އެމަނިކުފާނުގެ ވަރުގަދަ ކެމްޕެއިނާއެކު އެމްޑީޕީއަށް މަޖިލީހުގެ ސުޕަމެޖޯރިޓީ ލިބުނެވެ. އެ މަޖިލީހުގެ ރައީސްއަކަށް ވެސް ވަޑައިގެންނެވީ ރައީސް ނަޝީދެވެ. އެއަށްފަހު މަޖިލިސް ވަރަށް ތަފާތު ގޮތަކަށް ރައީސް ނަޝީދު ހިންގަވަން ފެއްޓެވި އެވެ. ބައެއް ކަންކަމުގައި ރައީސް ނަޝީދު ފާޅު ކުރައްވައި މިނިވަން ހިޔާލުފުޅުތަކާއެކު ހޫނު ފެނަށް ވެސް ވެއްޓިގެން ދިޔަ އެވެ. ހާއްސަކޮށް ޗައިނާ މައްސަލާގައި އެމަނިކުފާނު ދައްކަވާ ވާހަކަފުޅުތައް ފާހަގަކޮށްލެވުނެވެ.\nމި އަހަރު ފެށިގެން ދިޔައީ ކުރީގެ ރައީސް އަބްދުﷲ ޔާމީންއަށް މަނީ ލޯންޑްރިންގެ ތުހުމަތުކޮށް ފުލުހަށް ހާޒިރުކުރުމާއެކު އެވެ. ފުލުހަށް ހާޒިރުކޮށް ތަހުގީގު ހިންގައި ރައީސް ޔާމީންގެ މައްޗަށް ދައުވާ އުފުލި އެވެ. ހައްޔަރުކޮށް ދޫވެސްކޮށްލި އެވެ. އެއަށްފަހު އެމަނިކުފާނުގެ ޝަރީއަތް ލައިވްކޮށް ފެއްޓި އެވެ. ޝަރީއަތް ހިނގަމުންދިޔަ މުއްދަތުގައި ވެސް ރެލީތައް ބާއްވައި ރައީސް ޔާމީން ގެންދެވީ ސަރުކާރަށް ވަރަށް ބޮޑަށް ފާޑުވިދާޅުވަމުންނެވެ. އެންމެފަހުން އެމަނިކުފާނުގެ މައްޗަށް ފަސް އަހަރުގެ ޖަލު ހުކުމެއް އައީ އެވެ. މިހާރު ހުންނެވީ ޖަލުގަ އެވެ. ނަމަވެސް އިދިކޮޅުން އަދިވެސް އެމަނިކުފާނުގެ ހަބަރުތައް ފޯރުކޮށްދެ އެވެ.\nކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވެގެން ދިޔައީ މި އަހަރު އެ ބޭފުޅެއްގެ ހަބަރުތައް އެންމެ ގިނައިން ފެނިގެން ދިޔަ އެއް ބޭފުޅަކަށެވެ. ޝަރުއީ ދާއިރާ އިސްލާހު ކުރެއްވުމަށް އަމިއްލަ އިސް ނެންގެވުމާއެކު މަސައްކަތް ފައްޓަވައި މަގުޗާޓެއް ނެރުއްވި އެވެ. އަދި ސުޕްރީމް ކޯޓާއި ޝަރުއީ ދާއިރާ ސިޔާސީ މީހުންގެ ނުފޫޒުން އެއްކިބާވާން ޖެހޭ ކަމަށް ވިދާޅުވަމުން ގެންދެވި އެވެ. އެމަނިކުފާނު އެ މަސައްކަތް ކުރައްވަމުން ގެންދެވިއިރު ޖޭއެސްސީއިން އެމަނިކުފާނުގެ މައްސަލަތައް ބަލަން ފެށި އެވެ. ޖޭއެސްސީއަށް ފާޑު ވިދާޅުވެ ބޮޑެތި ބަޔާންތައް ނެރުއްވި އެވެ. ޖޭއެސްސީއަށް ހާޒިރުވާން ވެސް ދެކޮޅު ހެއްދެވި އެވެ. ގިނަ ތުހުމަތުތަކެއްކޮށް އެންމެފަހުން ފަނޑިޔާރު ކަމުން ވަކި ކުރީ އެވެ.\nޖެނުއަރީ ފެބުރުއަރީ އޭޕްރީލް މެއި ޖޫން ޖުލައި އޯގަސްޓް ސެޕްޓެމްބަރ އޮކްޓޫބަރ ނޮވެމްބަރ ޑިސެމްބަރ\nރައީސް ޔާމީންގެ މައްޗަށް ތުހުމަތުކޮށް، ފުލުހަށް ހާޒިރުކުރުން\nކުރީގެ ރައީސް އަބްދުﷲ ޔާމީންގެ މައްޗަށް މަނީ ލޯންޑްރިންގެ ތުހުމަތާއި އެމްއެމްޕީއާރްސީގެ ކޮރަޕްޝަންގެ މައްސަލާގައި ދޮގު މައުލޫމާތު ދެއްވި ކަމުގެ ތުހުމަތުގައި ފުލުހަށް ހާޒިރުކޮށް އެކި ފަހަރު މަތިން ސުވާލުކޮށްފައިވަނީ މި އަހަރުގެ ޖެނުއަރީ މަހުގެ ތެރޭގަ އެވެ. ރައީސް ޔާމީން ވަނީ ފުލުހަށް ހާޒިރުވެވަޑައިގެން ތަހުގީގަށް އެއްބާރުލުން ދެއްވާފަ އެވެ. މިކަމާ ގުޅިގެން އިދިކޮޅުން މަގު މައްޗަށް މުޒާހަރާއަށް ވެސް ނުކުތެވެ.\nޔާމީން އެކައުންޓަށް ވަތް ފައިސާ ލޯންޑާކޮށް، ދޮގު މައުލޫމާތު ދިން ކަމަށް ތުހުމަތު ކުރެވޭ: ފުލުހުން\nއެއްމިލިއަން ޑޮލަރަކީ އެއްމިލިއަން ޑޮލަރު: ރައީސް ޔާމީން\nއެމްޑީޕީގެ ޖުޑިޝަރީ ރިފޯމް\nއެމްޑީޕީއިިން މަޖިލީހުގެ ތެރެއިން ޝަރުއީ ދާއިރާއަށް ގެންނަން ބޭނުންވާ އިސްލާހުތައް ހާމަކުރީ ޖެނުއަރީ މަސް ތެރޭގަ އެވެ. އެ އިސްލާހުތަކުގެ ތެރެއިން އެންމެ ފާހަގަވީ ސުޕްރީމް ކޯޓުގެ ގިނަ ބޮޑެތި ބާރުތަކެއް ނަގަން ގެންނަ އިސްލާހުތަކެވެ.\nސުޕްރީމް ކޯޓުގެ ބާރު ކުޑަކޮށް ބޮޑެތި ބާރުތައް ރަޖިސްޓްރާއަށް ދެނީ\nސުޕްރީމް ކޯޓުގެ ބާރު މައިތިރިކުރަން ޖެހޭތަ؟\nއެކެއް ފެބުރުއަރީގެ ދައުވާތައް ނެގުން\n2018 ވަނަ އަހަރުގެ ފެބުރުއަރީ އެންމެން ސިއްސުވާލި އެކެއް ފެބުރުއަރީގެ އަމުރާ ގުޅިގެން ޕީޖީއިން ދައުވާ އުފުލި ސިޔާސީ އިސް ބޭފުޅުންގެ ދައުވާތައް އަނބުރާ ނަގާފައިވަނީ މި އަހަރުގެ ޖެނުއަރީ މަހުގެ ތެރޭގަ އެވެ. އޭގެ ތެރޭގައި ރައީސް މައުމޫނާއި ފާރިސް މައުމޫނާއި އޭރުގެ މެންބަރުންނާއި ކުރީގެ ސީޕީ އަރީފާއި ކުރީގެ އުއްތަމަ ފަނޑިޔާރު އަބްދުﷲ ސައީދާއި ކުރީގެ ފަނޑިޔާރު އަލީ ހަމީދު ހިމެނެ އެވެ.\nރައީސް ޔާމީންގެ ބެކަޕް ޕާޓީ\nޕީޕީއެމް ހޯދުމަށް ރައީސް މައުމޫން ކޯޓުތައް މެދުވެެރިކޮށް މަސައްކަތް ފެއްޓެވެމުން ޕީޕީއެމް ބީވެދާނެ ކަމުގެ ބިރަށް ރައީސް ޔާމީން ވަނީ އާ ޕާޓީއެއް އުފެއްދުމުގެ މަސައްކަތް ފައްޓަވާފަ އެވެ. ކޮންގްރެސް ޕާޓީގެ ނަމުގައި އުފެއްދި އެ ޕާޓީ މިހާރު ހިނގަމުން ދަނީ ޕީޕީއެމްގެ ގޮއްޕެއްގެ ސިފައިގަ އެވެ. ދެ ޕާޓީގެ އިސް ބޭފުޅަކީ ރައީސް ޔާމީނެވެ.\nކޮންގްރެސް ޕާޓީ ރަޖިސްޓްރީކޮށްދީފި\nޕީޕީއެމް މައުމޫނަށް ގެއްލުން\nކުރީގެ ރައީސް މައުމޫން އަބްދުލްގައްޔޫމްއަށް ޕީޕީއެމްގެ ހިންގުން ހަވާލުކޮށް ދިނުމަށް އެދި އަމިއްލަ ދެ މީހަކު ސިވިލް ކޯޓަށް ހުށަހެޅި ދެ މައްސަލާގެ ދައުވާ ފޯމް ސުޕްރީމް ކޯޓުން ބާތިލް ކުރީ ފެބުރުއަރީ މަސް ތެރޭގަ އެވެ. އެ ހުކުމް ކުރިއިރު ރައީސް އަބްދުﷲ ޔާމީން ވަނީ އާ ޕާޓީއެއް ވެސް އުފައްދަވާފަ އެވެ. އެ ހުކުމާއެކު މައުމޫން ވަނީ ޕީޕީއެމް ހޯދުމަށް ދެކެމުން އައި ހުވަފެން ދޫކޮށްލައްވާފަ އެވެ.\nރައީސް ސޯލިހުގެ ފުރަތަމަ ރިޔާސީ ބަޔާން\nރައީސް އިބްރާހިމް މުހައްމަދު ސޯލިހު ފެބުރުއަރީ ހަތްވަނަ ދުވަހު ރައްޔިތުންގެ މަޖިލީހުގެ ޖަލްސާއަށް ވަޑައިގެންނެވީ އެމަނިކުފާނުގެ ފުރަތަމަ ރިޔާސީ ބަޔާން އިއްވެވުމަށެވެ. އެންމެން ވެސް އިންތިޒާރު ކޮށްގެން ތިބީ، 25 އަހަރު ރައްޔިތުންގެ މަޖިލީހުގެ މެންބަރެއްގެ ގޮތުގައި ހިދުމަތް ކުރެއްވި އަދި މައިނޯރިޓީ ލީޑަރުކަން ކުރެއްވި، ރައީސް ސޯލިހުގެ ރިޔާސީ ބަޔާނަށެވެ. ރައީސް ސޯލިހު އިއްވެވި ރިޔާސީ ބަޔާންވީ، ރާއްޖޭގައި ހުރި ކަންބޮޑުވުންތަކާއި ޝަކުވާތަކަށް އަލި އަޅުވާލެއްވެވި އުއްމީދީ ބަޔާނަކަށެވެ.\nރައީސް ޔާމީނަށް ދައުވާކުރުން\nއެކައުންޓަށް އެއް މިލިއަން ޑޮލަރު ޖަމާވެ އެ ބޭނުން ކުރައްވައި އެ ފައިސާތައް އޮޅުވާލައި އޭސީސީއަށް އެހެން ފައިސާތަކެއް ދިން މައްސަލާގައި ކުރީގެ ރައީސް އަބްދުﷲ ޔާމީންގެ މައްޗަށް މަނީ ލޯންޑިންގެ ދައުވާ އުފުލައި އެ މައްސަލާގެ އިޖުރާއީ ކަންކަން ފެށިގެން ދިޔައީ ފެބުރުއަރީ މަހުގެ ތެރޭގަ އެވެ.\nޔާމީންގެ މައްޗަށް މަނީ ލޯންޑްރިންގެ ދައުވާ އުފުލައިފި\nއެމްއެމްޕީއާރްސީގެ ރިޕޯޓާއެކު މިނިސްޓަރު މަހުލޫފު ގެއަށް\nއެމްއެމްޕީއާރުސީގެ 1.3 ބިލިއަން ރުފިޔާގެ ހިޔާނާތުގެ ފައިސާ ޖަމާކުރި އެސްއޯއެފްގެ ކުންފުނީގެ އެކައުންޓުން ޔޫތް މިނިސްޓަރު އަހުމަދު މަހުލޫފްގެ އަމިއްލަފުޅު އެކައުންޓަށް 33،000 ޑޮލަރު ޖަމާކޮށްފައިވާކަން އޭސީސީއިން އާންމު ކުރި ރިޕޯޓުން ހާމަވުމާ ގުޅިގެން އޭނާ ގޭގައި މަޑުކުރުމަށް ރައީސް ސޯލިހު އެންގެވި އެވެ.\nރައްޔިތުންގެ މަޖިލީހުގެ އިންތިހާބާއެކު ކޯލިޝަނުގައި ގަނޑުބަނޑު\nރައްޔިތުންގެ މަޖިލީހުގެ އިންތިހާބާއެކު ރިޔާސީ އިންތިހާބަށް އެކުވި ޕާޓީތަކުގެ މެދުގައި ހިޔާލު ތަފާތުވި އެވެ. އެ ހިޔާލު ތަފާތުވުންތައް އައީ ކޯލިޝަން އެއްބަސްވީ ގޮތަށް ގޮނޑިތައް ޕާޓީތަކުގެ މެދުގައި ބެހުމަށް އެމްޑީޕީއިން ދެކޮޅު ހެދުމުންނެވެ. އެމްޑީޕީގެ ރައީސް މުހައްމަދު ނަޝީދު ބޭނުންފުޅުވީ އެމްޑީޕީ ހުރިހާ ދާއިރާއަކަށް ކުރިމަތިލާށެވެ. ނަމަވެސް ފަހުން ދެ ދާއިރާއަށް އަދާލަތު ޕާޓީއަށް ދޫކޮށްލި އެވެ. އެމްޑީޕީއާ މިކަމުގައި އެންމެ ބޮޑަށް ޖެހުނީ ޖުމްހޫރީ ޕާޓީ އެވެ. ޖުމްހޫރީ ޕާޓީގެ ލީޑަރު ގާސިމް އިބްރާހިމް ވަނީ ނަޝީދަށް ފާޑުވިދާޅުވެފަ އެވެ. އަދި ނުރަސްމީ ސިފައެއްގައި އިދިކޮޅު ކުރީގެ ރައީސް ޔާމީންއާއެކު އެއްބަސްވުމަކަށް އައިސް، ޕީޕީއެމްގެ ބައެއް ކެންޑިޑޭޓުންނަށް ތާއިދު ކުރައްވާފަ އެވެ. ޕީޕީއެމްއިން ވެސް ޖުމްހޫރީ ޕާޓީގެ ބައެއް ކެންޑިޑޭޓުންނަށް ތާއިދުކުރި އެވެ. މިކަމުގައި ރައީސް ސޯލިހު ސީދާ ވަކި ސްޑޭންޓެއް ނުނަންގަވާ ހުންނެވި ނަމަވެސް އެމަނިކުފާނު ވަޑައިގެންނެވީ ހަމައެކަނި އެމްޑީޕީ ކެންޑިޑޭޓުންގެ ކެމްޕެއިންތަކަކަށެވެ. ނަމަވެސް ކޯލިޝަން ދަމަހައްޓާނެ ކަމަށް ވިދާޅުވަމުން އެމްޑީޕީއަށް ވޯޓު ދެއްވުމަށް އެދިވަޑައިގެންނެވި އެވެ.\nޕީޕީއެމްއިން ވާދަނުކޮށް ބައެއް ދާއިރާތައް ޖޭޕީއަށް ދޫކޮށްލަން ނިންމައިފި\nއެމްޑީޕީއަށް ވޯޓުދީ، ނޫންނަމަ ސަރުކާރު ހިންގަން ދަތިވާނެ: ރައީސް\nރައީސް ޔާމީން ހައްޔަރުކުރުން\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް އުފުލާފައިވާ މަނީލޯންޑްރިންގެ ޝަރީއަތް ނިމެންދެން އެމަނިކުފާނު ހައްޔަރުކޮށްފައި ބެހެއްޓުމަށް ކްރިމިނަލް ކޯޓުން ކުރި އަމުރާ އެއްގޮތަށް އެމަނިކުފާނު ހައްޔަރުކޮށް މާފުށީ ޖަލަށް ގެންދިޔަ އެވެ. ޔާމީން ޝަރީއަތް ނިމެންދެން ބަންދުކޮށްފައި ބެހެއްޓުމަށް ކްރިމިނަލް ކޯޓުން ފެބުރުއަރީ މަސް ތެރޭ އަމުރު ކުރީ، ޝަރީއަތަށް ހުށަހެޅިފައިވާ މައްސަލައިގެ ހެކިންނަށް ރައީސް ޔާމީން ނުފޫޒު ފޯރުވަފާނެ ކަމަށް ގަބޫލު ކުރެވޭތީ ޕްރޮސިކިއުޓާ ޖެނަރަލް، ޕީޖީއިން އެގޮތަށް އެދިގެންނެވެ. ފަހުން ހައިކޯޓުން އަމުރުކޮށްގެން ރައީސް ޔާމީން ވަނީ މާޗް މަހުގެ ތެރޭގައި ދޫކޮށްލާފަ އެެވެ.\nރައީސް ޔާމީން ހައްޔަރުކޮށް މާފުށީ ޖަލަށް ގެންގޮސްފި\nޔާމީންގެ ޝަރީއަތް: "އެ ދުވަސް މިއޮތީ އައިސްފައި"\nޖުޑިޝަރީ އިސްލާހު ކުރަން ސުޕްރީމް ކޯޓު ނުކުތުން\nރިޔާސީ އިންތިހާބުގައި ސަރުކާރު ބަދަލުވުމާއެކު ސުޕްރީމް ކޯޓުން ވަނީ ޝަރުއީ ދާއިރާ އިސްލާހު ކުރުމަށް އިސް ނަގާފަ އެވެ. އެ މަސައްކަތް ސުޕްރީމް ކޯޓުން ފެށީ ރިޔާސީ އިންތިހާބު ކާމިޔާބު ކުރި އެމްޑީޕީއިން ޝަރުއީ ދާއިރާ އިސްލާހު ކުރުމަށް ވަރުގަދަ މެނިފެސްޓޯއެއް އިއުލާނު ކުރުމާއެކު އޭގައިވާ ބައެއް ކަންކަމަށް ނުރުހުންވެ އެވެ. ސުޕްރީމް ކޯޓުން ވަނީ ކޮންފަރެންސްއެއް ބާއްވައި އޭގައި ކުރެވުނު މަޝްވަރާތަކުގެ މައްޗަށް މަގު ޗާޓެއް އެކުލަވާލާފަ އެވެ.\nޖުޑިޝަރީ މިނިވަން ކުރަން ހިޔާލުތައް ހުށަހަޅައި، މަޝްވަރާކޮށްފި\nމާލީ މިނިވަންކަމާއެކު 20 ކަމެއްގެ މައްޗަށް ޖުޑިޝަރީގެ މަގުޗާޓް އިފްތިތާހުކޮށްފި\nލ. ކައްދޫން މާމެންދޫއަށް ދަތުރުކުރި ޑިންގީއެއް ބަންޑުން ޖަހާލައި 19 އަހަރުގެ އައިމިނަތު ޝިމާ ނާފިޒު ގެއްލިފައިވަނީ ފެބުރުއަރީ މަސް ތެރޭގަ އެވެ. އެ މައްސަލާގައި ބޮޑެތި ތުހުމަތުތަކެއް ކުރެވޭއިރު އަދިވެސް ޝިމާ ފެނިފައިނުވެ އެވެ. އޭނާ ހޯދުމަށް ކަނޑާއި އެއްގަމު ވަނީ ބަލާފަ އެވެ. އެ މައްސަލާގައި ޝިމާގެ އިތުރުން ޑިންގީގައި އިން ފަޒީލަށް ބޮޑެތި ތުހުމަތުތައް ކުރެވެ އެވެ.\nޝިމާ ހޯދަން ގާދޫ ބަލަން ފަށައިފި\nފަޒީލް "ގޮޅި"އަކަށް ނުފެތި މުޅި ނިޒާމާމެދު ސުވާލު!\nޕްރައިމަރީއިން ބަލިވާ މީހުންނަށް އިންތިހާބުގައި ވާދަކުރެވުން\nޕާޓީތަކުގެ ޕްރައިމަރީއިން ބަލިވާ ފަރާތްތަކަށް ރައްޔިތުން މަޖިލީހުގެ އިންތިހާބުގައި ވާދަކުނުކުރެވޭނެ ކަމަށް އިންތިހާބުތަކާ ބެހޭ ގާނޫނުގައި އޮންނަ މާއްދާ ބާތިލްކޮށް އެފަދަ ފަރާތްތަކަށް މަޖިލިސް އިންތިހާބުގައި ވާދަކުރެވޭނެ ކަމަށް ސުޕްރީމް ކޯޓުން ހުކުމްކުރި އެވެ. އެ މައްސަލަ ސުޕްރީމް ކޯޓަށް ހުށަހެޅުއްވީ އެމްޑީޕީގެ ޕްރައިމަރީގައި، ނާކާމިޔާބުވި މަޝްހޫރު ވިޔަފާރިވެރިޔާ އަދި ކާށިދޫ ދާއިރާގެ ކުރީގެ މެންބަރު އަބްދުﷲ ޖާބިރެވެ.\nޕްރައިމަރީއިން ބަލިވާ މީހުންނަށް އިންތިހާބުގައި ވާދަކުރެވޭނެ ކަމަށް ސުޕްރީމް ކޯޓުން ހުކުމްކޮށްފި\nރައުޝަންގެ މަރުގެ މައްސަލާގައި ދައުވާކުރުން\nހަދަމުންދިޔަ އިމާރާތަކުން ކުއްޖެއްގެ ބޮލަށް ސިމިންތި ބަސްތާއެއް ވެއްޓި ލިބުނު އަނިޔާއަށް ފަރުވާ ދެމުން ދަނިކޮށް އެ ކުއްޖާ މަރުވި މައްސަލައިގައި ހަ މީހަކަށް ދައުވާކޮށް، ކުރިމިނަލް ކޯޓަށް ފޮނުވީ ފެބުރުއަރީ މަސް ތެރޭގަ އެވެ. ދައުވާ އުފުލީ މަސައްކަތުގައި އުޅުނު ހަތަރު ބިދޭސީންނާއި ކޮންސްޓްރަކްޝަން ކުންފުނީގެ އެމްޑީ އާއި ސައިޓް ސްޕަވައިޒަރުގެ މައްޗަށެވެ.\nރައުޝާންގެ މަރާ ގުޅިގެން ހަ މީހަކަށް ދައުވާ އުފުލައިފި\nމައުމޫންގެ ތާއިދު ނެތި ގައްސާން މަޖިލީހަށް\nކުރީގެ ރައީސް މައުމޫން އަބްދުއްގައްޔޫމްގެ ހަގު ދަރިކަލުން ގައްސާން މައުމޫން ވަނީ ޕީޕީއެމްގެ ޓިކެޓްގައި ރައީސް އަބްދުﷲ ޔާމީިންގެ ތާއިދާއެކު މަޖިލީހަށް ކުރިމަތިލައްވައި ކާމިޔާބު ކުރައްވާފަ އެވެ. ގައްސާން ގުރައިދޫ ދާއިރާގެ ގޮނޑި ކާމިޔާބު ކުރެއްވީ ރައީސް މައުމޫންގެ ތާއިދާއެކު ނުކުންނެވި ކެންޑިޑޭޓާއި އެމްޑީޕީގެ ކެންޑިޑޭޓް ބަލި ކުރައްވާފަ އެވެ.\nއެމްޑީޕީއަށް ތާރީހީ މޮޅެއް\nރައްޔިތުންގެ މަޖިލީހުގެ އިންތިހާބުގައި 86 ދާއިރާއަކަށް ވާދަކޮށް 65 ގޮނޑި ކާމިޔާބުކޮށް އެމްޑީޕީ ވަނީ ތާރީހީ މޮޅެއް ހޯދާފަ އެވެ. އެމްޑީޕީއަށް ސުޕަ މެޖޯރިޓީ ލިބުނީ އޭރު މަޖިލީހުގައި ތިއްބެވި ނުފޫޒުގަދަ އެތައް މެންބަރުންތަކެއް ބަލިކުރުމަށްފަހު އެވެ. އެމްޑީޕީއިން މަޖިލީހަށް ހޮވުނު މެންބަރުންގެ ތެރޭގައި އެ ޕާޓީގެ ރައީސް މުހައްމަދު ނަޝީދު ވެސް ހިމެނެ އެވެ.\nމަޖިލީހުގެ ރައީސްގެ ބަހުސް، އެމްޑީޕީ ދެ ކަފި\nރައްޔިތުންގެ މަޖިލީހުގެ އާ ރައީސް ހޮވުމުގެ ބަހުސް ފެށުމާއެކު އެމްޑީޕީގެ ހިޔާލު ދެ ކަފިގެން ދިޔަ އެވެ. ދެ ފެކްޝަނެއް ފާޅުގައި ފެންނަން ފެށި އެވެ. އެއީ ރައީސް ނަޝީދުގެ ފެކްޝަނަކާއި ރައީސް ސޯލިހުގެ ފެކްޝަނެކެވެ. ރައީސް ސޯލިހުގެ ފެކްޝަނުން ކުރިއަށް ނެރެނު ނަމަކީ ވިލުފުށީ ދާއިރާގެ މެންބަރު ކަމަށް އިންތިހާބުވެ ވަޑައިގެންފައިވާ ކުރީގެ ހޯމް މިނިސްޓަރު ހަސަން އަފީފެވެ. ރައީސް ނަޝީދުގެ ފެކްޝަނުން ކުރިއަށް ނެރުނީ ހިތަދޫ އުތުރު ދާއިރާގެ މެންބަރު މުހައްމަދު އަސްލަމްގެ ނަމެވެ.\nމަޖިލީހުގެ ރައީސް ކަމަށް ނަޝީދުގެ ޝައުގެއް ނެތް\nދީބާޖާގެ ބަދަލު ބޮޑުވުން\nދިބާޖާ ކުންފުންޏާއެކު ވެފައިވާ އެއްބަސްވުން ކުރީގެ ސަރުކާރު އުވާލި މައްސާލަގައި ބޮޑު ބަދަލެއް ދޭން ސުޕްރީމް ކޯޓުން ހުކުމް ކުރި މައްސަލަ ބޮޑުވި އެވެ. އެ ބަދަލު ދިނުމަށް ސަރުކާރުން ވެސް ބޭނުން ނުވެ ސެޓަލްމެންޓް އެއްބަސްވުމަކަށް ދިޔުމަށް މަސައްކަތް ކުރި އެވެ. ސިވިލް ކޯޓުން ވެސް ވަނީ ދީބާޖާއަށް ބަދަލު ދިނުމަށް ސަރުކާރަށް އަންގާފަ އެވެ. ނަމަވެސް ރައްޔިތުންގެ މަޖިލީހުން ވަނީ ދީބާޖާ މައްސަލަ ސުޕްރީމް ކޯޓުން އަލުން ރިވިއު ކުރުމަށް ހުށަހަޅަން ބަންޑާރަ ނައިބަށް ލަފާ އަރުވާފަ އެވެ.\nދީބާޖާ ކުންފުންޏަށް 348 މިލިއަން ރުފިޔާ ދައުލަތުން ދޭން ޖެހިއްޖެ\nދީބާޖާ މައްސަލަ: ބޮޑު އަރާރުންގަނޑަކަށް!\nއާ މަޖިލިސް ހުވާކުރުން\nނަވާރަވަނަ ރައްޔިތުން މަޖިލީހަށް އިންތިހާބު ވެވަޑައިގަތް މެންބަރުން ހުވާ ކުރައްވާފައިވަނީ މެއި މަހުގެ ތެރޭގަ އެވެ. އަދި އެ މަހުގެ ތެރޭގައި އެ މަޖިލީހުގެ މަސައްކަތް ފެށި އެވެ.\nނަވާރަވަނަ މަޖިލީހުގެ މެންބަރުން ހުވާ ކުރައްވައިފި\nމަޖިލީހުގެ ރައީސް ކަމަށް ނަޝީދު\nރައްޔިތުންގެ މަޖިލީހުގެ ރައީސް ކަމަށް އެމްޑީޕީގެ ތެރޭގައި ބަހުސް ބޮޑުވެ، ޕާޓީ ދެބައިވާން ފެށުމުން އެ ޕާޓީއިން ވަނީ ރައީސް ނަޝީދުގެ ނަން ކުރިއަށް ނެރެފަ އެވެ. އެމްޑީޕީގެ ޕީޖީ ގުރޫޕްގެ އިއްތިފާގުން ރައީސް ނަޝީދުގެ ނަން މަޖިލީހުގެ ރައީސް ކަމަށް ފާސްކުރި އެވެ. މަޖިލީހުގައި ރައީސް ނަޝީދާ އެ މަގާމަށް ވާދަ ކުރެއްވީ އޭގެ ކުރިން މަޖިލީހުގެ ރައީސްކަން ކުރެއްވި ގާސިމް އިބްރާހިމެވެ. ރައީސް ނަޝީދު ގާސިމް ބަލި ކުރައްވައި އެ މަގާމަށް ވަޑައިގެންނެވީ ބޮޑު އަގުލަބިއްޔަތާއެކު އެވެ.\nމަޖިލީހުގެ ރައީސަކަށް ނަޝީދު އިންތިހާބުކޮށްފި\nމަންޒަރު ބަދަލުވެ، މަޖިލީސް ރައީސްކަމަށް ނަޝީދުގެ ނަން\nމޯދީއަށް އެންމެ މަތީ އިއްޒަތް\nއިންޑިއާގެ ބޮޑު ވަޒީރު ނަރެންދުރަ މޯދީ ވަނީ ރާއްޖެ ވަޑައިގެންފަ އެވެ. މޯދީގެ ދަތުރުފުޅުގައި ސަރުކާރުން ވަނީ އެމަނިކުފާނަށް ރާއްޖޭގެ އެންމެ މަތީ ލަގަބު ކަމަށްވާ ދައުލަތުގެ ނިޝާން އިއްޒުއްދީން އިއްޒަތުގެ ވެރިކަމުގެ ލަގަބު އަރުވާފަ އެވެ. އަދި ރައްޔިތުންގެ މަޖިލީހުގައި މޯދީ ވަނީ ތަގުރީރު ކުރައްވާފަ އެވެ. މި ދަތުރުފުޅުގައި ދެ ގައުމުގެ ދެމެދު އެއްބަސްވުންތަކެއް ވެސް ބަދަލުކުރެވުނެވެ.\nމޯދީއަށް ނިޝާން އިއްޒުއްދީން އިއްޒަތް އަރުވައިފި\nއަވަށްޓެރި ގުޅުމުގައި އެންމެ އިސްކަމެއް ދެނީ ރާއްޖެއަށް: މޯދީ\nބޮޑު ވަޒީރު މޯދީ ރާއްޖެ ވަޑައިގެންފި\nބާޣީ ލުތުފީ ރާއްޖެ ގެނައުން\nނޮވެމްބަރު ތިނެއްގެ އުދުވާނީ ހަމަލާގެ މޭސްތެރި ބާޣީ އަބްދުﷲ ލުތުފީ ޖަލުން ފިލައިގެން އުޅޭތާ ދުވަސްތަކެއް ފަހުން އޭނާގެ ހަބަރެއް ވަނީ ވެފަ އެވެ. އޭނާ ލަންކާގައި ހުންނަ ދިވެހި އެމްބަސީއަށް ވަދެ ހިމާޔަތް ހޯދި އެވެ. އެއީ ލަންކާގައި ދިން ހަމަލާތަކަށްފަހު އެވެ. އެކަން ސަރުކާރުން ހާމަނުކޮށް އުޅެނިކޮށް ފަޅާއެރި އެވެ. އެއާއެކު ގިނަ ފާޑުކިޔުންތަކާއި ޕްރެޝަރުތައް ސަރުކާރަށް އަޔަ އެވެ. އެންމެފަހުން ލުތުފީ ރާއްޖެ ގެނެސް ޖަލަށް ގެންދިޔައީ އެވެ.\nނޮވެމްބަރު ތިނެއްގެ ހާއިނު ލުތުފީ ރާއްޖެ ގެނެސްފި\nލުތުފީއަށް އަޅުގަނޑެއް މާފެއް ނުދޭނަން، އެއީ ހާއިނެއް: ރައީސް\nބާޣީ ލުތުފީ: މި ސަރުކާރުގައި ހެދޭނެ ބޮޑު ބާގަނޑު!\nޓީވީއިން ލައިވްކޮށް ޔާމީންގެ ޝަރީއަތް ފެށުން\nކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑިން ދައުވާގެ ޝަރީއަތް ކުރިމިނަލް ކޯޓުން ކުރިއަށް ގެންދަން ނިންމީ ޓީވީއިން ލައިވްކޮށްގެންނެވެ. މިއީ ރާއްޖޭގެ ތާރީހުގައި ޓީވީއިން ލައިވްކުރި ފުރަތަމަ ޝަރީއަތެވެ. މި ޝަރީއަތް ލައިވްކުރަން ނިންމެވީ އޭރުގެ ކުރިމިނަލް ކޯޓުގެ އިސް ގާޒީ އަހުމަދު ހައިލަމެވެ. އެގޮތަށް ގާޒީ ނިންމެވީ ރައީސް ޔާމީން ވެސް ދައުލަތުން ވެސް އެކަމަށް އެދިފައިނުވަނީހެވެ.\nޔާމީންގެ ޝަރީއަތް ޓީވީއިން ލައިވް ކުރަނީ\nޔާމީންގެ ޝަރީއަތް ނިމިއްޖެ، ނޮވެމްބަރު ފަހެއްގައި ހުކުމް\nއިންޑިއަން އޯޝަން ގޭމްސްގައި ރާއްޖެއަށް މި އަހަރު ވަނީ ފަހުރުވެރި ވަނަތަކެއް ލިބިފަ އެވެ. ގޭމްސްގައި ރާއްޖޭގެ ކާމިޔާބުގައި އެންމެ މުހިންމު ދައުރެއް އަދާ ކުރީ އުމުރުން 11 އަހަރުގެ ފާތިމަތު ދީމަ އަލީ އެވެ. ޓީޓީއިން ރާއްޖެއަށް ވަނީ ގޯލްޑް މެޑަލްތައް ލިބިފަ އެވެ.\nރަން ކާމިޔާބަށް ރަތް މަރުހަބާ!\nޓީޓީ ޓީމް ރަން މެޑަލް ހޯދުމުގެ އުފާ\nދީމާއަށް ރަން މެޑަލް\nރަން މެޑަލް ރަފާ އަދި ދީމާއަށް، ރިހި މުއިނާ, ޖުމާނާއަށް\nބެޑްމިންޓަން ސިންގަލްސް: ނަބީހާ ރަން މެޑަލް ހޯދައިފި\nއަދީބު ފިލަން، ދައުލަތް އެއްބަސްވުމަކަށް\nއެމްއެމްޕީއާރްސީގެ ކޮރަޕްޝަންގެ މައްސަލާގައި އެންމެ ބޮޑު ތުހުމަތެއް ކުރެވޭ ކުރީގެ ނައިބު ރައީސް އަހުމަދު އަދީބު، ދައުލަތާއެކު އެއްބާރުލުން ދިނުމުގެ އެއްބަސްވުމެއް ހެދުމުގެ މަރުހަލާގެ ތެރެއިން އޭނާ ވަނީ ފިލައިގެން އިންޑިއާއަށް ދާން މަސައްކަތް ކޮށްފަ އެވެ. ޓަގު ބޯޓެއްގައި އަދީބު އިންޑިއާއަށް ވަންނަނިކޮށް ހުއްޓުވައި އަނބުރާ ރާއްޖެ ފޮނުވާލި އެވެ. އެ މައްސަލާގައި އަދީބަށް ދައުވާ ވެސް ކުރި އެވެ. ފަހުން އަދީބު ވަނީ އެކަމަށް މާފަށް އެދިފަ އެވެ. އަދި ދައުލަތާއެކު ކުށަށް އިއުތިރާފުވުމުގެ އެއްބަސްވުމުގައި ސޮއިކޮށްފަ އެވެ. އެމްއެމްޕީއާރްސީގެ ކޮރަޕްޝަންގެ ކުށަށް އިއުރިރާފުވުމުން ދައުލަތުން ވަނީ އޭނާގެ މައްޗަށް ކުރިން އުފުލާފައިވާ ހުރިހާ ދައުވާއެއް އަނބުރާ ނަގާފަ އެވެ. އަދި އާ ދައުވާތަކެއް އުފުލާފަ އެވެ. އެ މައްސަލަތަކަށް އަދީބު އިއުތިރާފުވެފައިވާތީ އަންނާނީ ކުޑަ އަދަބެކެވެ.\nއެމްއެމްޕީއާރްސީ ކޮރަޕްޝަނަށް އިއުތިރާފުވެ، އަދީބު ވަނީ ޕީޖީއާއެކު އެއްބަސްވުމެއް ހަދާފަ\nޕީޖީ ބޭނުމީ އަދީބުގެ މައްސަލަ މިވަގުތަށް ނަގަން، އުއްތަމަ ފަނޑިޔާރު ނުރުހިއްޖެ\nއަދީބުގެ ހުރިހާ މައްސަލައެއް ކުރިމިނަލް ކޯޓުން އަނބުރާ ފޮނުވާލައިފި\nލޯންޗު ބަންޑުން ޖަހާލައި ގެއްލުނު ފަސް ފުރާނަ\nމި އަހަރުގެ ތެރޭގައި ހިނގައިދިޔަ އެންމެ ހިތާމަވެރި ހާދިސާއަކީ ހދ. ނޮޅިވަރަމްފަރުން ފުރައިގެން އެ އަތޮޅު ހަނިމާދޫއަށް ދިޔަ ލޯންޗެއް ހަނިމާދޫ ކައިރިއަށް ބަންޑުން ޖަހާލައި ހިނގި ހާދިސާ އެވެ. މި ހާދިސާގައި ފަސް މީހަކު މަރުވި އެވެ. 10 މީހުން ތިބި އެ ލޯންޗުން ސަލާމަތްވީ ފަސް މީހެކެވެ. މި ހާދިސާއިން މުޅި ރާއްޖެ ސިއްސުވާލި އެވެ. މަރުވެދިޔަ ފަސް މީހުންގެ ތެރެއިން ހަތަރު މީހުންނަކީ އެއް އާއިލާއެއްގެ ހަތަރު މީހުންނެވެ. އޭގެ ތެރޭގައި ކުޑަ ކުއްޖެއް ވެސް ހިމެނެ އެވެ. މި ހިތާމައިން އަދިވެސް އަރައިނުގަނެވެ.\nވިރި ހުސްވެފައިވާ ހިތެއް: އަނބިމީހާ މަރުވެ އޮޔާ ދިޔައީ ލޯމަތިން!\nރިލްވާންއަށް ހެދި ގޮތް ސާފުވުން\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވާލިތާ އަހަރުތަކެއް ފަހުން އޭނާ މިހާރު ދުނިޔޭގައި ޔަގީން ވެގެން ދިޔައީ ރިޔާސީ ކޮމިޝަންގެ ތަހުގީގަށް ފަހު ނެރުނު ރިޕޯޓުންނެވެ. އެކި ގޮތްގޮތުން ހޯދާފައިވާ މައުލޫމާތުތަކުގެ މައްޗަށް ބިނާކޮށް ރިޕޯޓްގައި ބުނެފައިވަނީ ރިލްވާންގެ ބޯ ބުރިކޮށް އޭނާ ކަނޑައަށް ފައްތާފައިވާ ކަމަށެވެ. މިކަމަކީ ހަރުކަށި ފިކުރުގެ ބައެއްގެ އަމަލެއް ކަމަށް ރިޕޯޓްގައި ބުނެފައިވެ އެވެ. މި ރިޕޯޓް އެންމެ ފުރަތަމަ ރައްޔިތުންގެ މަޖިލީހުން އާންމުކުރުމާ ގުޅިގެން ވެސް މައްސަލަ ހޫނުވެގެން ދިޔަ އެވެ. ރައީސް ސޯލިހު ރިޕޯޓް އާންމު ނުކުރައްވަނީސް އެގޮތަށް ކަންތައް ވެގެން ދިޔުމަކީ ރަނގަޅު ކަމެއް ނޫން ކަމަށް އެމަނިކުފާނު ވެސް ވިދާޅުވެފައިވެ އެވެ. ރިޕޯޓް ނެރުމަށްފަހު އޭގައި ތުހުމަތު ކުރެވޭ ބައެއް މީހުންގެ ގެތައް ފުލުހުން ފާސްކުރި އެވެ. އެކަމަކު މީހަކު ހައްޔަރެއް ނުކުރެ އެވެ.\nރިލްވާން ކަނޑު ފެއްތީ ބޯ ބުރި ކޮށްލާފައި: ހެކިވެރިއެއް\nސުޕްރީމް ކޯޓަށް އަންހެން ދެ ބޭފުޅުން\nހިޔާލު ތަފާތުވެފައިވެ އޮތްވާ ރައީސް އިބްރާޙިމް މުހައްމަދު ސޯލިހު ވަނީ ރާއްޖޭގެ ތާރީހުގައި ފުރަތަމަ ފަހަރަށް ސުޕްރީމް ކޯޓަށް އަންހެން ދެ ފަނޑިޔާރަކު އައްޔަން ކުރައްވާފަ އެވެ. އެ މަގާމަށް އައްޔަން ކުރައްވާފައިވަނީ ހައިކޯޓުގެ ކުރީގެ ފަނޑިޔާރު ޑރ. އަޒްމިރާލްދާ ޒާހިރާއި ސިވިލް ކޯޓުގެ ކުރީގެ ގާޒީ އާއިޝާ ޝުޖޫން އެވެ. އެ ދެ ބޭފުޅުންނަށް ޖޭއެސްސީއިން ވެސް ތާއިދު ދިނެވެ. ހަމައެހެންމެ ރައްޔިތުންގެ މަޖިލީހުން ވެސް ބޮޑު މެޖޯރިޓީއެއްގެ ތާއިދު ދެ ބޭފުޅުންނަށް ލިބިގެން ދިޔަ އެވެ.\nސުޕްރީމް ކޯޓުގެ ފަނޑިޔާރު ކަމަށް ޝުޖޫން އަދި އަޒްމިރާލްދާ އައްޔަންކޮށްފި\nއަންހެން ފަނޑިޔާރުންގެ މައްސަލާގައި އިލްމުވެރިން ހިޔާލު ތަފާތު!\nއަންހެން ފަނޑިޔާރުންލުމާ ދެކޮޅަށް މަޖިލީހަށް މައްސަލައެއް\nއަންހެން ފަނޑިޔާރުން އައްޔަން ކުރަން ނަޝީދު ތާއީދު\nއދ. ގެ އާންމު މަޖިލީހުގައި ރާއްޖެ ތަމްސީލު ކުރެއްވުމަށް ރާއްޖޭގެ ރައީސުލްޖުމްހޫރިއްޔާ ބައިވެރިވެވަޑައިގެން ތަގުރީރު ނުކުރައްވާތާ ހަ އަހަރު ވެއްޖެ އެވެ. މިދިޔަ ހަ އަހަރު ރައްޖޭގެ ރައީސަކު އދ. ގައި ތަގުރީރު ކުރައްވާފައި ނުވާއިރު، މި އަހަރުގެ އދ. އާންމު މަޖިލީހުގައި ރާއްޖޭގެ ހަތް ވަނަ ރައީސް، ރައީސް އިބްރާހިމް މުހައްމަދު ސޯލިހު ވަނީ ތަގުރީރު ކުރައްވާފަ އެވެ. އެއީ މިދިޔަ ފާހަގަވެގެން ދިޔަ ކަމެކެވެ. އެ ތަގުރީރުގައި ރާއްޖޭގެ ހާލަތު ބަޔާންކޮށް ދެއްވައި މުސްތަގުބަލަށް ކުރާ އުއްމީދުތައް ރައީސް ވިދާޅުވި އެވެ. އަދި ބައިނަލްއަގްވާމީ އެ މައިދާނުގައި އިދިކޮޅަށް ހަމަލާއެއް ވެސް ދެއްވި އެވެ.\nބޮޑު އަލިފާން: އެކަކު މަރުވެ، އިމާރާތްތައް އަނދާ ހުލި\nމާލޭގެ ކެމިކަލް ގުދަނެއްގައި ރޯވި އަލިފާންގަނޑު ފެތުރިގެން ގޮސް ހަތް އިމާރާތަކަށް އަލިފާނުގެ އަސަރުކޮށް ބޮޑު ހާދިސާއެއް ހިނގީ ސެޕްޓެމްބަރު މަހުގެ 23 ވަނަ ދުވަހު އެވެ. މި ހާދިސާގައި އޭގެ ތެރެއިން އެއް އިމާރާތުގައި ދިރިއުޅުމެންދިޔަ އަންހެނަކު ވަނީ މަރުވެފަ އެވެ. އެ އަންހެންމީހާގެ ހަށިގަނޑު ފެނުނީ އަނދާ ހުލިވެފައިވާ އިމާރާތުގެ ތެރެއިންނެވެ. އޭނާގެ އެންމެ ފަހު ފޯނު ކޯލްގައި ވެސް އެ އިމާރާތުގެ ތެރެއިން ނުކުމެވޭނެ ގޮތެއް ނެތް ކަމަށް ބުނެ ސަލާމަތްކޮށް ދިނުމަށް އެދިފައިވެ އެވެ. ހާދިސާގައި އެތައް ބައެއްގެ ގެދޮރު ގެއްލުނުއިރު އަދިވެސް ބައެއް މީހުން ތިބީ ވަގުތީ ހިޔާތަކުގަ އެވެ. މިއީ މިފަހުން ހިނގައިދިޔަ އެންމެ ބޮޑު އަލިފާނުގެ ހާދިސާ އެވެ.\nހާލުގައި ޖެއްސި ބޮޑު އަލިފާނުގެ ހާދިސާ\nއަބަދަށް ފެހި މަގު އަޅިއަށް\nތެޔޮ ބައުޒަރެއްގައި ރޯވެ ހަތް މީހަކު ފިހުން\nބޮޑު އަލިފާނަށް ހަތް ދުވަސްވީ ތަނާ ޓީ-ޖެޓީ ސަރަަހައްދުގައި އޮތް ލޯންޗަކާއި ތިން ތެޔޮ ބައުޒަރެއްގައި ރޯވެ ހަތް މީހަކު ފިހިފައިވެ އެވެ. މި ހާދިސާ ވެގެން ދިޔައީ އަނެއްކާވެސް އެގޮތަށް ތެޔޮ ބައުޒަރުތައް ޖެޓީ ދޮށުގައި ބަހައްޓާފައި ހުރުމުގެ ނުރައްކާތެރިކަން ވިސްނިގެން ދިޔަ ހާދިސާއަކަށެވެ. މި ހާދިސާގައި ލޯންޗެއް ވެސް އަނދާ ހުލިވި އެވެ.\nއެމްޑީއެން ހޫނު ފެނަށް\nރާއްޖޭގައި އިސްލާމްދީން އޮތް ގޮތުގެ މައްޗަށް ކަމަށް ބުނެ، މޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން) އިން ނެރުނު ރިޕޯޓްގައި އިސްލާމްދީނާ، މާތް ރަސޫލަށް ނިސްބަތްކޮށް ފުރައްސާރަކޮށްފައި ވާތީ ގިނަ ބަޔަކު އެކަމާ ކަންބޮޑުވުން ފާޅުކުރި އެވެ. އެ ކަންބޮޑުވުންތަކާއި ޕްރެޝަރުތައް އިތުރުވެގެން ގޮސް އެތައް ރަށެއްގައި އެމްޑީއެންއާ ދެކޮޅަށް އަޑު އުފުލި އެވެ. ކައުންސިލްތަކުން ބަޔާންތައް ނެރުނެވެ. ޔޫތް މިނިސްޓްރީއިން އެމްޑީއެން ސަސްޕެންޑްކުރި އެވެ. އެންމެ ފަހުން ފުލުހުން އެ މައްސަލަ ތަހުގީގުކުރި އެވެ. އެމްޑީއެންގެ އިސް މީހުން ފުލުހަށް ހާޒިރުވާން ޗިޓް ވެސް ފޮނުވި އެވެ. އެމީހުން ހާޒިރެއް ނުވެ އެވެ. އެ ތަހުގީގަށް ބަލައި ޔޫތް މިނިސްޓްރީއިން އެމްޑީއެން އުވާލަން ނިންމި އެވެ. މިއީ މި އަހަރު އެންމެ ހޫނުވެގެން ދިޔަ އެއް މައްސަލަ އެވެ.\nއެމްޑީއެންގެ ރިޕޯޓްގެ މައްސަލަ ހޫނުވެއްޖެ\nއެމްޑީއެން އުވާލައި ރަސްމީކޮށް އިއުލާންކޮށްފި\nއެންޑީއެން އުވާލަން 110 ކައުންސިލަކުން ގޮވާލައިފި\nއެމްޑީއެންގް ރިޕޯޓް: ސަރުކާރުގެ ކަރުގައި ޖެހުނު ކައްޓެއް!\nސުޕްރީމް ކޯޓު އެއްކޮށް "ސާފު"\nޝަރުއީ ދާއިރާ އިސްލާހު ކުރުމަކީ އެމްޑީޕީގެ އެޖެންޑާ19ގެ އެންމެ މުހިންމު ކަމެވެ. އެކަމުގެ މަތިން އެމްޑީޕީއަށް މަޖިލީހުގެ ސުޕަ މެޖޯރިޓީ ލިބުމާއެކު ސުޕްރީމް ކޯޓުގެ ފަނޑިޔާރުންގެ މައްސަލަތައް ބަލަން ފެށި އެވެ. ސުޕްރީމް ކޯޓުން ގާނޫނު އަސާސީއާ ހިލާފަށް ހިންގާފައިވާ ކަންކަން ހިމެނޭ ރިޕޯޓެއް ހެދުމަށް ޖޭއެސްސީއަށް މަޖިލީހުން އެންގި އެވެ. ޖޭއެސްސީއިން ހެދި އެ ރިޕޯޓްގައި 15 ކަމެއް ފާހަގަކުރި އެވެ. އެ 15 ކަމުގެ ތެރޭގައި ބައިވެރިވި ސުޕްރީމް ކޯޓުގެ ހަތަރު ފަނޑިޔާރެއްގެ މައްސަލަ ބެލި އެވެ. އަދި އޭރުގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އާއި ފަނޑިޔާރު އަބްދުލްގަނީ މުހައްމަދާއި ފަނޑިޔާރު އަބްދުﷲ އަރީފާއި ފަނޑިޔާރު އާދަމް މުހައްމަދުގެ ސުލޫކީ މައްސަލަ ބެލި އެވެ. އޭގެ ތެރެއިން އަރީފް ފިޔަވައި އެހެން ފަނޑިޔާރުން ވަކި ކުރަން މަޖިލީހުން ނިންމި އެވެ. މައްސަލަތައް ބަލަނިކޮށް އަރީފް ރިޓަޔާ ކުރެއްވީ އެވެ. އޭގެ ކުރިން ފަނޑިޔާރު އަބްދުﷲ ދީދީގެ ރިޝްވަތުގެ މައްސަލައެއް ފެންމަތިވެ އޭނާ ވަނީ މަގާމުން ވަކިކޮށްފަ އެވެ. އެއާއެކު ސުޕްރީމް ކޯޓުގައި މި ސަރުކާރު އައި ތިއްބެވި ހުރިހާ ފަނޑިޔާރުން ވެސް ވަކިވެ ސުޕްރީމް ކޯޓުން އެއްކޮށް ބަދަލުވީ އެވެ.\nފަނޑިޔާރު އަރީފް ރިޓަޔާ ކުރައްވައިފި، ހިންގުން އަޒްމިރަލްދާއަށް\nއުއްތަމަ ފަނޑިޔާރާއި ފަނޑިޔާރު އާދަމް ވަކިކޮށްފި\nޖޭއެސްސީއަށް ހާޒިރުވާން އުއްތަމަ ފަނޑިޔާރު ދެކޮޅު ހައްދަވައިފި\nކޯޓުގެ އެސްޖީއަށް އިންޒާރު ދިން ކަމަށް ބުނެ އުއްތަމަ ފަނޑިޔާރުގެ މައްސަލަ ބަލަނީ\nފަނޑިޔާރު އާދަމްގެ ވަކީލަކަށް ޖަމީލް، އިތުރު ސުލޫކީ މައްސަލައެއް\nއަފްރާޝީމްގެ މަރުގެ ރިޕޯޓް ނެރުން\nއުނގޫފާެރު ދާއިރާގެ ކުރީގެ މެންބަރު ޑރ. އަފްރާޝީމް އަލީގެ މަރާ ގުޅޭ ތަހުގީގު ރައީސް އުފެއްދެވި ރިޔާސީ ކޮމިޝަނުންކޮށް ތަހުގީގު ރިޕޯޓް އާންމުކޮށްފައިވަނީ ނޮވެމްބަރު މަހުގެ ތެރޭގަ އެވެ. އެ ރިޕޯޓާއެކު ބޮޑެތި ބަހުސްތައް ފެންމަތިވެގެން ދިޔަ އެވެ. އަފްރާޝީމްގެ މަރަކީ ހަރުކަށި ފިކުރުގެ ބައެއް ހިންގާފައިވާ ޖަރީމާއެއް ކަމަށް ރިޕޯޓްގައި ވަނީ ބުނެފަ އެވެ. އޭގެ އިތުރަށް އެ ތަހުގީގަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް ދޮގު މައުލޫމާތު ދެއްވިކަން ވެސް ރިޕޯޓްގައި ބުނެ އެވެ. އެކަމާ ގުޅިގެން ސިޔާސީ މަޝްރަހު ވެސް ހޫނުވެގެން ދިޔަ އެވެ. ޑރ. ޝަހީމަށް ދައުވާ ކުރުމަށް ވެސް މިހާރު ވަނީ ފޮނުވާފަ އެވެ.\nއަފްރާޝީމްގެ ގަތުލުގެ ރިޕޯޓް ލާންވީ ތައްޓަށްތަ، ޓައްޕަށްތަ؟\nއަފްރާޝީމްގެ ގަތުލު: ހައްޔަރުކުރާނެ މީހަކު ކޮމިޝަނަކަށް ބުނެ ނުދެވުނު\nއަފްރާޝީމް ރިޕޯޓުން ފާހަގަވި ބައެއް ފޮޅުވަތް\nމައުމޫން އާ ޕާޓީއެއް\nކުރީގެ ރައީސް މައުމޫން އަބްދުލްގައްޔޫމްގެ އަތްޕުޅުން ޕީޕީއެމް ބީވުމާއެކު އާ ޕާޓީއެއްގެ މަސައްކަތް ފެއްޓެވި އެވެ. އެ މަސައްކަތް ފެއްޓެވީ ރައްޔިތުންގެ މަޖިލީހުގެ އިންތިހާބަށް ބޯމަތިވެފައިވަނިކޮށް ރިޔާސީ އިންތިހާބުގައި ރައީސް މައުމޫންގެ ސަޕޯޓަރުން ހަރަކާތްތެރިވި، "އެމްއާރްއެމް"ގެ ނަމުގަ އެވެ. އެ ޕާޓީ ރަޖިސްޓްރީވެގެން ދިޔައީ ނޮވެމްބަރު މަހުގެ ތެރޭގަ އެވެ.\nއެމްއާރުއެމް އުފެއްދުމުގެ ހުއްދަ އީސީއިން ދީފި\nއެމްޑީޕީގެ ހިންގުން ނަޝީދާއި ޝިފާޒަށް\nއެމްޑީޕީގެ އެތެރޭގެ އިންތިހާބު ބާއްވައި ރައީސް އާއި ނައިބު ރައީސް ވަނީ ހޮވާފަ އެވެ. ރައީސް ކަމަށް ވާދަ ކުރެއްވީ ކުރިން ވެސް އެ މަގާމުގައި ހުންނެވި ރައީސް މުހައްމަދު ނަޝީދެވެ. އެމަނިކުފާނަށް އެ މަގާމު ކަށަވަރުވީއިރު ވާދަވެރި ކެމްޕެއިނަކަށްފަހު ނައިބު ރައީސްގެ މަގާމު އަނެއްކާވެސް ކާމިޔާބު ކުރެއްވީ އެ މަގާމުގައި ހުންނެވި މުހައްމަދު ޝިފާޒެވެ. އޭނާއާ ވާދަ ކުރެއްވީ މުހައްމަދު އަސްލަމެވެ.\nއެމްޑީޕީގެ ހިންގުން މިފަހަރުވެސް ނަޝީދާއި، ޝިފާޒަށް\nޑިންގީގެ މާރާމާރީއާއެކު ހަރުކަށި ފިކުރުގެ ނުރައްކާ\nރ. މަޑުއްވަރީގެ ޑިންގީއެއްގެ ތެރޭގައި ހިނގައިދިޔަ ހަމަނުޖެހުމެއްގެ ތެރެއިން ހަރުކަށި ފިކުރު ފެތެރެމުންދާ މިންވަރު ހާމަވެގެން ދިޔަ އެވެ. އެ ޑިންގީއަކީ ފޭރުމާއި ވައްކަންކޮށް އުޅޭ ބައެއްގެ ޑިންގީއެކެވެ. އެމީހުންނަށް ބައެއް މީހުން މުދާ ވަނީ ޣަނީމާ މުދަލަށެވެ. ޑިންގީގެ އެކަކަށް ހަމަލާދީ މަރުގެ އަދަބު އިއްވީ އެމީހުންނާ ބައިއަތު ނުހިފުމުންނެވެ. ހަމަލާ އަމާޒުވި މީހާއަކީ ވެސް 13 އަހަރުގެ ކުއްޖާ ކޯޓުން ބޭރުން "ކައިވެންޏެއް"ކޮށް އުޅޭ މީހެކެވެ. އެމީހާ އާއި އެމީހާއަށް ހަމަލާދިން މީހާ ވެސް ވަނީ ހައްޔަރުކޮށްފަ އެވެ. އަދި 13 އަހަރުގެ ކުއްޖާ އާއި އޭނާގެ އެހެން ކޮއްކޮމެން ވަނީ ދައުލަތުގެ ބެލުމުގެ ދަށަށް ގެންގޮސްފަ އެވެ. 13 އަހަރުގެ ކުއްޖާގެ މައިންބަފައިން ވެސް ވަނީ ހައްޔަރުކޮށްފަ އެވެ. ފުލުހުން ވަނީ އޭގެ ފަހުން މަޑުއްވަރީގައި ހާއްސަ އޮޕަރޭޝަނެއް ހިންގައި ބަޔަކު ހައްޔަރުކޮށްފަ އެވެ.\n13 އަހަރުގައި ކައިވެނި ކުރުވި ކުއްޖާގެ ބެލެނިވެރިން ހައްޔަރުކޮށްފި\nހަރުކަށި ފިކުރު ފަތުރާ ކަމަށް ބުނެ މަޑުއްވަރީ ބައެއް ގެތަކަށް ފުލުހުން ވަދެއްޖެ\nރައީސް ޔާމީނަށް ފަސް އަހަރުގެ ޖަލު ހުކުމެއް\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް މަނީ ލޯންޑްރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް ވަނީ އިއްވާފަ އެވެ. އެ ހުކުމް އިއްވީ އެ މައްސަލަ ބައްލަވަމުން ގެންދެވީ ގާޒީ އަހުމަދު ހައިލަމް ސަސްޕެންޑްކޮށްފައިވާތީ އާ ބެންޗެއް ނަގައިގެންނެވެ. ރައީސް ޔާމީނަށް ހުކުމް އިއްވެވީ ކުރިމިނަލް ކޯޓު މިހާރު ހިންގުމާ ހަވާލުވެ ހުންނެވީ ގާޒީ އަލީ ރަޝީދުގެ ރިޔާސާތުގައި ފަސް ގާޒީންގެ އިއްތިފާގުންނެވެ. ފަސް އަހަރުގެ ޖަލު ހުކުމެއްގެ އިތުރުން ފަސް މިލިއަން ޑޮލަރު ވަނީ ޖޫރިމަނާ ވެސް ކޮށްފަ އެވެ. އެ ހުކުމާއެކު ރައީސް ވަނީ މާފުށީ ޖަލަށް ގެންގޮސްފަ އެވެ.\nރައީސް ޔާމީން ފަސް އަހަރަށް ޖަލަށް، ބޮޑު ޖޫރިމަނާއެއް\nހުކުމް ބަލައިނުގަނެ، ޔާމީން 2023 ގެ ކެންޑިޑޭޓަކަށް ހަދަން ނިންމައިފި\nޔާމީން ހުންނެވި މާލެ ޖަލު ކައިރީ މުޒާހަރާ ކުރަން ފަށައިފި\nރައީސް ޔާމީން ހުންނެވީ ވަރަށް ހިތްވަރު ގަދަކޮށް: ވަކީލުން\nގާޒީ ހައިލަމްގެ ނިމުން\nކުރިމިނަލް ކޯޓުގެ އިސް ގާޒީގެ މަގާމަށް ވަރަށް ކުރު ޖުއްދަތެއްގެ ތެރޭގައި ވަޑައިގެން ބޮޑެތި، ސިޔާސީ މައްސަލަތަކެއް ބައްލަވަމުން ގެންދެވި ގާޒީ އަހުމަދު ހައިލަމް ވަނީ ގާޒީ ކަމުން އިސްތިއުފާ ދެއްވާފަ އެވެ. އޭނާ އިސްތިއުފާ ދެއްވީ ޖޭއެސްސީއިން އޭނާ ވަކި ކުރުމަށް ރައްޔިތުންގެ މަޖިލީހަށް ހުށަހެޅުންނެވެ. އޭރު ގާޒީ ހައިލަމް ހުންނެވީ ސަސްޕެންޝަންގަ އެވެ. ގާޒީ ހައިލަމް ސަސްޕެންޑްކުރީ އޭރު އޭނާ ބައްލަވަމުން ގެންދެވި ކުރީގެ ރައީސް އަބްދުﷲ ޔާމީންގެ މައްސަލާގައި ހުކުމް އިއްވުމަށް އޮތް ދުވަހު އެވެ. ސަސްޕެންޑްކުރީ ނަސްރުގެ ދުވަހު ކުރިމިނަލް ކޯޓުގެ އަމިއްލަ ވައިބާ ގުރޫޕަކަށް ފޮނުއްވި ތަހުނިޔާގެ މެސެޖްގައިވާ ފޮޓޯއަކާ ގުޅިގެންނެވެ. އެ ފޮޓޯގައިވާ ކުރެހުމުގައި ރައީސް ސޯލިހާއި ރައީސް ނަޝީދުގެ ކަރުގައި ޗޭނު އަޅާފައިވެ އެވެ. އެކަމަށް ގާޒީ ހައިލަމް މާފަށް ވެސް އެދިވަޑައިގެންނެވި އެވެ. އެ ކުރެހުމުގައި ދެ ރައީސުން ތިއްބެވިކަން އެނގިވަޑައިނުގަންނަވާ ކަމަށް ވިދާޅުވި އެވެ. އޭގެ ފަހުން ގާޒީ ހައިލަމަށް އަލްހާން ފަހުމީ ފައިސާތަކެއް ދިން މައްސަލައެއް ވެސް ފެންމަތިވި އެވެ.\nޖޭއެސްސީ ސިޔާސީވެފައިވާ ކަމަށް ވިދާޅުވެ، ހައިލަމް އިސްތިއުފާ ދެއްވައިފި\nހައިލަމް ސަސްޕެންޑްކޮށް، ޔާމީންގެ ޝަރީއަތް ކެންސަލް\nރައީސްގެ ކަރުގައި ޗޭނެއް ޖަހައިގެން ހައިލަމް ތަހުނިޔާ ކިޔައިފި\nޓެކްސީ ޑްރައިވަރަކަށް ރަހުމުކުޑަ މަރެއް\nމި އަހަރު ހިނގައިދިޔަ އެންމެ ބިރުވެރި މާރާމާރީއަކީ ޑިސެމްބަރު މަހުގެ ތެރޭގައި ހުޅުމާލޭގައި ތޫނު އެއްޗަކުން ހަމަލާދީ ޓެކްސީ ޑްރައިވަރަކު މަރާލި ހާދިސާ އެވެ. މަރާލާފައިވަނީ 59 އަހަރުގެ ހަސަން ގާސިމް ކިޔާ ދިވެހި ފިރިހެނެކެވެ. އޭނާ މަރާލާފައިވަނީ ފޭރެން އުޅުމުން އަޑުގަދަ ކުރަން އުޅުމުން ކަމަށް ފުލުހުން ވަނީ ބުނެފަ އެވެ. އޭނާއަށް ހަމަލާދިން މީހާ ވަނީ ހައްޔަރުކޮށްފަ އެވެ. އަދި އޭނާ ވަނީ އެކަމަށް އެއްބަސްވެފަ އެވެ. ނަމަވެސް އޭނާ ބުނަނީ ގާސިމަށް ހަމަލާދިނީ މަރާލުމުގެ ނިޔަތުގައި ނޫން ކަމަށެވެ. ގާސިމްގެ ކަރަށް ވަރަށް ފުން ޒަހަމްތަކެއް ލިބިފައި ހުއްޓެވެ.\n"ހަމަލާދިނީ ގާސިމް މަރާލަން ނޫން ކަމަށް ގާތިލް ބުނޭ"\nބިޝާމް އިސްތިއުފާ ދެއްވައި ޝަމީމް ޕީޖީ ކަމަށް\nޕްރޮސިކިއުޓާ ޖެނަރަލް (ޕީޖީ) ކަމުގައި ހުންނެވި އައިޝަތު ބިޝާމަށް އެތައް ފާޑުކިޔުމެއް އަމާޒުވެ ތުހުމަތުތަކެއްގެ ތެރޭގައި އުޅުއްވަނިކޮށް އޭނާގެ މައްސަލަތައް ރައްޔިތުންގެ މަޖިލީހުން އެތައް ދުވަހަކު ދިގު ދެންމުމަށްފަހު ބަލަން ފެށި އެވެ. އެ މައްސަލަތައް ބަލަން ފަށައި ކޮމިޓީއަށް ހާޒިރުވާން އެންގުމުން ބިޝާމް އިސްތިއުފާ ދެއްވި އެވެ. ބިޝާމް އިސްތިއުފާ ދެއްވުމުން އެ މަގާމަށް އައްޔަން ކުރައްވާފައިވަނީ ކުރީގެ ޑެޕިއުޓީ ޕްރޮސިކިއުޓާ ޖެނަރަލް ހުސެއިން ޝަމީމެވެ.\nޕީޖީއަށް އައްޔަންކުރަން ޝަމީމަށް މަޖިލީހުން ރުހުން ދީފި\nއާ އުއްތަމަ ފަނޑިޔާރަކާއި އާ ފަނޑިޔާރުން\nސުޕްރީމް ކޯޓުގައި ކުރިން ތިއްބެވި ފަނޑިޔާރުން ވަކިކޮށް މުޅިން އާ ބެންޗެއް ވަނީ އެކުލަވާލާފަ އެވެ. އޭގެ ތެރޭގައި ސުޕްރީމް ކޯޓުގެ ފުރަތަމަ އަންހެން ދެ ފަނޑިޔާރުން ކަމަށް ޑރ. އަޒްމިރަލްދާ ޒާހިރާއި އައިޝާ ސުޖޫން ހިމެނެ އެވެ. އޭގެ އިތުރުން ދެން ސުޕްރީމް ކޯޓަށް ކުރީގެ ބަންޑާރަ ނައިބު ދިޔާނާ ސައީދާ ވާދަކޮށް މަޖިލީހުގެ ރުހުން ލިބިގެން ވަޑައިގެންނެވީ ޑްރަގު ކޯޓުގެ ކުރީގެ ގާޒީ މަހާޒު އަލީ އެވެ. އާ އުއްތަމަ ފަނޑިޔާރެއް ވެސް ވަނީ އައްޔަން ކުރައްވާފަ އެވެ. އެއީ ސުޕްރީމް ކޯޓުގެ ކުރީގެ ފަނޑިޔާރު އަހްމަދު މުއުތަސިމް އަދުނާނެވެ. އޭނާއާއެކު ސުޕްރީމް ކޯޓު ފަނޑިޔާރު ކަމަށް ހުސްނުއް ސުއޫދު ވެސް އައްޔަން ކުރެއްވި އެވެ.\nމުއުތަސިމާ، ސުއޫދު ސުޕްރީމް ކޯޓަށް އައްޔަންކުރައްވައިފި\nސުޕްރީމް ކޯޓަށް މަހާޒް އައްޔަނުކުރަން މަޖިލީހުން ރުހުންދީފިި\nކައުންސިލްތަކަށް ބާރުތައް ދިނުމަކީ މި ސަރުކާރުގެ ރިޔާސީ ވައުދެކެވެ. އެ ވައުދުގެ މަތިން ގާނޫނު އަސާސީއަށް ވަނީ އިސްލާހު ގެނެސްފަ އެވެ. ކައުންސިލްގެ ދައުރު ފަސް އަހަރަށް ދިގުކޮށް ކައުންސިލްތަކަށް މާލީ ބާރުވެރިކަން ވަނީ ދީފަ އެވެ. އޭގެ އިތުރުން ކައުންސިލްގެ އިންތިހާބަށް ބަދަލުތައް ގެނެސް، އަންހެނުންނަށް ހާއްސަ ގޮނޑިތަކެއް ކަނޑައެޅި އެވެ.\nކައުންސިލްތަކުގެ މަހާސިންތާގަައި ލާމަރުކަޒީ އިސްލާހުތައް ރައީސް ތަސްދީގު ކުރައްވައިފި\nވަކިވެ ދިޔަ ޝަހުސިއްޔަތުން\nއަލްއަމީރާ އަނީސާ ނޫރައްދީން\nރީކޯ އިބްރާހިމް މަނިކު\nޑރ. ފަރުޒާނާ ހަތޫން\nނޮވެލްޓީ އަލީ ހުސެއިން\nއައިޝަތު ރަޝީދާ (އައިސްތު)\nހާރޫން އަހުމަދު (ޖޮނީ)


"Raabta" ge setugai Kriti jinni avalevitha?\n"ރާބްތާ"ގެ ސެޓުގައި ކްރީތީ ޖިންނި އަވަލެވިތަ؟\nކްރީތީ އާއި ސުޝާންތު "ރާބްތާ" ގެ ސެޓުގައި\nކްރީތީ ސެނޯން އާއި ސުޝާންތު ސިންގް ރާޖްޕޫތު 2017 ގައި ކުޅުނު "ރާބްތާ" ގައި ކްރީތީ ކުޅެފައި ވަނީ ޑަބަލް ރޯލެވެ. މީގެން އެއް ކެރެކްޓާއަކީ ވަރަށް ޒަމާނީ މީހެއްގެ ކެރެކްޓާ އެވެ. އަނެއް ކެރެކްޓާއަކީ ތަންކޮޅެއް ކުރީ ޒަމާނެއްގެ މީހެއްގެ ކެރެކްޓާ އެވެ.\nމި ފިލްމް ބޮކްސް އޮފީހުގައި ފެއިލް ވިޔަސް ފިލްމު އުފެއްދިއިރު ދިމާވި ވަރަށް ގިނަ ހާދިސާ ތަކަކީ ކްރީތީގެ ހަނދާނުން ދުވަހަކު ވެސް ފިލައިގެން ނުދާނެ ކަހަލަ ކަންތައް ތަކެކެވެ. މިފަދަ އެއް ހަނދާނަކީ ކްރީތީ ޖިންނި އަވަލަވައިފި ކަމަށް ފިލްމު ކުރޫންނަށް ހީވެގެން އުޅުނު އިރެކެވެ.\nކްރީތީ ބުނި ގޮތުގައި ޖިމް (ސަރްބް) އާއި އޭނާ ކިއްލާއެއްގައި ވަރަށް ނޭވާ ހިފަހައްޓާލަން ޖެހޭ ކަހަލަ މަންޒަރުތަކެއް ޝޫޓްކުރި ދުވަހެއްގައި ކޮންމެ ފަހަރަކު މަންޒަރު ޝޫޓް ކުރަން ފެށުމުގެ ކުރިން އޭނާ އަޑެއް ލެވުނުހާ ބާރެއް ލާފައި ހަޅޭއްލަވައި ގަނެ އެވެ. އެއީ އިތުރު އެނާޖީތައް ބޭރު ކޮށްލައި ރަނގަޅަށް ކެރެކްޓާއަށް ވަންނަން އޭނާ ކުރާ ކަމެކެވެ. އޭނާ މިގޮތަށް ކަރު ބުޑުން އަޑު ނެރި ހަޅޭއްލެވީމަ ކްރީތީ، ޖިންނި އަވަލެވީ ކަމަށް ކުރޫންނަށް ހީކުރެވުނީ އެވެ.\n"އަހަރެން ކައިރީގައި ޑައިރެކްޓަރު ދިނޭޝް ވިޖާން (ދީނޫ) މާފަހުން އެ ވާހަކަ ބުނީ. ކުރޫންގެ ތެރެއިން ގިނަ ބަޔަކު ވަރަށް ބިރުން އުޅުނޭ އަހަރެން ހަޅޭއްލެވި ގޮތުން،" ކްރިތީ ބުންޏެވެ.\nކްރީތީ ބުނި ގޮތުގައި އޭނާ ކުޅޭ ކެރެކްޓާއަކަށް ވީހާވެސް ބޮޑަކަށް ވަދެގަންނަން އޭނާ އަބަދު ވެސް ބޭނުންވެ އެވެ. ހަޅޭއްލެވީ ވެސް ވީހާވެސް ކެރެކްޓާގެ އިހްސާސްތައް އަމިއްލައަށް ކުރުވުމަށެވެ.\nކްރީތީގެ އެންމެ ފަހުގެ ފިލްމު "މިމީ" ގައި ވެސް އޭނާ ކުޅުނު ރޯލަށް ވަރަށް ގިނަ ބަޔަކު ދަނީ ތައުރީފު ކުރަމުންނެވެ. ކުރިން މި ފިލްމު ރިލީޒް ކުރަން އޮތީ ޖުލައި 30 ވަނަ ދުވަހު ކަމަށް ވިޔަސް އޭގެ ހަތަރު ދުވަސް ކުރިން ފިލްމު ވަނީ ނެޓްފްލިކްސް އިން ސްޓްރީމް ކުރަން ފަށާފަ އެވެ.\nމިކަމާ ޖޯކު ޖަހަމުން ގިނަ ބަޔަކު ބުނީ ކްރީތީ ދުވަސް ނުފުރާ ވިހައިފި ކަމަށެވެ. އެއީ ފިލްމުގައި އޭނާ ކުޅޭ މާބަނޑު އަންހެނެއްގެ ކެރެކްޓާ އަށް ނިސްބަތްކޮށް ޖެހި ޖޯކެކެވެ.\nކުއްލިއަކަށް ފިލްމު ރިލީޒް ކުރުން އަވަސް ކުރީ އޮންލައިންކޮށް ފިލްމު ލީކް ކޮށްލުމާ ގުޅިގެން ކަމަށް ވަނީ ބެލެވިފަ އެވެ.\nކްރީތީ ސެނަން ސުޝާންތު ސިންގް